Tîlcuire la Evanghelia de la Marcu 


Începutul Evangheliei lui lisus Hristos, Fiul lui Dumnezeu, pre- 
| cum este scris în proorocie (la Maleahi) și Isaia: „lată Eu trimit 
ingerul Meu înaintea fetei tale, care va pregăti calea ta. Glasul 
celui ce strigă în pustie: gătiți calea Domnului, drepte faceți cără- 
rile lui Me A ele3:9Mal85l5 158405 3: Mt 83: e 30 4:Alial 44, 
23). loan Botezătorul este ultimul dintre prooroci și începător al 
Evangheliei Fiului lui Dumnezeu. Pentru că sfîrşitul Legii celei 
vechi este începătură a Legii celei noi. Iar mărturia pentru Înainte- 
mergătorul s-a luat de la doi prooroci. Căci de la Maleahi este: 
„Iată, Eu trimit pe îngerul Meu înaintea feţei Talei, care va găti 
calea Ta“. lar de la Isaia: „Glasul celui ce strigă, și celelalte“. Iar 
acest cuvînt este pentru Fiul de la Dumnezeu şi Tatăl, care zice că 
Înaintemergătorul înger este și pentru viața sa cea îngerească şi 
peste fire şi pentru că vestea (că înger se tîlcuieşte vestitor) şi 
propovăduia venirea lui Hristos; şi a gătit calea Domnului, adică 
sufletele iudeilor prin botez pregătindu-le să-L primească pe 
Hristos. lar: înaintea feţei Tale, aceasta înseamnă că aproape de El 
va fi îngerul acesta, arătînd prietenia lui loan către Hristos. Căci şi 
înaintea împăraţilor merg cei mai de aproape ai lor şi prieteni. Iar: 
glasul celui ce strigă în pustie, arată și pustia Iordanului, dar poate 
şi adunarea iudeilor, care era pustie de tot binele. Iar cale este legea 
cea nouă. Iar cărări ocolite, legea cea veche. Deci pentru cale erau 
datori a se pregăti, adică pentru Legea cea nouă. Iar cărările vechi, 
drepte a le face, căci fiindcă de mult le primiseră pe acestea, iar mai 
apoi arătîndu-se răzvrătiți au rătăcit din cărările lor (Ps. 17, 45). 
loan boteza în pustie, propovăduind botezul pocăinței întru ier- 
tarea păcatelor. Și ieșeau la el tot ținutul ludeii şi toți cei din leru- 
salim şi se botezau de către el, în rîul lordan, mărturisindu-şi pă- 
catele (Mc. 1, 4-5). Botezul lui loan nu dădea iertarea păcatelor, ci 
numai pocăință aducea oamenilor. Deci, cum zice Marcu: întru 
iertarea păcatelor ? Propovăduia botezul pocăinţei, dar propovă- 
duirea aceasta a pocăinței unde ducea ? Intru iertarea păcatelor, 
adică întru botezul lui Hristos, care avea iertarea păcatelor. Deci, 

Înaintemergătorul propovăduia botezul pocăinţei, ca cei care se 
pocăiau, primind pe Hristos, să ia iertare de păcate. 

Si loan era îmbrăcat în haină de păr de cămilă, avea cingătoare 
de piele împrejurul mijlocului şi mînca lăcuste (Mc. 1, 6). [Vezi, 
pentru lăcuste, şi tîlcuirea de la Matei, cap.3, la notă.] Despre aces- 
tea am vorbit și în tîlcuirea la Matei. Aici vom spune cele pe care 
le-am lăsat acolo. Îmbrăcămintea lui era semn de plîngere, pro- 
orocul arătînd că cel ce se pocăiește se cuvine a plînge. Căci semn 
de plîngere este sacul. Iar cingătoarea arată omorîrea norodului 
iudaic. lar că plîngere arată îmbrăcămintea lui, zice și Domnul (Mt. 
11, 17): „De jale v-am cîntat, şi nu v-aţi tînguit“. Cîntare de jale şi 
plîngere numeşte petrecerea Înaintemergătorului, că zice: „A venit 
Ioan, nici mîncînd, nici bînd, și aţi zis: drac are“. Ci și hrana lui 
Joan cu adevărat înfrînare arată și poate este și semn al hranei celei 
cuvîntătoare de atunci a poporului, care nu mînca ceva din zbură- 
toarele curate ale cerului, nici nu înțelegea nimic din cele înalte, ci 
se hrănea cu cuvînt care părea că saltă întru înălțime, dar iarăși 
cădea jos. Căci astfel este lăcusta, sare spre înălțime, dar iarăşi cade 
jos. Precum și miere mînca poporul, făcută de albine, adică de 
prooroci, dar nu lucrau ca să înțeleagă bine şi nici nu încercau să 
priceapă. Pentru că iudeii aveau Scripturile ca pe o miere, dar nu le 
lucrau, nici nu le cercetau. 

Și propovăduia, zicînd: Vine în urma mea cel ce este mai tare 
decît mine, căruia nu sînt vrednic, plecîndu-mă, să-i dezleg cureaua 
încălțămintelor. Eu v-am botezat pe voi cu apă, el însă vă va boteza 
cu Duh Sfînt (Mc. 1, 7-8; Le. 3, 16; In. 1, 27). Spune: Nu sînt vred- 
nic să fiu cea din urmă slugă a Lui. Dar şi altfel se înţelege: toţi cei 
care veneau şi se botezau de către Ioan se dezlegau prin pocăință de 
legătura păcatelor lor, crezînd în Hristos. Deci dezlega tuturor 
curelele, adică legăturile păcatelor. Dar lui lisus nu a putut să o 
dezlege, de vreme ce n-a aflat la EI curea, adică legătura păcatului. 

Și în zilele acelea, lisus a venit din Nazaretul Galileii şi s-a bote- 
zat în lordan, de către loan. Și îndată, ieşind din apă, a văzut ceru- 
rile deschise şi duhul ca un porumbel coborîndu-Se peste El. Și glas 
s-a făcut din ceruri: Tu eşti Fiul Meu cel iubit, întru Tine am bine- 
voit (Mc. 1, 9-11). Hristos nu vine la Iordan nici pentru iertarea pă- 
catelor, că păcat n-a făcut, nici să ia Duh; căci botezul lui loan, pre- 
cum am zis, necurăţind păcatele, cum ar fi dat Duh ? Nici pentru 
pocăință nu vine să se boteze, căci era cu mult mai presus decît Bo- 

tezătorul. Pentru ce, dar, vine El la lordan să se boteze ? Ca să fie 
irătat poporului de către loan. Pentru că mulți erau cei care veneau 
să se boteze la Ioan, a binevoit să vină ca să fie mărturisit înaintea 
multora cine este E]. Dar şi ca să împlinească toată dreptatea, adică 
toate poruncile Legii. Pentru că şi aceasta este poruncă: a se supune 
Proorocului care boteza, ca celui trimis de Dumnezeu, o împlinește 
si pe aceasta. lar Duhul Se pogoară nu pentru că lisus ar fi avut tre- 
buinţă de Acesta. Căci cum ar fi avut trebuință de Acela care întru 
Dînsul fireşte petrecea ? Ci ca să înveți tu că atunci cînd te botezi, 
vine la tine Duhul Sfînt. Încă şi pentru aceasta: de vreme ce Tatăl a 
/is: Acesta este Fiul Meu, ca să nu creadă poporul că pentru loan 
s-a spus aceasta, se pogoară Duhul peste Iisus, arătînd că pentru El 
s-a spus. Şi se deschid cerurile, ca să învăţăm că, atunci cînd ne 
botezăm, ni se deschid și nouă. 

Și îndată Duhul l-a mînat în pustie. Și a fost în pustie patruzeci 
«e zile, fiind ispitit de satana. Și era împreună cu fiarele şi îngerii îi 
slujeau (Mc. 1, 12-13). Ca să nu cădem noi în întristare dacă după 
botez vom cădea în ispite, de aceea se duce în pustie, lăsîndu-se 
ispitit. Şi nu se duce singur, ci mînat de Duhul Sfînt, arătîndu-ne că 
nu se cuvine să ne aruncăm în ispite, ci venind ele asupra noastră, să 
le primim. Şi pentru aceasta se duce în pustie, ca, pentru pustietatea 
locului, să îndrăznească diavolul a se apropia de EI, că aşa 
obișnuieşte, să năvălească asupră-ne cînd ne vede singuri. Şi atît de 
neumblat era locul, încît era plin de fiare. Şi îngerii i-au slujit Lui, 
după ce a biruit pe ispititorul (Mt. 4). Iar acestea se află mai pe larg 
în Evanghelia lui Matei. 

După ce loan a fost prins, lisus a venit în Galileea, propovă- 
duind Evanghelia împărăției lui Dumnezeu, şi zicînd: S-a împlinit 
vremea şi s-a apropiat împărăția lui Dumnezeu. Pocăiti-vă şi cre- 
«eți în Evanghelie (Mc. 1, 14-15). Auzind că loan a fost pus în tem- 
niță, se duce în Galileea, ca să ne arate că nu se cuvine cu îndrăz- 
neală să ne aruncăm în ispite, ci să ne ferim. lar cînd vom cădea în 
ele, să le suferim. Și pare că cele asemenea cu ale lui loan propo- 
văduieşte Domnul, spunînd: „Pocăiţi-vă“ şi „S-a apropiat împărăţia 
lui Dumnezeu“. Dar nu este aşa. loan zicea: Pocăiţi-vă, arătînd în- 
depărtarea de păcate. Iar Hristos, cînd zice: Pocăiţi-vă, arată înde- 
părtarea de slova Legii, căci de aceea a și adăugat: Credeţi în Evan- 
ghelie. Că s-a plinit, zice Domnul, vremea Legii; pînă acum lucra 
Legea, iar de acum, împărăţia lui Dumnezeu, adică petrecerea cea 

după Evanghelie a sosit, care, pe drept cuvînt, este asemănată cu 
împărăţia cerurilor. Căci dacă vezi om viețuind după Evanghelie, 
aproape că poţi zice că nu trăieşte după trup și acesta de pe acum a 
intrat în împărăţia cerurilor, care nu este mîncare sau bătură, chiar 
dacă departe pare a fi aceasta. 

Și umblînd pe lîngă Marea Galileii, a văzut pe Simon și pe An- 
drei, fratele lui Simon, aruncînd mrejele în mare, căci erau pescari. 
Și le-a zis lisus: Veniți după Mine şi vă voi face să fiți pescari de 
oameni. Și îndată, lăsînd mrejele, au mers după el. Şi mergînd putin 
mai înainte, a văzut pe lacob al lui Zevedeu şi pe loan, fratele lui. Și 
ei erau în corabie, dregîndu-şi mrejele. Și i-a chemat pe ei îndată. 
lar ei, lăsînd pe tatăl lor Zevedeu în corabie, cu lucrătorii, s-au dus 
după el (Mc. 1, 16-20; Mt. 4, 18; Le. 5, 3). Petru și Andrei erau 
ucenici ai Inaintemergătorului. Văzînd că lisus a fost mărturisit de 
loan, au mers la El (In. 1, 35). După aceea, întristîndu-se de întem- 
niţarea lui loan, s-au dus iarăşi la meşteşugul lor, de unde Hristos a 
doua oară îi cheamă, căci a doua este această chemare. Şi vezi cum 
se hrăneau ei din dreaptă osteneală. Căci astfel sînt cei vrednici de a 
fi ucenici ai lui Hristos. Și lăsînd îndată cele ce aveau în mînă, au 
mers după El. Că nu se cuvine a amîna, ci îndată a-L urma pe EI. lar 
după ei, vînează pe Iacov şi pe loan, care erau săraci, căci aveau 
mreje vechi pe care le cîrpeau, dar îl hrăneau pe tatăl lor la 
bătrîneţe. Și au lăsat pe tatăl lor, nu arătînd că așa este bine, să lași 
pe părinţi, ci pentru că acesta voia să-i oprească de la a-l urma Lui. 
Deci şi tu, tot așa, cînd ești împiedicat, lasă-i pe cei care te-ar opri şi 
aleargă la lucrul cel bun. Iar dacă Zevedeu n-a crezut, femeia lui, 
maica celor doi apostoli, a crezut și I-a urmat lui Hristos. Și aceasta 
să ştii: că întîi se cere lucrarea, apoi vederea (adică mai întîi lucra- 
rea poruncilor și apoi vederea duhovnicească). Petru este semn al 
faptei bune lucrătoare, căci fierbinte și mai grabnic decît alţii era, 
după cum este și lucrarea faptei bune. Iar loan arată vederea, căci 
cuvîntător de Dumnezeu este Ioan. 

Și venind în Capernaum și îndată intrînd sîmbăta în sinagogă, îi 
învăta. Și erau uimiti de învățătura Lui, căci El îi învăta pe ei ca cel 
ce are putere, iar nu în felul cărturarilor (Mc. 1, 21-22; Mt. 7, 28; 
Lc. 4, 32). De unde a venit în Capernaum ? Din Nazaret. Şi în ziua 
sîmbetei, cînd se adunau să citească, atunci a intrat Hristos să-i 
înveţe. Pentru că Legea de aceea a poruncit să nu se lucreze sîmbă- 
ta, pentru ca să se îndeletnicească cu citirea Scripturilor, adunîn- 


188 


„u-se împreună. lar Domnul învaţă cu mustrare, iar nu cu ademe- 
re, ca fariseii, căci, îndemnând la lucrul bun, îi înfricoşa cu munca. 
Și era în sinagoga lor un om cu duh necurat, care striga tare, 
icînd: Ce ai cu noi, lisuse Nazarinene ? Ai venit ca să ne pierzi ? 
le ştim cine eşti: Sfîntul lui Dumnezeu. Și lisus l-a certat zicînd: 
luci şi ieşi din el. Și scuturîndu-l duhul cel necurat şi strigînd cu 
ulus mare, a ieșit din el. Și s-au spăimîntat toti, încât se întrebau în- 
tre ei, zicînd: Ce este aceasta ? O învățătură nouă și cu putere, că și 
«duhurilor necurate le poruncește și i se supun. Și a ieșit vestea de- 
spre el îndată pretutindeni în toală împrejurimea Galileii (Mc. 1, 
23-28, Le. 4, 33). Duhurile cele viclene se numesc necurate, pentru 
că se bucură de toate faptele cele necuvioase. Şi socotea diavolul 
pierzare a sa ieşirea din om, căci, fără milostivire fiind dracii, se 
întristează dacă nu sînt lăsaţi să facă rău oamenilor. Dar și ca cei ce 
sînt iubitori de trup şi obişnuiţi a se hrăni cu aburii lui cei nemateri- 
ali, lipsiţi de hrană sînt dacă nu locuiesc în trupuri. De aceea şi zice 
Domnul că neamul drăcesc se scoate cu postire (Mt. 17, 21). Şi nu a 
zis pîngăritul: sfînt eşti, căci mulți dintre prooroci au fost sfinţi, ci a 
zis: Sfîntul, adică Cel singur sfint şi orînduit de Dumnezeu. lar lisus 
îi astupă gura, învățîndu-ne că se cuvine să le închidem gura 
dracilor, chiar dacă ar grăi lucruri adevărate. Şi-l scutură pe om 
dracul şi-l aruncă la pămînt, ca cei ce priveau, văzînd din ce fel de 
răutate a fost acesta slobozit, să creadă pentru minunea aceasta. 

Și îndată ieşind ei din sinagogă, au venit în casa lui Simon şi a 
lui Andrei, cu lacov şi cu loan. lar soacra lui Simon zăcea, prinsă 
de friguri, și îndată i-au vorbit despre ea. Şi apropiindu-se a ridi- 
cat-o, apucînd-o de mînă. Si au lăsat-o frigurile și ea le slujea (Mc. 
1, 29-31; Mt. 8, 14; Lc. 4, 40). S-a dus, după cum era obiceiul, sîm- 
bătă seara pentru ospăț în casa ucenicilor. Dar cea care era datoare a 
le sluji era prinsă de friguri. Și EI o vindecă, iar ea le slujește lor. 
Cuvîntul acesta arată că, dacă ţinut fiind tu de boală, te va vindeca 
Dumnezeu, să uneltești sănătatea spre slujirea sfinţilor şi a lui Dum- 
nezeu. Şi prins de friguri încă este cel ce se mînie, și care cu mîna 
îndrăzneţ este. Dar de va ţine partea cea cugetătoare mîna lui, ca să 
nu 0 întindă pe ea cu îndrăzneală, cel ce pînă atunci era aprins de 
mînie va sluji părţii celei cugetătoare. Căci dacă cugetarea ține mîna 
celui mînios, atunci mînia slujește cugetării. 

Iar cînd s-a făcut seară și soarele apusese, au adus la el pe toți 
bolnavii şi demonizaţii. Si toată cetatea era adunată la uşă. Și a 

tdimăduit pe mulți care pătimeau de felurite boli şi demoni mulți « 
alungat. lar pe demoni nu-i lăsa să vorbească, pentru că-l știau & 
El e Hristos (Mc. 1, 32-34). Nu fără rost se spune: cînd apune 
soarele. Căci, de vreme ce nu se cuvenea a tămădui în ziua sîmbetei 
de aceea așteptau apusul soarelui şi atunci aduceau la EI pe cei e 
voiau să se tămăduiască. Și spune: pe mulți i-a tămăduit, în loc de; 
pe toți i-a tămăduit, căci „mulți“ îi arată pe toţi. Sau poate că nu i- 
vindecat pe toţi, căci erau și din cei care nu s-au tămăduit din prici= 
na necredinței lor. Și nu-i lăsa pe draci să vorbească, precum am zis 
ca să ne înveţe să nu credem în spusele lor, chiar de vor grăi ade 
vărul. Căci dacă oameriii vor crede cu totul cele ce spun ei, bleste- 
maţii vor amesteca cu cele adevărate pe cele mincinoase. Așa și 
Pavel a oprit pe duhul cel pitonicesc (Fapte 16, 17), care zicea: 
Aceşti oameni, robi ai lui Dumnezeu celui înalt sînt. Căci nu voi 
Sfîntul Pavel să fie adeverit și mărturisit de gură necurată. 

A doua zi, foarte de dimineată, sculîndu-se, a ieşit şi S-a dus 
într-un loc pustiu și se ruga acolo. Și a mers după El Simon şi cei ce 
erau cu El. Și aflîndu-L, I-au zis: Toți te caută pe Tine. Și El a zis 
lor: Să mergem în altă parte, prin cetățile şi satele învecinate, ca să 
propovăduiesc şi acolo, căci pentru aceasta am venit. Și venind 
propovăduiu în sinagogile lor, în toată Galileea, alungînd pe 
demoni (Mc. 1, 35-59). După ce a tămăduit pe cei bolnavi, se dă 
deoparte, învăţîndu-ne să nu facem ceva spre arătarea trufașă, ci, 
dacă facem vreun bine, să ne sîrguim a-l ascunde. Încă se şi roagă, 
arătîndu-ne iarăși că, dacă vom face vreun bine, se cuvine pe seama 
lui Dumnezeu să-l punem, că „toată darea cea bună de sus este, de 
la Tine pogorîndu-se“. Căci nu avea El nevoie de rugăciune. Şi 
orimeşte dorinţa poporului, dar se duce de acolo, arătînd că nu se 
„uvine a închide într-un loc învăţătura, ci pretutindeni a întinde 
razele cuvîntului. Şi vezi şi cum unește învăţătura cu lucrarea, căci 
propovăduind, și pe demoni îi scoate. Aşa și tu, unește cu învăţarea 
şi lucrarea, ca să nu se arate deşert cuvîntul tău. Căci dacă Hristos 
n-ar fi arătat și minunile, nu ar fi fost crezut cuvîntul Lui. 

Și un lepros a venit la El, rugîndu-L și îngenunchind și zicînd: 
De voiești, poți să mă curățeşti. Și făcindu-i-se milă, a întins mîna 
şi S-a atins de el şi i-a zis: Voiesc, curățeşte-te. Și îndată s-a depăr- 
tat lepra de la el şi s-a curătit (Mc. 1, 40-42; Mt. 82; Le. 5, 12). Cu 
bună cunoştinţă era leprosul și credincios. De aceea nu spune: de 
vei cere de la Dumnezeu, ci: de vei vrea Tu, crezînd în EI] ca în 

Dumnezeu. Și Hristos se atinge de el, ca să arate că nimic nu este 
necurat. Căci legea poruncea să nu se atingă nimeni de lepros, ca de 
un necurat (Lev. 13). Dar Mîntuitorul arătînd că nimic nu este necu- 
rat după fire și că se cuvine să fie stricate rînduielile Legii, care au 
putere numai asupra celor care sînt simpli oameni — adică asupra 
celor care nu sînt decît oameni, iar nu Om și Dumnezeu, ca Domnul 

„se atinge de lepros. lar Elisei atît de mult se temea de Lege, încît 
pe Neeman, care era lepros și avea nevoie de vindecare, n-a suferit 
nici măcar a-l vedea (4 Regi 5, 10; Le. 4, 27). 

Și poruncindu-i cu asprime, îndată l-a alungat, și i-a zis: Vezi, 
nimănui Să nu Spui nimic, ci mergi de te arată preotului şi adu, pen- 
/ru curățirea ta, cele ce a rînduit Moise, spre mărturie lor. lar el, 
ieșind, a început să propovăduiască multe și să răspîndească cuvîn- 
tul, încît lisus nu mai putea să intre pe faţă în cetate, ci stătea afară 
în locuri pustii, şi veneau la El de pretutindeni (Mc. 1, 43-45; Lev. 
14). Şi prin aceasta ne învaţă să nu ne trufim cînd facem cuiva bine, 
căci poruncește celui ce s-a curăţit să nu-L vestească, deși bine ştia 
că acela nu se va supune, ci ÎL va vesti. Dar și cel care a dobîndit fa- 
cerea de bine se cuvine a mulțumi, chiar dacă cel care a făcut binele 
nu are trebuinţă. Şi l-a trimis pe el Domnul la preot (Lev. 14), căci așa 
poruncea Legea, iar dacă preotul nu hotăra că s-a curăţit cu adevărat 
cel pînă atunci lepros, nu putea intra în cetate, ci era gonit. Și po- 
runcește să ducă și darul, ca să fie aceasta mărturie că nu este potriv- 
nic Legii, ci o iubeşte și cele poruncite de Lege și EI le poruncește. 

Și intrînd iarăşi în Capernaum, după cîteva zile s-a auzit că este 
în casă. Și îndată s-au adunat mulți, încît nu mai era loc, nici înain- 
tea ușii, şi le grăia lor cuvîntul. Și au venit la El, aducînd un slăbă- 
nog pe care-l purtau patru inși. Și neputînd ei din pricina mulțimii 
să se apropie de EI, au desfăcut acoperișul casei unde era lisus şi, 
prin spărtură, au lăsat în jos patul în care zăcea slăbănogul. Și 
văzînd lisus credința lor, i-a zis slăbănogului: Fiule, iertate îți sînt 
păcatele tale ! (Mc. 2, 1-5). După ce au trecut cîteva zile de la 
intrarea în Capernaum, auzind ei că este în casă, au alergat, nădăj- 
duind că lesne vor ajunge la El. Și multă era credinţa acelor bărbaţi, 
de vreme ce şi acoperişul l-au desfăcut. De aceea și Domnul îl vin- 
decă pe slăbănog, văzînd credinţa celor ce l-au adus sau şi credinţa 
slăbănogului. Pentru că și acela nu ar fi primit a fi adus, dacă n-ar fi 
crezut că va primi vindecare. De multe ori pentru credinţa celor care 
îi aduceau pe bolnavi îi vindecă pe aceștia, chiar necredincioşi de ar 

fi fost cei aduşi. lar alteori, dimpotrivă, îi vindecă pentru credini 
lor, deşi cei care îi aduceau erau necredincioşi. Si mai întîi iart. 
păcatele celui bolnav, apoi îi vindecă şi boala. Pentru că, de mul 
ori, din pricina păcatelor se întîmplă cele mai cumplite boli. Precur 
şi slăbănogul de la Ioan din pricina păcatelor s-a slăbănogit. Pentr 
că nu este același slăbănog cel de la Ioan (5, 14) şi cel pomeni 
acum. Cel de la Ioan nu avea om, iar acesta patru oameni are. Ia 
acela era la Scăldătoarea oilor, în Ierusalim, iar acesta de acum, în 
casă şi în Capernaum. Încă și alte deosebiri sînt; dar să ştii că cel d 
la Matei şi cel ce acum la Marcu se pomenește sînt unul şi acelaşi. 

Și erau acolo unii dintre cărturari, care şedeau și cugetau în 
inimile lor: Pentru ce vorbește Acesta astfel ? El huleşte. Cine poat 
să ierte păcatele, fără numai unul Dumnezeu ? Și îndată cunoscîn 
lisus, cu duhul Lui, că așa cugetau ei în sine, le-a zis lor: De ce cu- 
getaţi acestea în inimile voastre ? Ce este mai uşor a zice slăibăno 
gului: iertate îți sînt păcatele, sau a zice: scoală-te, ia-ți patul tău și 
umblă ? Dar, ca să știți că putere are Fiul Omului a ierta păcatel 
pe pămînt, a zis slăbănogului: Ție zic: scoală-te, ia-ti patul tău $ 
mergi la casa ta. Și s-a sculat îndată și, luîndu-si patul, a ieșit îna- 
intea tuturor, încît erau toți uimili și slăveau pe Dumnezeu, zicînd: 
Asemenea lucruri n-am văzut niciodată (Mc. 2, 6-12: Mt. 9, 4). 
Fariseii ÎI clevetesc pe Domnul ca pe un hulitor, pentru că ierta 
păcatele, pe care numai singur Dumnezeu le poate ierta. lar Domnul 
le dă şi alt semn că este Dumnezeu, arătînd că cunoaște inimile lor. 
Căci numai a lu: Dumnezeu este a cunoaște inimile, așa cum zice şi 
proorocul: Numai tu singur ştii inimile (4 Regi 20, 39; Ps. 7, 10; ler. 
20. 12). lar ei, cu toute că le-a descoperit cugetele lor, rămîn nes- 
imţitori şi nu cred că Cel care le cunoaște cugetele, Acela poate şi 
păcatele să le vindece. Iar Domnul, vindecînd trupul, încredinţează 
şi adevereşte că a vindecat şi sufletul, prin ceea ce era arătat adev- 
erind cele nearătate, şi prin cele lesnicioase, pe cea mai grea. Dar 
lariseii mai greu lucru socoteau a fi vindecarea trupului, ca cea care 
se vedea. ar a zice că s-a vindecat sufletul, adică i s-au iertat păca- 
tele, ]i se părea lucru lesnicios, de vreme ce nu se vedea vindecarea. 
Poate că aşa cugetau fariseii: Înșelătorul acesta lasă vindecarea 
trupului, care se vede, spunînd că vindecă sufletul, care nu se vede, 
prin cuvintele: Iertate-ți sînt ție păcatele. Căci dacă ar avea putere, 
ar vindeca trupul, și nu ar vorbi despre suflet, care nu se vede. lar 
Miîntuitorul le răspunde: Ce este mai lesne, a vindeca trupul sau su- 

iletul ? Cu adevărat a vindeca trupul, care este cu adevărat lucru 
lesnicios, deși vouă vi se pare greu. Dar vă voi încredința și de sănă- 
lutea sufletului, care este lucru greu, dar, pentru că nu se poate 
vedea, pare lesnicioasă. Deci zice slăbănogului: Scoală-te și ia-ţi 
patul tău. Spune aceasta pentru mai multa încredințare a minunii, că 
nu este după nălucire, şi să arate nu numai că l-a vindecat, dar ci și 
putere a pus în el. Deci aşa face şi pentru bolile cele sufleteşti: nu 
numai că ne izbăvește pe noi de păcate, ci şi că putere pune întru noi 
spre a lucra poruncile Sale. Deci şi eu, slăbănog fiind, pot să mă 
vindec. Căci şi acum este Hristos în Capernaum, care se tîlcuieşte 
Casa Mîngiierii, adică în Biserică, căci Biserica este casa 
Miîngiietorului. ar eu sînt slăbănog, avînd puterile sufletului nelu- 
crătoare şi nemişcate spre lucrul cel bun. Iar de voi fi ridicat de cei 
patru evangheliști și voi fi adus către Domnul, atunci voi auzi şi eu: 
Fiule, — căci fiu al lui Dumnezeu mă fac prin lucrarea poruncilor — 
şi mi se vor ierta păcatele. Dar cum voi ajunge înaintea lui Hristos ? 
De vor sparge acoperişul, adică mintea, care este mai presus de 
toate cele ce sînt întru noi; că are aceasta mult lut şi vase de lut, 
adică lucrurile cele pămînteşti; iar de vor fi acestea stricate şi se va 
descoperi puterea minţii care este întru noi, după aceea mă voi 
pogorî, adică mă voi smeri, deci atunci mă voi vindeca și voi ridica 
patul. adică trupul, către lucrarea poruncilor pornindu-l pe el; că nu 
se cuvine numai a ne ridica din păcat și a înțelege că am păcătuit, ci 
şi patul, adică trupul, să-l ridicăm spre lucrarea faptei celei bune. 
Atunci şi la vedere — adică la privirea celor dumnezeiești — vom 
putea ajunge, încît toate cugetele ce sînt întru noi vor zice: niciodată 
n-am văzut așa, adică niciodată, cînd eram slăbănogi, n-am înţeles 
aşa ca acum, cînd ne-am vindecat. Căci cel care s-a curățit de 
păcate, acela vede după adevăr. 

Și iarăşi a ieșit la mare şi toată mulțimea venea la EI şi îi învăta. 
Și trecînd, a văzut pe Levi al lui Alfeu șezînd la vamă, şi i-a zis: 
Urmează-mi ! lar el, sculîndu-se, i-a urmat. Și cînd şedea EI în casa 
lui Levi, mulți vameşi şi păcătoşi şedeau la masă cu lisus și cu uce- 
nicii Lui. Că erau mulți şi-l urmau. lar cărturarii şi fariseii, văzîn- 
du-L că mănîncă împreună cu vameșii şi păcătoşii, ziceau către 
ucenicii Lui: De ce mănîncă şi bea învățătorul vostru cu vameşii și 
cu păcătoşii ? Dar auzind, lisus le-a zis: Nu cei sănătoși au nevoie 
de doctor, ci cei bolnavi. N-am venit să chem pe drepți , ci pe cei 
păcătoşi la pocăință (Mc. 1, 13-17; Mt. 9, 9; Le. 5, 27). Domnul, 

după ce a săvîrşit minunea cu slăbănogul, iese la mare, poate vrînd 
să stea deoparte; dar mulțimile aleargă după EI; iar tu să înveţi că pe 
cît fugi de slavă, ea vine după tine, iar de vei umbla după ea, ea fuge 
de tine. Trecînd de acolo, l-a vînat pe Matei; căci cel numit acum 
Levi, este Matei, căci două nume avea. Deci Luca și Marcu îl nu- 
mesc Levi, acoperindu-i numele; iar el însuși (Matei) nu s-a rușinat 
să se vădească pe sine, căci zice: şi a văzut lisus pe Matei Vameșul. 
Deci şi noi să nu ne ruşinăm a ne mărturisi păcatele. Și ședea Levi 
la vamă, precum se pare, cerînd vama de la cineva, sau luînd seama, 
sau altceva făcînd, din cele ce obişnuiesc vameșii a face. Şi aşa cu 
bună cunoştinţă a fost, că a lăsat toate şi i-a urmat lui Hristos. Și 
bucurîndu-se a chemat pe mulți la ospăț. Iar fariseii învinuiesc pe 
ceilalți oameni, arătîndu-se astfel pe ei a fi curați. Dar Domnul zice: 
nu am venit să chem pe cei drepţi, adică pe voi, care singuri vă 
faceţi drepţi — căci cu ironie zice aceasta —, ci pe cei păcătoşi. ȘI-i 
chem, să nu rămînă păcătoşi, ci să vină la pocăință, adică să se 
întoarcă. Ca să nu socotești că numai cheamă pe păcătoşi, dar nu-i 
face mai buni, adaugă: la pocăință. 

Ucenicii lui loan şi ai fariseilor posteau şi au venit şi i-au zis 
Lui: De ce ucenicii lui loan şi ucenicii fariseilor postesc, iar uce- 
nicii Tăi nu postesc ? Și lisus le-a zis: Pot, oare, prietenii mirelui să 
postească cît timp este mirele cu ei ? Cîtă vreme au pe mire cu ei, 
nu pot să postească. Dar vor veni zile cînd se va lua mirele de la ei 
și atunci vor posti în acele zile (Mc. 2, 18-20; Mt. 9, 14; Lc. 5, 33). 
Şi ucenicii lui loan, nefiind desăvîrșiţi, petreceau în obiceiurile 
iudaice. De aceea vin unii la Hristos, aducîndu-i şi pe aceştia de 
pildă și învinuindu-L pe El pentru că ucenicii Săi nu posteau ca ei. 
Iar EI le spune: Acum Mire sînt Eu și se cuvine să fie veseli și să nu 
postească. lar cînd Mă voi duce din viaţa aceasta, atunci în ispite 
căzînd ei, vor posti și se vor întrista. lar Mire se numeşte nu numai 
pentru că sufletele cele feciorelnice le face mirese ale Sale, ci şi 
pentru că vremea venirii Lui celei dintii nu este spre plîngere şi în- 
tristare celor ce cred în EI, nici osteneli nu are, ci lesne și fără lu- 
crările Legii, prin botez ne odihnește pe noi. Căci ce osteneală cere 
a ne boteza ? Dar prin acest lucru lesnicios, mîntuire aflăm. lar fii ai 
nunții sînt apostolii, fiindcă ei se învrednicesc de bucuria Domnului 
şi“sînt părtaşi de tot binele ceresc şi de toată dulceaţa. Dar şi așa să 
înţelegi: că orice om, cînd lucrează fapta cea bună, este fiu al nunții. 
Cît are cu sine pe Mirele Hristos, nu postește, adică nu arată lu- 


194 


crurile pocăinței; căci cum ar arăta lucruri de pocăință cel ce nu 
preşeşte ? Iar cînd se va lua de la el Mirele Hristos, căzînd el în 
păcat, atunci postește şi se pocăiește, ca să vindece păcatul. 

Nimeni nu coase la haină veche petic dintr-o bucată de stofă 
nouă, iar de nu, peticul nou va trage din haina veche şi se face o 
ruptură şi mai rea. Nimeni, iarăși, nu pune vin nou în burdufuri 
vechi, iar de nu, vinul nou sparge burdufurile şi vinul se varsă și 
burdufurile se strică: încît vinul nou trebuie să fie în burdufuri noi 
(Mc. 2, 21-22). După cum, dacă se va pune petic nou la haină 
veche, se face ruptură mare; iar vinul nou, cu fierbințeala sa, sparge 
burdufurile vechi, așa și ucenicii Mei, care încă nu s-au făcut tari, 
dacă îi voi îngreuna pe ei, îi voi vătăma, că sînt asemenea hainelor 
celor vechi, pentru neputinţa cunoștinței lor. De aceea nu se cuvine 
să le pun lor porunca cea grea a postirii. Sau înțelege și aşa: ucenicii 
lui Hristos, noi fiind, nu pot sluji obiceiurilor Legii celei vechi. 

Și pe cînd mergea El într-o sîmbătă prin semănături, ucenicii 
Lui, în drumul lor, au început să smulgă spice. Și fariseii îi ziceau: 
vezi, de ce fac sîmbăta ce nu se cuvine ? Și lisus le-a răspuns: Au 
niciodată nu aţi citit ce a făcut David, cînd a avut nevoie și a flă- 
miînzit, el şi cei ce erau cu el ? Cum a intrat în casa lui Dumnezeu în 
zilele lui Abiatar arhiereul, şi a mîncat pîinile punerii înainte, pe 
care nu se cuvenea să le mănînce decît numai preoții, şi a dat și ce- 
lor ce erau cu el ? Și le zicea lor: sîmbăta a fost făcută pentru om, 
iar nu omul pentru sîmbătă. Astfel că Fiul Omului este domn și al 
sîmbetei (Mc. 2, 23-28; Mt. 12, |; Lc. 7, 1). Ucenicii Domnului 
smulg spicele, ca cei care nu mai obișnuiau să trăiască după Legea 
cea veche. Iar fariseii mîniindu-se, Hristos le închide gura spunîn- 
du-le cele despre David, care, cînd a avut nevoie, a călcat Legea, în 
vremea lui Abiatar arhiereul. Că fugind proorocul David de Saul (1 
Regi 21), a venit la arhiereul acela şi l-a amăgit că este trimis de 
împărat pentru nevoile oștii și pîinile punerii înainte le-a mîncat şi 
sabia lui Goliat, care era afierosită Domnului (leș. 25, 30), a luat-o. 
Şi 12 erau pîinile acelea, şi în fiecare zi se puneau pe masă, şase 
de-a dreapta şi șase de-a stînga. Unii iscodesc de ce evanghelistul îl 
numește Abiatar pe arhiereu, iar Cartea Regilor îl numeşte pe acesta 
Abimelec. Se poate să fi avut acesta două nume. Sau, în alt chip: 
Cartea Regilor spune că era atunci preot Abimelec, iar evanghelistul 
spune că era arhiereu Abiatar. Și se poate ca preot să fi fost, cu ade- 
vărat unul, iar arhiereu altul. lar după o mai înaltă înţelegere: uce- 

nicii lui Hristos în ziua sîmbetei, adică întru odihna sufletelor — că 
sîmbăta se tîlcuiește odihnă —, cînd deci au odihnă din partea patim- 
ilor, nefiind luptaţi de diavol, atunci fac cale, adică se fac povăţui- 
tori şi ai altora spre fapta cea bună, smulgînd şi dezrădăcinînd toate 
cele care răsar din pămînt şi din nălucirea cea de jos; căci de nu va 
lipsi lucrarea patimilor şi nu va ajunge cineva la linişte, nu se poate 
face altora cale și povăţuitor spre cele bune. 

Și iarăși a intrat în sinagogă. Și era acolo un om avînd mîna 
uscată. Și îl pîndeau pe lisus să vadă dacă îl va vindeca sîmbăta, ca 
să-L învinuiască. Și a zis omului care avea mîna uscată: Ridică-te 
în mijloc. Și a zis lor: Se cuvine, sîmbăta, a face bine sau a face rău, 
a mîntui un suflet sau a-l pierde ? Dar ei tăceau; și privindu-i pe ei 
cu mînie şi întristîndu-se de înviîrtoşarea inimii lor, a zis omului: În- 
tinde mîna ta. Și a întins-o, şi mâna lui s-a făcut sănătoasă (Mc. 3, 
1-5; Mt. 12, 9; Lc. 6.6). Fiind ucenicii Săi învinuiți că smulgeau 
spice sîmbăta, Domnul a astupat gura pirîşilor prin pilda lui David; 
acum şi mai mult ruşinîndu-i pe ei, face minunea, arătînd că nici 
ucenicii Lui n-au greșit smulgeînd spice, nici EI, făcînd minunea în 
zi de sîmbătă. Căci de este lucru rău a face minuni, este lucru rău şi 
a lua cele de nevoie sîmbăta; dar a face minuni pentru mîntuirea 
omului este lucru dumnezeiesc şi nu calcă Legea cel ce sîmbăta nu 
lucrează nici un rău. Şi îi întreabă pe ei dacă se cuvine a face bine, 
rușinîndu-i că-L opresc de a face bine. Iar uscată are mîna cea 
dreaptă cel care nu face lucrurile părţii celei drepte; și-i zice Hris- 
tos: Ridică-te, adică: scoală-te din păcat. Şi „stai în mijloc“, adică în 
mijlocul faptelor celor bune. Căci toată fapta cea bună de mijloc 
este, adică nu se pleacă nici la lipsire, nici la covîrşire. Deci atunci 
cînd va sta în mijloc, se va face sănătoasă mîna lui, adică așa cum 
era la început. Pentru că a fost vreme cînd aveam sănătoase mîinile, 
adică lucrarea faptei bune, cînd încă nu fusese călcarea poruncii; iar 
după ce s-a întins mîna noastră la rodul cel oprit, s-a uscat către 
lucrarea binelui. Deci iarăși va fi mîna noastră dreaptă sănătoasă, 
cînd vom sta în mijlocul faptelor celor bune. 

Și ieșind, fariseii au făcut îndată sfat cu irodianii împotriva lui, 
ca să-L piardă. lisus, împreună cu ucenicii Lui, a plecat înspre 
mare și mulțime multă din Galileea şi din ludeea l-a urmat. Din le- 
rusalim, din Idumeea, de dincolo de Iordan, dimprejurul Tirului şi 
Sidonului, multime mare, care, auzind cîte făcea, a venit la El. Şi a 
zis ucenicilor Săi să-i fie pusă la îndemână o corăbioară, ca să nu-l 

imbulzească multimea: fiindcă vindecase pe mulți, de aceea năvă- 
leau asupra Lui, ca să se atingă de EI toți cîți erau bolnavi. lar du- 
urile cele necurate, cînd îl vedeau, cădeau înaintea lui şi strigau, 
icînd: Tu eşti Fiul lui Dumnezeu. Și El îi certa mult ca să nu-L dea 

pe față (Mc. 3, 6-12; Mt. 12, 14). Cine erau irodianii ? Sau ostașii 
Ii Irod, sau un oarecare eres nou răsărit, care învăţa că Irod este 
Mesia, pentru că la el s-a sfîrşit diadohia împăraţilor evrei (Fac. 49, 
10). Căci proorocia lui Iacov spunea că atunci cînd va lipsi stăpîni- 
tor din Iuda, atunci va veni Hristos. Deci, fiindcă în timpul lui Irod 
nu mai era stăpînitor iudeu, ci el stăpînea, care era de altă seminţie 
(căci era idumeu), unii au socotit că el este Hristos. Aceștia se sfătu- 
uu să-L piardă pe Domnul, iar EI pleacă de acolo fiindcă nu era 
incă vremea patimii, și se duce de la cei nemulțumitori, ca multora 
să facă bine. Căci mulţi s-au dus după EI și i-a vindecat pe ei. Căci 
și cei din Tir și din Sidon, de alt neam, se foloseau de EI, iar neamul 
lui îl gonea; aşa că nici un folos nu este de la rudenii, de nu au obi- 
cei bun. Şi cei de alt neam veneau la EI de departe, iar iudeii, la care 
venise EI, [l goneau. Vezi încă şi neiubirea Lui de slavă. Încă să 
ințelegi că irodianii, adică cei trupeşti, voiesc să-L ucidă pe Hristos, 
că Irod înseamnă „de piele“. Şi vin după EI cei care au ieşit din 
casele lor și din ţara lor, adică din iubirea către trup. lar corăbioara 
in care stă lisus arată că El este Cuvîntul cel dintru noi, care 
poruncește ca trupul, adică corăbioara noastră, să stea lîngă EI şi să 
unu intre în tulburarea lucrurilor vieţii, ca să nu-L împresoare pe 
Hristos cel din inima noastră mulțimile, adică tulburările lucrurilor. 
Și S-a suit pe munte şi a chemat la sine pe cîți a voit, și au venit 

lu EL. Și a rînduit pe cei doisprezece, pe care i-a numit apostoli, ca 
să fie cu EI şi să-i trimită să propovăduiască, și să aibă putere să 
vindece bolile și să alunge demonii. Deci a rînduit pe cei doispre- 
zece: pe Simon, căruia i-a pus numele Petru; pe lacov al lui Zeve- 
«eu şi pe Ioan, fratele lui Iacov, şi le-a pus lor numele Boanerghes, 
«adică fiii tunetului; şi pe Andrei, și pe Filip, și pe Bartolomeu, şi pe 
Matei, şi pe Toma, şi pe lacov al lui Alfeu, și pe Tadeu și pe Simon 
Cunaneul, şi pe Iuda Iscarioteanul, cel care l-a și vîndut (Mc. 3, 
13-19). [Notă pentru „fiii tunetului“. După cum fiu al fărădelegii 
este cel fără de lege, și fiu al pierzării, cel pierdut, şi fiu al păcii, cel 
paşnic, așa și fii ai tunetului sînt cei ce tună; că în chipul tunetului 
din cer, tare au tunat aceștia învăţăturile cele despre Dumnezeu; 
lacov, nescris, iar loan în scris. lar cuvîntul acesta „Boanerghes“ 

este evreiesc, ca şi Chifa.] S-a suit la munte ca să se roage. Căci după 
ce făcuse minuni, după arătarea lor, se roagă, învăţindu-ne cu ade- 
vărat pe toţi că se cuvine să mulţumim lui Dumnezeu cînd ajungem să 
facem un bine şi să credem că din puterea Lui s-a făcut. Sau fiindcă 
voieşte să-i hirotonească pe apostoli, de aceea se suie să se roage, ca 
să ştim să ne rugăm cînd voim să hirotonim pe cineva, ca să ni se 
descopere nouă de e vrednic. Încă și pe Iuda îl alege apostol, ca să 
vedem că Dumnezeu nu se întoarce de la nici un om din pricina rău- 
tăţii ce va să facă, ci, pentru fapta bună care este acum în el, îl învred- 
niceşte de cinste, deși ştie că mai apoi va face răul. Şi spune numele 
apostolilor, pentru a arăta pe adevărații apostoli, din pricina apos- 
tolilor mincinoși. lar fii ai tunetului îi numește pe fiii lui Zevedeu, ca 
pe cei care au fost mari propovăduitori şi cuvîntători de Dumnezeu. 

Și a venit în casă, și iarăşi mulțimea s-a adunat, încît ei nu 
puteau nici să mănînce. Și auzind ai Săi, au ieșit ca să-l prindă, că 
ziceau: Și-a ieşit din fire. lar cărturarii, care veneau din lerusalim, 
ziceau că are pe Beelzebul și că cu domnul demonilor alungă de- 
monii (Mc. 3, 20-22). Au ieșit ai Săi — poate din neamul lui, sau 
rudele Lui =, ca să-L prindă, crezînd că şi-a ieşit din fire, adică că 
are drac. Căci auzind că scoate draci şi tămăduiește boli, din pizmă 
socoteau că are drac şi şi-a ieşit din fire. De aceea voiau să-L prindă 
şi să-L lege ca pe un îndrăcit. La fel socoteau şi cărturarii cei din 
lerusalim că are drac; şi pentru că nu puteau vorbi împotriva minu- 
nilor pe care le făcea E], în alt chip II clevetesc, spunînd că face 
acestea cu ajutorul dracilor. 

Și chemîndu-i la Sine, le-a vorbit în pilde: Cum poate satana să 
alunge pe satana ? Dacă o împărătie se va dezbina în sine, acea 
împărăție nu mai poate dăinui. Și dacă o casă se va dezbina în sine, 
casa aceea nu va mai putea să se țină. Și dacă satana s-a sculat 
împotriva sa însuși şi s-a dezbinat, nu poate să dăinuiască, ci are 
sfirşit. Dar nimeni nu poate, intrînd în casa celui tare, să-i răpească 
lucrurile, de nu va lega întîi pe cel tare, și atunci va jefui casa lui 
(Mc. 3, 23-27). Prin pilde, împotriva cărora nu aveau ce răspunde, îi 
surpă pe pizmăreţii iudei. Căci, spune, cum este cu putință ca drac 
să scoată pe drac ? Şi cum poţi să răpești lucrurile celui mai tare, de 
nu-l vei lega mai întîi pe el ? Și aceasta așa se înțelege: tare este 
diăvolul, iar lucrurile lui sînt oamenii care îl au pe el în ei. Deci de 
nu va lega mai întîi cineva pe diavolul şi-l va surpa, cum îi va putea 
răpi pe cei îndrăciţi de la el ? Iar dacă Eu răpesc lucrurile lui, adică 

ii slobozesc pe oameni de la patima diavolească, cu adevărat 
inseamnă că mai întîi am legat și am surpat pe diavoli şi deci sînt 
vrăjmaș al lor. Cum, dar, ziceţi voi că am drac, adică sînt prieten al 
dracilor și prin vrăjitorie scot dracii ? 

Adevărat grăiesc vouă că toate vor fi iertate fiilor oamenilor, 
păcatele şi hulele cîte vor fi hulit; dar cine va huli împotriva Duhu- 
lui Sfînt nu are iertare în veac, ci este vinovat de osînda veşnică. 
Pentru că ziceau că are duh necurat (Mc. 3, 28-30). Orice păcate 
[ac oamenii, poate se vor învrednici de iertare, Dumnezeu pogorîn- 
du-se în faţa neputinței oamenilor. Adică, numind pe Domnul 
mîncăcios şi băutor de vin, prieten al vameşilor şi al păcătoşilor, 
pentru aceasta vor fi iertaţi. Dar cînd văd că EI face minuni preaslă- 
vite şi hulesc pe Duhul Sfînt, adică minunile care se fac prin Sfîntul 
Duh, atunci nu vor dobîndi iertare, de nu se vor pocăi. Cînd se 
sminteau pentru trupul Lui, chiar dacă nu s-ar fi pocăit, ar fi fost ier- 
taţi, căci s-au smintit ca nişte oameni. Dar cînd ÎI vedeau făcînd 
lucrurile lui Dumnezeu și iarăși huleau, cum vor putea fi iertaţi, 
nepocăiți rămînînd ei ? 

Și au venit mama Lui şi fratii Lui şi, stînd afară, au trimis la El 
ca să-L cheme. lar multimea şedea împrejurul Lui. Și i-au zis unii: 
lată, mama ta şi frații tăi şi surorile tale sînt afară şi te caută. Și, 
răspunzînd lor, le-a zis: Cine este mama mea şi frații mei ? Și pri- 
vind pe cei ce şedeau în jurul Lui, a zis: lată mama mea şi fraţii 
mei ! Că oricine va face voia lui Dumnezeu, acesta este fratele meu 
şi sora mea şi mama mea (Mc. 3, 31-35; Mt. 12, 46; Lc. 8, 19). Fraţii 
Domnului, pizmuindu-L, au venit să-L prindă pe EI, ca pe un ieşit 
din fire şi îndrăcit. ar mama, poate de patima iubirii de slavă fiind 
ținută, a venit să-l ia pe EI de la învățătură și să arate mulțimilor că 
pe Cel care de dînșii este privit ca minunat, în așa fel îl cîrmuiește, 
cît și de la învățătură îl trage. Deci Domnul răspunde că nimic nu-i 
va folosi mamei Sale că Îi este mamă, dacă nu va avea fapte bune. 
Așijderea, nici fraților Săi nu le va folosi această rudenie, căci sînt 
cu adevărat rudenii ale lui Hristos cei care fac voia lui Dumnezeu. 
Dar nu zice aceasta lepădîndu-Se de mama sa, ci arătînd că nu pen- 
tru că L-a născut va fi vrednică de cinste, ci pentru faptele bune. lar 
dacă pe acelea nu le va avea, alții mai înțâi vor fi cinstiți ca rudenii. 

Și iarăşi a început lisus să învete lîngă mare, şi s-a adunat la El 
mulțime foarte multă, încît El a intrat în corabie și şedea pe mare, 
iar toată mulțimea era lîngă mare, pe uscat. Şi-i învăta multe în 

pilde (Mc. 4, 1-2). lisus stă în corabie pentru ca, avîndu-i pe toți în 
faţa Sa, tuturor să le vorbească şi pe nimeni să nu lase deoparte. 

Și în învățătura Sa le zicea: Ascultati: iată, ieșit-a semănătorul 
să semene. Și pe cînd semăna el, o sămînță a căzut lîngă cale şi 
păsările cerului au venit şi au mîncat-o. Și alta a căzut pe loc pie- 
tros, unde nu avea pămînt mult, şi îndată a răsărit, pentru că nu 
avea pămînt mult. Și cînd s-a ridicat soarele, s-a veştejit şi, neavînd 
rădăcină, s-a uscat. Altă sămînță a căzut în spini, a crescut, dar 
spinii au înăbușit-o şi rod n-a dat. Și altele au căzut pe pămîntul cel 
bun şi, înălțîndu-se şi crescînd, au dat roade şi au adus: una treize- 
ci, alta şaizeci, alta o sută. Și zicea: Cine are urechi de auzit să 
audă. lar cînd a fost singur, cei ce erau pe lîngă el, împreună cu cei 
doisprezece, îl întrebau despre pilde. Și le-a răspuns: Vouă vă e dat 
să cunoaşteţi taina împărăției lui Dumnezeu, dar pentru cei de afa- 
ră totul se face în pilde, ca uitîndu-se, să privească şi să nu vadă, și, 
auzind, să nu înțeleagă, ca nu cumva să se întoarcă şi să fie iertați 
(Mc. 4, 2-12; Mt. 13, 3; Le. 8, 5; Is. 6,9; In. 12, 39). Pilda pentru 
sămînţă o spune ca să facă pe ascultători mai cu luare-aminte. Căci, 
pentru că spune că sămînţă este cuvîntul care, de va ajunge la cei 
care nu iau aminte, se strică, de aceea mai înainte de altele spune să 
se sîrguiască ascultătorii, să nu se asemene cu acel pămînt care 
strică sămînţa. Dar cine este semănătorul ? Însuși Hristos, care din 
sînurile părintești, din iubire de oameni şi smerindu-Se pe Sine, a 
ieşit. Și a ieşit nu ca să ardă pămîntul cel blestemat și inimile cele 
viclene, nici să taie spinii, ci ca să semene sămînța. Şi care 
sămînţă ? Oare a lui Moise ? Sau a proorocilor ? Nu. Ci a Sa, adică 
să propovăduiască Evanghelia Sa. Deci Acela semăna, iar din se- 
minţe una a căzut în suflet călcat de mulți și păsările cerului, adică 
demonii, care ţin văzduhul, au mîncat sămînţa; căci așa sînt cei care 
voiesc să placă oamenilor, cale călcată de mulţi. Căci vrînd cineva 
să placă şi acestuia, și aceluia, se cheamă că este de mulţi călcat. 
Vezi că nu spune: a aruncat-o pe ea pe cale, ci spune: a căzut. Căci 
cel ce seamănă ca într-un pămînt bun aruncă sămînța, dar el aflîn- 
du-se rău, strică sămînța, adică cuvîntul. Iar unii înţeleg astfel: a 
căzut lîngă cale arată că a căzut în inima necredincioasă. Căci cale 
este Hristos (In. 14, 6), iar lîngă cale sînt cei necredincioși, cei ce 
sînt în afară de cale, adică de Hristos. lar alta cade în suflet pietros, 
în cei ce lesne o primesc, apoi o leapădă; aceştia sînt pietroși, fiind- 
că un timp sînt asemenea cu piatra, adică cu Hristos, pentru că au 

primit cuvîntul, dar pentru că numai puţină vreme îl primesc, apoi îl 
leapădă, nu mai sînt asemenea cu El. Iar alta a căzut în sufletul cu 
multe griji, că spini sînt grijile. lar a patra în pămînt bun. Vezi, dar, 
că rare sînt cele bune și puţini cei ce se mîntuiesc, căci numai a 
patra parte a seminţei se descoperă a fi mîntuită. Deci ucenicilor, 
care L-au întrebat îndeosebi, le spune că lor li s-a dat a ști tainele. 
Dar oare după alegere de sorţi și după noroc unora s-a dat, iar altora 
nu ? Să nu fie ! Ci acelora s-a dat, care cer. Că zice: „Cereţi şi vi se 
va da“ (Mt. 7, 7; Lc 11, 9). lar pe ceilalți i-a orbit Dumnezeu, ca să 
nu le fie lor spre mai mare osîndă, de vor înţelege ceea ce se cuvine, 
dar nu vor face. Și dacă voiești, cunoaște în alt chip: că Dumnezeu 
pe toţi i-a făcut a vedea ceea ce se cuvine. Ascultă: a vedea este de 
la Dumnezeu, iar a nu vedea, aceasta este a răutăţii lor. Căci Dum- 
nezeu văzători i-a zidit pe ei, adică cunoscători ai lucrului celui bun. 
Dar ei nu văd, de voie închizînd ochii lor, ca să nu se întoarcă și să 
se îndrepte, nedorind ei mâîntuirea lor şi sporirea. 

Și le-a zis: Nu pricepeți pilda aceasta ? Dar cum veți înțelege 
toate pildele ? Semănătorul seamănă cuvîntul. Cele de lîngă cale 
sînt aceia în care se seamănă cuvîntul şi, cînd îl aud, îndată vine 
satana şi ia cuvîntul cel semănat în inimile lor. Cele semănate pe 
loc pietros sînt aceia care, cînd aud cuvântul, îl primesc îndată cu 
bucurie, dar n-au rădăcină în ei, ci țin pînă la un timp; apoi, cînd se 
întîmplă strîmtorare sau prigoană pentru cuvînt, îndată se smin- 
tesc. Și cele semănate între spini sînt cei ce ascultă cuvîntul, dar 
grijile veacului şi înşelăciunea bogătiei şi poftele după celelalte, 
pătrunzînd în ei, înăbuşă cuvîntul şi îl fac neroditor. lar cele semă- 
nat pe pămîntul cel bun sînt cei ce aud cuvîntul şi-l primesc şi aduc 
roade: unul treizeci, altul şaizeci şi altul o sută (Mc. 4, 13-20). Sînt 
trei cete ale celor care pierd cuvîntul. Cei de lîngă cale, care nu iau 
aminte la el; cei de pe piatră, cei împuţinaţi cu sufletul; și cei dintre 
spini, cei care se desfătează. Şi cei care primesc cuvîntul, tot în trei 
cete se împart: căci unii aduc roadă o sută — cei ce au viaţă de- 
săvârșită; alţii șaizeci — cei ce sînt de mijloc; iar alţii treizeci — adică 
puţine, dar după puterea lor aduc. Adică unii sînt feciorelnici și 
pustnici, alţii care petrec în adunare și în viața de obște, iar alții sînt 
mirenii și cei ce viețuiesc întru căsătorie. Şi Domnul pe toţi aceștia 
îi primește ca pe cei ce aduc roadă, har fie iubirii Sale de oameni ! 

Și le zicea: Se aduce oare făclia ca să fie pusă sub obroc sau sub 
pat ? Oare nu ca să fie pusă în sfeşnic ? Căci nu e nimic ascuns ca 

sd nu se dea pe față; nici n-a fost ceva tăinuit, decît ca să vină la 
arătare. Cine are urechi de auzit să audă (Mc. 4, 21-23; Mt. 5, 15; 
Le. 8, 16). Aici îi sfătuieşte pe apostoli să fie cu viaţa şi traiul strălu- 
ciți. Că precum făclia, zice, se pune ca să lumineze, așa și viaţa 
voastră de toţi va să fie privită şi toţi se vor uita la ea. Deci, sîr- 
guiți-vă a avea viaţă bună, căci nu staţi în ungher, ci sînteţi la 
lumină, iar lumina nu se ascunde, ci se pune în sfeșnic să lumineze 
tuturor. Dar și fiecare dintre voi este lumină, și este dator a se pune 
în sfeșnic, adică în înălțimea petrecerii după voia lui Dumnezeu, ca 
şi altora să lumineze. Iar nu sub obroc, adică sub lăcomia pîntecu- 
lui, şi nici sub pat, adică sub odihnă. Căci nimeni, sîrguindu-se pen- 
tru hrană şi poftind odihnă, nu poate a fi lumină care să lumineze 
altora, prin viaţa sa. Căci nu este ceva tăinuit, care să nu se 
vădească, ori de va face cineva bine, ori de va face rău în ascuns, se 
va vădi şi aici, şi mai mult în veacul ce va să vie. Căci ce era mai 
tăinuit decît Dumnezeu ? Şi EI s-a arătat în trup. 

Şi le zicea: Luaţi seama la ce auziţi: cu ce măsură măsurati, vi se 
va măsura; iar vouă, celor ce ascultați, vi se va da și vă va prisosi. 
Căci celui ce are i se va da, dar de la cel ce nu are, și ce are i se va 
lua (Mc. 4, 24-25; Mt. 7, 2; Le. 13, 19). Deșteaptă pe ucenici spre 
trezvie, îndemnîndu-i să nu scape nimic din cele pe care le spune El. 
Căci cu ce măsură veți măsura, cu aceea se va măsura vouă, adică 
cîtă măsură de luare-aminte veţi aduce, atîta folos veţi primi. Pentru 
că dacă ascultătorul ia aminte cu osîrdie, îi dă şi Dumnezeu folosinţă 
multă. lar de se va slăbănogi, pe potrivă îi va fi dobînda folosinţei. 
Căci celui ce are osîrdie şi nevoinţă i se va da şi folosinţă. Iar celui 
ce nu are osîrdie şi nevoinţă şi ceea ce i se pare că are se va lua de la 
el. Că din pricina lenevirii se stinge și acea mică scînteie pe care o 
avea la început, după cum, prin osîrdie, mai tare se aprinde. 

Și zicea: așa este împărăţia lui Dumnezeu, ca un om care arun- 
că sămînța în pămînt. Și doarme și se scoală, noaptea şi ziua, și 
sămiînța răsare şi creşte, cum nu ştie el. Pămîntul rodeşște de la sine: 
mai întîi pai, apoi spic, după aceea grîu deplin în spic. lar cînd 
rodul se coace, îndată trimite secera, că a sosit secerisul (Mc. 4, 
26-29). Prin împărăţia lui Dumnezeu să înţelegi iconomia Sa pentru 
noi. Căci pentru noi Însuși Dumnezeu om S-a făcut, ca să arunce 
sămînţa. Și sămînţa pe care a aruncat-o pe pămînt este propovă- 
duirea Evangheliei. lar după ce a aruncat-o, doarme, adică s-a suit 
la ceruri. Dar deşi pare că doarme, se scoală noaptea, adică cînd 

prin ispite ne ridică pe noi spre cunoașterea Lui. lar ziua, cînd prin 
cele dulci şi veselitoare iconomiseşte viaţa noastră. Și cum crește 
simînţa nu știe El. Căci de sine stăpînitori sîntem și în voinţa noas- 
tră stă a crește sămânţa sau nu. Fiindcă nu de silă rodim, ci de la 
sine, întîi pai, începătură a faptei bune arătând, cînd sîntem prunci şi 
n-am ajuns încă la măsura vîrstei lui Hristos. Apoi spic, cînd și 
împotriva ispitelor putem sta, pentru că spicul cu noduri se încinge 
și stă drept şi mai desăvîrşit este decît paiul. După aceea şi grîu 
deplin în spic, cînd roadă desăvârșită aduce omul. Iar cînd va veni 
secerișul, atunci secera adună roada. lar seceră să înţelegi pe cuvîn- 
tul lui Dumnezeu, și seceriș, vremea sfîrșitului. 

Și zicea: Cum vom asemăna împărăția lui Dumnezeu, sau în ce 
pildă o vom închipui ? Cu grăuntele de muștar care, cînd se sea- 
mănă în pămînt, este mai mic decît toate semințele de pe pămînt; 
«dar după ce s-a semănat, creşte și se face mai mare decit toate 
legumele şi face ramuri mari, încît sub umbra lui pot să sălășluiască 
păsările cerului. Și cu multe pilde ca acestea le grăia cuvîntul după 
cum puteau să înțeleagă. Iar fără pildă nu le grăia; și ucenicilor Săi 
le lămurea toate, deosebi (Mc. 4, 30-34; Mt. 13, 31; Le. 13, 19). Mic 
este începutul credinței. Căci crede în Hristos şi te vei mîntui. Vezi 
cît este cuvîntul credinţei ? Cît grăuntele de muştar. Dar după ce s-a 
semănat pe pămînt propovăduirea, s-a lăţit și a crescut, încît păsările 
cerului, adică toţi cei înalți cu înțelegerea și cu cunoștința locuiesc în 
ea. Căci câți înţelepţi n-au lăsat înțelepciunea lumii și s-au odihnit în 
cea a propovăduirii ? Deci mai mare decît toate s-a făcut şi ramuri 
mari a făcut. Că unul dintre apostoli în Roma, altul în India, altul în 
Ahaia, altul în altă parte a pămîntului s-au dus, ca ramurile despăr- 
țindu-se. Și le grăia Domnul mulțimilor în pilde. Pentru că poporul 
era simplu și neînvăţat, de aceea le vorbeşte de cele pe care ei le 
ştiau, ca să-i înveţe cu folos și să-i îndemne să vină la EI şi să-L în- 
trebe, iar prin întrebare să afle cele neștiute. Căci iată că ucenicilor, 
care veneau şi Îl întrebau, le dezlega toate, deosebi. Şi le dezlega 
toate cele pe care nu le ştiau și despre care întrebau. 

Și în ziua aceea, cînd s-a înserat, a zis către ei: Să trecem pe țăr- 
mul celălalt. Și lăsînd ei mulțimea, L-au luat cu ei în corabie, asa 
cum era, căci erau cu El şi alte corăbii. Și s-a pornit o furtună mare 
de vînt şi valurile se prăvăleau peste corabie, încît corabia era 
aproape să se umple. lar lisus era la partea dindărăt a corabiei, 
dormind pe căpătti. L-au deșteptat și i-au zis: Învățătorule, nu-ți 

este grijă că pierim ? Și El, sculîndu-se, a certat vîntul și a poruncit 
mării: Taci ! Încetează ! Şi vîntul s-a potolit şi s-a făcut linişte mare. 
Și le-a zis lor: Pentru ce sînteți aşa de fricoşi ? Cum de nu aveți 
credință ? Şi s-au înfricoşat cu frică mare şi ziceau unul către altul: 
Cine este, oare, acesta, că şi vîntul şi marea i se supun ? (Mc. 4, 
35-41; Mt. 8, 24; Lc. 8, 23). Într-un fel le- -a povestit acestea Matei şi 
în alt chip Marcu. Căci pe cele spuse de acela mai pe larg, acesta 
le-a scurtat. Și, dimpotrivă, pe cele ce acela a scurtat, acesta le-a 
spus pe larg. Deci a luat numai pe ucenici, ca să-i facă martori ai 
minunii. lar ca să nu se înalțe că numai pe ei i-a luat, îi lasă să se 
teamă de vifor şi încă pentru a învăţa să sufere ispitele. Şi doarme, 
ca mai mare să se arate lor minunea. Căci dacă ar fi fost furtuna 
fiind Hristos treaz, sau nu s-ar fi înfricoşat, sau nu s-ar fi rugat de 
EI. Deci îi lasă să cadă în frica primejdiei, ca să vină întru simţirea 
puterii Lui. Pentru că văzînd ei că altora li se face bine, iar ei nici un 
bine n-au dobîndit, se puteau lenevi. Şi doarme. lar cînd se trezeşte, 
ceartă mai întîi vîntul, căci el sălbăticeşte marea. După aceea marea. 
Incă şi pe ucenici îi ceartă, că nu au credinţă, căci de ar fi avut cre- 
dinţă, ar fi crezut că, chiar dormind EI, îi poate păzi nevătămaţi. lar 
ei unul către altul grăind, se mirau: Oare cine este Acesta ? Căci 
încă îndoială aveau cu privire la EI. Şi pentru că numai cu porunca a 
potolit marea, nici cu toiag ca Moise, nici cu rugăciune, ca Elisei 
Iordanul. Nici cu chivotul, ca Isus al lui Navi (leş. 14, 21; 4 Regi 2 
14; Isus Navi 3, 17). Pentru aceasta li se părea mai presus de om, 
dar pentru că dormea ca toţi oamenii, om li se părea a fi. 

Și a venit de cealaltă parte a mării în ținutul gadarenilor. lar 
după ce a ieşit din corabie, îndată l-a întîmpinat, din morminte, un 
om cu duh necurat, care îşi avea locuinta în morminte, şi nimeni nu 
putea să-l lege nici măcar cu lanţuri, pentru că de multe ori fiind 
legat în obezi și în lanţuri, el rupea lanturile, şi obezile le sfărîma, 
și nimeni nu putea să-l potolească; şi neîncetat noaptea şi ziua era 
prin morminte şi prin munti, strigînd şi tăindu-se cu pietre (Mc. $, 
1-5; Mt. 8, 28; Lc. 8, 27). Matei spune că au fost doi îndrăciţi, iar 
Marcu şi Luca, unul, căci pe cel mai cumplit alegîndu-l dintre ei, 
povestesc numai despre acesta. Deci vine îndrăcitul, mărturisindu-L 
pe EI că este Fiul lui Dumnezeu. Şi pentru că cei din corabie se 
îndoiau de EI, mărturia de la vrăjmaș, adică de la diavol, este mai de 
crezut. Şi locuia acela în morminte, vrînd vrăjmașul să sădească în 
oameni credinţa că sufletele celor morţi se fac draci, lucru care să 
nu fie a-l crede cineva. 

lar văzîndu-L de departe pe lisus, a alergat şi s-a închinat Lui. Și 
vrigînd cu glas puternic, a zis: Ce ai cu mine, lisuse, Fiule al lui 
Dumnezeu celui prea înalt ? Te jur pe Dumnezeu să nu mă chi- 
muieşti. Căci îi zicea: leşi duh necurat din omul acesta. Și l-a între- 
hut: Care îți este numele ? Și i-a răspuns: Legiune este numele meu, 
ccici sîntem mulți. Si Îl rugau mult să nu-i trimită afară din acel tinut 
(Mc. 5, 6-10). Alungarea din om muncă o numesc dracii. De acea 
zic: Să nu ne chinuieşti, adică să nu ne scoţi pe noi din lăcaşul nos- 
iru, adică din om. lar și în alt chip: socoteau ei că pentru mulțimea 
păcatelor celor îndrăciţi de ei, vor fi daţi chinurilor. Și îi întreabă 
Domnul despre nume, nu ca să afle El însuși, ci pentru ca ceilalți să 
cunoască mulțimea dracilor care locuiau în omul acela. Numai unul 
se vedea, dar Hristos arată cu cîţi vrăjmaşi are a se lupta omul. 

lar acolo, lîngă munte, era o turmă mare de porci, care păștea. 
Și l-au rugat, zicînd: Trimite-ne pe noi în porci, ca să intrăm în ei. 
Si El le-a dat voie. Atunci ieşind, duhurile necurate au intrat în 
porci și turma s-a aruncat de pe tărmul înalt, în mare. Si erau ca la 
două mii și s-au înecat în mare. lar cei care-i pășteau au fugit şi au 
vestit în cetate și prin sate (Mc. 5, 11-14). Dracii roagă pe Domnul 
să nu-i scoată din ținutul acela, ci să-i slobozească în turma de 
porci. lar EI le dă voie. Că de vreme ce luptă este viaţa noastră, n-a 
voit Domnul să-i scoată pe diavoli din viața aceasta, căci 
luptîndu-se ei cu noi, mai iscusiți ne facem. Şi le-a dat voie să intre 
în porci, ca să învăţăm că precum de porci nu le-a fost milă și i-au 
înecat, așa nici de omul acela nu le-ar fi fost milă, de n-ar fi fost put- 
erea lui Dumnezeu care să-l păzească. Căci diavolii, vrăjmaşi fiind, 
într-o clipită ne-ar zdrobi, de nu ne-ar păzi Dumnezeu. Şi află că 
nici asupra porcilor nu au stăpînire diavolii, dacă n-ar avea 
slobozire de la Dumnezeu, cu atît mai vîrtos asupra oamenilor. 
Înţelege încă și că întru acei oameni care viețuiesc ca porcii, 
tăvălindu-se în noroiul păcatelor, întru aceştia intră diavolii şi îi 
aruncă în prăpastia pierzării, în marea vieţii acesteia, și se îneacă. 

Și au venit oamenii să vadă ce s-a întîmplat. Și s-au dus și la 
Iisus și au văzut pe cel demonizat şezînd jos, îmbrăcat şi întreg la 
minte, el care avusese legiune de demoni, şi s-au înfricoşat. lar cei 
ce au văzut le-au povestit cum a fost cu demonizatul și despre porci. 
Și ei au început să-l roage să se ducă din hotarele lor. Iar intrînd El 
în corabie, cel ce fusese demonizat îl ruga ca să-l ia cu el. lisus însă 
nu l-a lăsat, ci i-a zis: Mergi în casa ta, la ai tăi, şi spune-le cîte ţi-a 

făcut ție Domnul şi cum te-a miluit. lar el s-a dus şi a început 
vestească în decapole cîte i-a făcut lisus lui; şi toti se minunau (M 
5, 14-20). Au venit la Iisus locuitorii cetăţii aceleia, înspă 
mîntîndu-se de minune. Și L-au rugat pe lisus să iasă din hotarel 
lor, pentru că, pierzînd porcii și întristîndu-se pentru pierdere, 
temeau să nu pătimească și altele mai mari. Și se leapădă de venire 
Domnului. Iar cel îndrăcit se roagă să-l ia cu EI, căci se temea can 
cumva, aflîndu-l diavolul singur, să năpădească i iarăşi asupra lui. 
Domnul îl slobozește la casa lui, arătîndu-i că, deși EI Însuşi nu v 
mai fi de față, puterea Lui îl va păzi. Încă şi pentru ca și pe alţii să- 
folosească, care îl vor vedea vindecat și că propovăduieşte și se vo 
minuna. Vezi încă şi smerenia Mîntuitorului care nu spune: Vestește 
cîte ţi-am făcut Eu, ci: cîte ţi-a făcut ţie Domnul. Așa și tu, cînd vei 
face vreun bine, nu al tău, ci al lui Dumnezeu socotește binele făcut. 

Și trecînd lisus cu corabia iarăși de partea cealaltă, s-a adunat 
la el mulțime multă şi era lîngă mare. Și a venit unul din mai-marii 
sinagogilor, anume lair, şi văzîndu-L pe lisus, a căzut la picioarele 
Lui, şi L-a rugat mult, zicînd: Fiica mea este pe moarte, ci, venind, 
pune mâinile peste ea, ca să scape și să trăiască. Și a mers cu el. Și 
mulțime multă îl urma pe lisus și Îl îmbulzea. Și era o femeie care 
avea, de doisprezece ani, curgere de sînge. Și multe îndurase de la 
mulți doctori, cheltuindu-şi toate ale sale, dar nefolosind nimic, ci 
mai mult mergînd înspre mai rău. Auzind ea cele despre lisus, a 
venit în mulțime şi pe la spate s-a atins de haina Lui. Căci îşi zicea: 
de mă voi atinge măcar de haina lui, mă voi vindeca ! Și îndată 
izvorul sîngelui ei a încetat şi ea a simţit în trup că s-a vindecat de 
boală (Mc. 5, 21-29; Mt. 9, 18; Lc. 8, 41). După minunea cu cel 
îndrăcit, Domnul face o alta, înviind pe fiica mai-marelui sinagogii. 
Şi spune evanghelistul numele acestuia pentru iudeii care știau cele 
ce s-au făcut. Şi la mijloc, între credincios şi necredincios este acest 
bărbat; pentru că vine la lisus şi cade la picioarele Lui, este credin- 
cios; dar pentru că Îl roagă să vină la casa lui, nu arată credinţă cîtă 
se cuvine; căci trebuia să-i ceară: Zi numai cu cuvîntul. Dar se duce 
Domnul. Şi pe drum vindecă şi pe cea care avea curgere de sînge; 
iar această era femeie foarte credincioasă, căci a socotit că numai 
atingîndu-se de El se va folosi şi de aceea a şi primit vindecarea. Şi 
să înţelegi că asemenea este firea omenească, care izvorăște păcatul, 
care este moarte a sufletului şi varsă sîngele sufletelor noastre. Şi 
n-a fost vindecată femeia nici de doctori, adică de înțelepţii acestei 

lumi, nici de Lege și de prooroci. Iar îndată ce s-a atins de hainele 
lui, adică de trupul Lui, s-a și vindecat. Căci cea care se atinge de 
hiinele Lui închipuie pe cei ce cred că S-a întrupat Hristos. 

Și îndată, cunoscînd lisus în sine puterea ieșită din el, întorcîn- 
«u-se către mulțime, a întrebat: Cine s-a atins de hainele Mele ? Și 
i-au zis ucenicii Lui: Vezi mulțimea îmbulzindu-te și zici: cine s-a 
«tins de mine ? Și se uita împrejur să vadă pe aceea care făcuse 
uceasta. lar femeia, înfricoşîndu-se și tremurînd, ştiind ce i se fă- 
cuse, a venit şi a căzut înaintea lui şi i-a mărturisit tot adevărul; iar 
el i-a zis: Fiică, credința ta te-a mântuit, mergi în pace şi fii sănă- 
lvasă de boala ta ! (Mc. 5- 30-34). lese din Hristos putere, nu ca 
dintr-un loc în altul trecînd, ci altora dîndu-se şi întru Hristos neîm- 
puţinată rămînînd, după cum și învăţăturile și întru cei ce învață 
sînt, și ucenicilor se dau. Și mulțimea ÎI îmbulzea, dar nimeni nu s-a 
atins de EI. De aici taină învăţăm, că nimeni dintre cei ce au mul- 
time de tulburări şi se răspîndesc nu se atinge de Iisus, ci numai Il 
îmbulzesc. ar cel care nu cu tulburare vine la EI, acela se atinge cu 
adevărat de El. Dar de ce o vădeşte Domnul pe femeie ? Intîi, ca să 
cinstească credința ei. Apoi și ca să dea îndrăzneală mai-marelui 
sinagogii, să creadă că și fiica lui tot așa se va mîntui. Și încă pentru 
ca să slobozească pe femeie de frica ei, căci se temea, ca una care 
furase vindecarea. De aceea şi zice evanghelistul: înfricoşîndu-se și 
tremurînd a venit înaintea Lui. Şi nu zice Domnul: Eu te-am mîn- 
tuit, ci: Credinţa ta te-a mîntuit, mergi în pace, adică: Mergi, odih- 
neşte-te, fiindcă pînă acum în multă mîhnire şi tulburare ai fost. 

Încă și vorbind EL, au venit unii de la mai-marele sinagogii, 
zicînd: Fiica ta a murit. De ce mai superi pe învățătorul ? Dar isus, 
auzind cuvîntul ce s-a grăit, a zis mai-marelui sinagogii: Nu te teme. 
Crede numai. Și n-a lăsat pe nimeni să meargă cu El, decît numai pe 
Petru şi pe lacov și pe loan, fratele lui Iacov. Şi au venit la casa 
mai-marelui sinagogii şi a văzut tulburare şi pe cei ce plîngeau și se 
tînguiau mult. Și intrînd, le-a zis: De ce vă tulburați și plîngeți ? Co- 
pila n-a murit, ci doarme. Și-L luau în ris. lar El scoțîndu-i pe toți 
afară, a luat cu sine pe tatăl copilei, pe mama ei și pe cei ce îl 
însoțeau, şi a intrat unde era copila. Și apucînd pe copilă de mînă, 
i-a grăit: Talita kumi, care se tîlcuiește: Fiică, ţie zic, scoală-te ! Și 
îndată s-a sculat copila și umbla, căci era de doisprezece ani. Și 
s-au mirat îndată cu uimire mare. Dar El le-a poruncit, cu Stăruință, 
ca nimeni să nu afle de aceasta. Și le-a zis să-i dea copilei să mă- 

nînce (Mc. 5, 34-43). Slujitorii mai-marelui sinagogii socoteau că 
Hristos este unul dintre învățătorii de Lege şi de aceea Il rugau să 
vină să se roage pentru copilă. Dar, dacă a murit copila, socoteau că 
nu mai este nevoie de El. lar El dă îndrăzneală tatălui și îi zice: 
Numai crede. Şi nu lasă pe nimeni altcineva să meargă împreună cu 
E], afară de cei trei ucenici. Căci smeritul lisus nu voiește să facă 
ceva spre arătarea cea cu trufie. lar spunînd EI că nu a murit, ci 
doarme, ei îl batjocoresc, ca mai vădită să se facă minunea spre cei 
care cu adevărat moartă o ştiau şi de aceea îl batjocoreau. Și o apucă 
de mînă, punînd în ea putere. Şi pune să i se dea de mîncare, ca să se 
încredinţeze că într-adevăr, iar nu după nălucire, a înviat ea. 

Și a ieşit de acolo şi a venit în patria Sa, iar ucenicii Lui au mers 
după EL. Și, fiind sîmbătă, a început să învete în sinagogă. Şi multi, 
auzindu-L, erau uimiţi şi ziceau: De unde are El acestea ? Și ce este 
înțelepciunea care i s-a dat lui ? Și cum se fac minuni ca acestea 
prin mîinile Lui ? Au nu este Acesta teslarul, fiul Mariei şi fratele 
lui Iacov şi al lui losi şi al lui luda şi al lui Simon ? Si nu sînt, oare, 
surorile lui aici la noi ? Şi se sminteau întru El (Mc. 6, 1-3; Mt. 13, 
57; Lc. 4, 24). Merge în patria Sa, nu pentru că n-ar fi știut că Il vor 
defăima, ci ca să nu poată zice mai apoi că, dacă ar fi venit, ar fi 
crezut. lar şi pentru ca să se vădească cugetarea lor cea plină de 
pizmă. Căci ar fi fost cu cuviinţă mai vîrtos să se mîndrească cu 
Domnul, care împodobea locurile acelea cu învăţătura Sa şi prin 
minuni, iar nu să-L defaime pentru neamul simplu din care ieșise. 
Şi ne arată cît de rea este pizma, căci întunecă pururea pe cele bune 
şi nu-i lasă pe cei pizmași să le vadă. Şi în zilele noastre sînt oameni 
care îi defaimă pe semeni pentru că sînt de neam prost, adică sim- 
plu, chiar vrednici de cinste fiind aceştia pentru faptele lor bune, rea 
socotință avînd acești clevetitori. 

Și le zicea lisus: nu este prooroc disprețuit, decît în patria sa şi 
între rudele sale și în casa sa. Și n-a putut acolo să facă nici o mi- 
nune, decît că, punîndu-şi mîinile peste puţini bolnavi, i-a vindecat. 
Și se mira de necredinţa lor (Mc. 6, 4-6; Mt. 13, 58; Lc. 4,24; In. 4, 
44). Domnul arată că îndeobște toți proorocii sînt necinstiţi în patria 
lor. Căci de vor fi de neam mare şi vor avea vedenii, vor fi pizmuiţi. 
lar de vor fi de neam simplu, pentru simplitatea neamului nu li se va 
da“cinstire. Şi n-a făcut acolo minuni, nu pentru că ar fi fost El 
neputincios, ci pentru că aceia erau necredincioşi și pentru ca să nu 
fie spre osîndirea lor facerea minunilor, dacă nici așa n-ar fi crezut. . 

Și în alt chip se înţelege: că pentru facerea minunilor este nevoie şi 
de puterea celui ce le face, și de credinţa celor ce primesc. Căci așa 
se tîlcuiește „nu putea“, prin „nu era cu putință“. 

Și străbătea satele dimprejur învățind. Și a chemat la sine pe cei 
«loisprezece şi a început să-i trimită doi cîte doi şi le-a dat putere 
«supra duhurilor necurate. Și le-a poruncit să nu ia nimic cu ei, pe 
cale, ci numai toiag. Nici pîine, nici traistă, nici bani la cingătoare; 
ci să fie încălțați cu sandale şi să nu se îmbrace cu două haine. Și le 
zicea: în orice casă veți intra, acolo să rămîneţi pînă ce veți ieși de 
acolo. Și dacă într-un loc nu vă vor primi pe voi, nici nu vă vor as- 
culta, ieşind de acolo, scuturați praful de sub picioarele voastre 
spre mărturie lor. Adevărat grăiesc vouă: mai uşor va fi Sodomei şi 
Gomorei, în ziua judecății, decît cetătii aceleia (Mc. 6, 6-11; Mt. 9, 
35; 10, 1 şi 5; Le. 9, 1). Domnul nu numai în cetăți învăţa, ci şi prin 
sate, ca să învăţăm să nu trecem cu vederea pe cei mici, nici cetățile 
mari să le căutăm, ci și în satele cele mici să semănăm cuvîntul. Şi 
nu numai El însuşi învaţă, ci și pe cei doisprezece îi trimite doi cîte 
doi, pentru ca să fie osîrduitori; căci dacă ar fi trimis cîte unul, acel 
unul ar fi fost fără de osîrdie, iar dacă ar fi trimis mai mulți de doi, 
n-ar fi ajuns la multe sate numărul apostolilor. Deci cîte doi trimite, 
că mai buni sînt doi decît unul, zice Ecclesiastul (4, 9). Şi le 
poruncește să nu ia nimic pe cale, nici traistă, nici bani, nici piine, 
învățîndu-i astfel să nu fie iubitori de agoniseală. Şi pentru ca cei 
care-i vor vedea să creadă în vorbele lor, căci învaţă neagoniseală 
prin aceea că ei înșiși nimic nu aveau. Căci cine, văzînd pe apostoli 
că n-au'nici traistă, nici pîine — care este lucrul cel mai de nevoie —, 
nu s-ar fi plecat spre neagoniseală ? Şi le poruncește să petreacă 
într-o casă, ca să nu pară că sînt nestatornici din pricina lăcomiei 
pîntecelui, mutîndu-se de la unul la altul. Iar de la cei ce nu îi vor 
primi, le spune să scuture praful, arătînd că lungă cale au călătorit 
pentru ei şi nimic n-au folosit, sau că nimic n-au luat de al ei, nici 
măcar praf, aceasta fiind mărturie pentru mustrarea lor. Căci: Amin 
zic vouă, mai ușor îi va fi Sodomei și Gomorei la judecată, decît 
celor ce nu v-au primit pe voi. Căci sodomitenii, fiindcă aici au fost 
chinuiţi, mai ușor vor fi munciţi dincolo. Și încă către ei n-au fost 
trimişi apostoli. Iar cei care n-au primit pe apostoli, mai cumplit 
decît acei păcătoşi vor pătimi. 

Și ieşind, ei propovăduiau să se pocăiască. Și scoteau mulți 
lemoni Și ungeau cu untdelemn pe multi bolnavi și-i vindecau (Mc. 

6, 12-13). Numai Marcu și Iacov, ruda Domnului (lac. 5, 14), în 
epistola sa sobornicească, arată că apostolii ungeau cu untdelemn: 
„De este cineva bolnav între voi, să cheme preoţii Bisericii și să se 
roage pentru el, ungîndu-l cu untdelemn“. Deci untdelemnul este 
folositor şi de lumină pricinuitor și de veselie. Și închipuieşte mila 
lui Dumnezeu și darul Sfîntului Duh, prin care și de osteneli ne 
izbăvim, şi lumină și bucurie şi veselie duhovnicească primim. 

Și a auzit regele Irod, căci numele lui lisus se făcuse cunoscut, și 
zicea că loan Botezătorul s-a sculat din morti şi de aceea se fac mi- 
nuni prin el. Alţii însă ziceau că este Ilie şi alții că este prooroc, ca 
unul din prooroci. lar Irod, auzind zicea: Este loan căruia eu am 
pus să-i taie capul, el s-a sculat din morți (Mc. 6, 14-16; Lc. 4,7). 
Acest Irod era fiul celui care a omorît pruncii. lar Marcu îl numește 
rege, cu toate că el era numai tetrarh, adică numai peste a patra 
parte stăpînitor. lar acesta, auzind de minunile Domnului și știind că 
fără pricină l-a omorît pe loan, drept fiind, a socotit că acela a înviat 
din morţi și după înviere a dobîndit facerea de minuni, căci loan cât 
a trăit nici o minune n-a făcut. Alţii socoteau că este Ilie, căci pe 
mulţi îi mustra, precum atunci cînd zicea: O, neam necredincios ! 
Iar Irod s-a înfricoșat, căci atât era de lipsit de curaj, încît de unul 
care murise de mult se temea. 

Căci Irod, trimițînd, l-a prins pe loan şi l-a legat în temniță, din 
pricina lrodiadei, femeia lui Filip, fratele său, pe care o luase de 
soție. Că loan îi zicea lui Irod: Nu-ti este îngăduit să ţii pe femeia 
fratelui tău. Iar Irodiada îl ura şi voia să-l omoare, dar nu putea, 
căci Irod se temea de loan, ştiindu-l bărbat drept și sfint, şi-l ocro- 
tea. Și ascultîndu-l, multe făcea şi cu drag îl asculta (Mc. 6, 17-20; 
Mt. 14, 3; Lc. 3, 20). Marcu pune aici povestirea despre moartea lui 
loan Botezătorul, pentru că venise vorba despre el. Şi unii spun că 
Irod o luase pe femeia fratelui său încă trăind acesta. Iar alţii spun 
că murise Filip, dar pentru că avusese o fiică, nu se cuvenea ca Irod 
să ia pe femeia fratelui său nici după moarte. Pentru că Legea 
poruncea ca numai atunci să ia omul pe femeia fratelui său, dacă nu 
avea copil, iar avînd copil, fără de lege era nunta. Și vezi cît poate 
turbarea îndrăcirii, că Irod, chiar avînd evlavie și sfială faţă de loan, 
l-a legat în temniță numai ca să-și potolească neînfrînarea. 

Și fiind o zi cu bun prilej, cînd Irod, de ziua sa de naştere, a făcut 
ospăț dregătorilor lui şi căpeteniilor oștirii și fruntașilor din Ga- 
lileea, și fiica Irodiadei, intrînd și jucînd, a plăcut lui Irod și celor ce 

sedeau cu el la masă. lar regele a zis fetei: Cere de la mine orice vei 
voi și îți voi da. Și s-a jurat ei: Orice vei cere de la mine îti voi da, 
pînă la jumătate din regatul meu. Și ea, ieșind, a zis mamei sale: Ce 
să cer ? lar lrodiada i-a zis: Capul lui loan Botezătorul. Și regele 
s-a mîhnit adînc, dar pentru jurământ şi pentru cei ce ședeau cu el la 
masă, n-a voit s-o întristeze. Și îndată trimițînd regele un paznic, a 
poruncit a-i aduce capul. Și acela, mergînd, i-a tăiat capul în tem- 
niță, l-a adus pe tipsie și l-a dat fetei, iar fata l-a dat mamei sale. Și 
auzind, ucenicii lui au venit, au luat trupul lui loan și l-au pus în 
mormânt (Mc. 6, 21-29). Ospăţ se face, și satana joacă prin fată și 
jurămâînt fără de lege și fără de Dumnezeu se săvîrșește și nebunesc. 
lar femeia cea rea zice: Dă-mi mie îndată, adică acum, în chiar cea- 
sul acesta. Iar nebunul și biruitul de dragostea cea rea, Irod, se teme 
de jurămînt și pentru aceasta îl omoară pe cel drept. Dar s-ar fi 
cuvenit să calce jurămîntul și să nu facă un asemenea lucru spurcat, 
căci nu întotdeauna este lucru bun a păzi jurământul. Şi se cuvine a 
înțelege acestea şi duhovnicește: că Irod este norodul cel trupesc și 
de piele al iudeilor şi a luat femeie slava cea mincinoasă și neînfri- 
nată, a cărei fată şi acum joacă la iudei, adică cunoștința Scripturilor, 
căci se înşală ei crezînd că cunosc Scripturile. Dar nu este așa, căci 
ei au tăiat capul lui loan, care este cuvîntul cel proorocesc. Iar pe 
capul proorociei, adică pe Hristos, nu L-au primit. De aceea, deși au 
cuvîntul proorocesc, fără cap îl au, adică fără Hristos. 

Și s-au adunat apostolii la lisus şi i-au spus Lui toate cîte au 
făcut și învățat. Și El le-a zis: Veniti voi înşivă deoparte, în loc 
pustiu, şi odihniți-vă puţin. Căci mulți erau care veneau și multi 
care se duceau şi nu mai aveau timp nici să mânînce. Și au plecat 
cu corabia spre un loc pustiu, de o parte. Şi i-au văzut plecînd și 
mulți au înteles și au alergat acolo pe jos de prin toate cetățile şi au 
ajuns înaintea lor (Mc. 6, 30-33; Mt. 14, 13; Le. 9, 10). După ce au 
propovăduit apostolii, s-au adunat la lisus, ca şi noi să învăţăm, cînd 
vom fi rînduiţi la oarecare slujbă, să nu ne semețim, nici să ne 
sculăm împotriva celui ce ne-a rînduit, ci pe acela să-l ştim de cap și 
la el să ne întoarcem şi să-i vestim lui toate cîte am făcut sau am 
învățat. Că se cuvine nu numai a învăţa, ci și a face. Și-i odihneşte 
Hristos pe ucenici, pentru ca să înveţe întîistătătorii a învrednici de 
odihnă pe cei ce se ostenesc în cuvînt şi întru învățătură și să nu-i 
țină pururea în osteneli. Şi îi duce în loc pustiu, pentru neiubirea de 
slavă; dar nici acolo nu se poate tăinui de cei ce-L căutau, căci atât 

privegheau aceia, încît mai înainte de ei au ajuns. Deci fă şi tu așa, 
mai înainte de a te chema mergi către EI şi aleargă, ca mai vîrtos tu 
înainte să-L ajungi pe El. 

Și ieşind din corabie, lisus a văzut mulțime mare şi i s-a făcut 
milă de ei, căci erau ca niște oi fără păstor, și a început să-i înveţe 
multe. Dar făcîndu-se tîrziu, ucenicii Lui, apropiindu-se, i-au zis: 
locul este pustiu şi ceasul e tîrziu; slobozeşte-i, ca mergînd prin ce- 
tățile şi prin satele dimprejur, să-şi cumpere ce să mănînce. Răs- 
punzînd, El le-a zis: Daţi-le voi să mănînce. Și ei i-au zis: să mer- 
gem noi să cumpărăm pîini de două sute de dinari şi să le dăm să 
mânînce ? lar el le-a zis: cîte pîini aveți ? Duceţi-vă şi vedeți. Și 
după ce au văzut, i-au spus: cinci pîini şi doi pești. Și el le-a porun- 
cit să-i așeze pe toți cete, cete, pe iarbă verde. Și au șezut cete, cete, 
cîte o sută şi cîte cincizeci (Mr. 6, 34-40; In. 6, 9). Fariseii, lupi 
răpitori fiind, nu păşteau poporul, ci îl mîncau; de aceea fugind de 
ei, se adună la Hristos, adevăratul Păstor. Drept aceea EI le dă lor 
hrană, mai întîi pe cea folositoare și mai cinstită, adică cea prin 
cuvînt, apoi și pe cea trupească. Dar vezi și pe ucenici, cum sporesc 
în iubirea de oameni, căci, fiindu-le milă de popor, vin la Hristos 
şi-L roagă pentru aceia. lar Domnul, ispitindu-i pe ei dacă au cunos- 
cut puterea Lui, că poate să-i hrănească, zice: Daţi-le voi să 
mănînce. Iar ei cu supărare Îl întreabă: să cumpărăm pîini de două 
sute de dinari ?, imputîndu-i că nu știe cîtă lipsă au ei şi ce mulțime 
de popor este. Dar EI îi pune pe toţi, pe iarbă, pe cete. 

Și luînd cele cinci pîini şi cei doi pești, privind la cer, a binecu- 
vîntat și a frînt pîinile și le-a dat ucenicilor, ca să le pună înainte, 
asemenea şi cei doi peşti i-a împărțit tuturor. Și au mîncat toți și 
S-au săturat. Și au luat douăsprezece coșuri pline cu fărîmituri și cu 
ce a riimas din peşti. lar cei ce au mîncat piinile erau cinci mii de 
bărbați (Mc. 6, 41-44; Mt. 14, 19; In. 6, 11). Se uită la cer, învăţin- 
du-ne şi pe noi ca de la Dumnezeu să cerem hrană, iar nu de la 
diavol, cum fac cei care se hrănesc din agoniseli nedrepte, şi 
mulțimilor arătînd că nu este potrivnic lui Dumnezeu, ci pe 
Dumnezeu Îl cheamă. Şi dă ucenicilor să împartă pîinea, ca să nu 
uite minunea, cu mîinile lor primind pîinile. Şi prisosesc 
douăsprezece coșuri, pentru ca iarăși fiecare apostol, purtînd un coș 
pe umeri, să nu uite. Și mulţime a puterii arată nu numai a hrăni 
atîta mulțime, ci şi a prisosi. Căci Moise, deși i-a hrănit cu mană pe 
iudei în pustie, numai cît era de trebuinţă fiecăruia i-a dat. Căci ceea 

ce prisosea făcea viermi (leș. 16). Încă şi Ilie, hrănind-o pe văduvă, 
numai ceea ce-i era de ajuns îi dădea. Iar Iisus, ca un stăpîn, face să 
şi prisosească. Aceasta, dacă judecăm după literă. lar după înalta 
înțelegere: cinci pîini sînt cuvintele lui Moise, pentru că cinci sînt 
cărţile lui (Facerea, Ieşirea, Leviticul, Numerii, Deuteronomul). lar 
doi peşti, cuvintele pescarilor, cartea Faptelor şi Evanghelia. Cu 
acestea se hrănesc cele cinci simţuri ale noastre, căci acestea sînt 
cele cinci mii. Şi nu pe toate le putem mînca, ci multe prisosesc, pe 
care apostolii le poartă. Pentru că cele mai grele înțelesuri ale Legii 
şi ale Evangheliei, noi, cei care încă slujim celor cinci simţuri, nu le 
putem purta, ci numai apostolii. 

Și îndată a silit pe ucenicii Lui să intre în corabie şi să meargă 
înaintea Lui, de cealaltă parte, spre Betsaida, pînă ce El va slobozi 
mulțimea. lar după ce i-a slobozit, s-a dus în munte ca să se roage. 
Și făcîndu-se seară, era corabia în mijlocul mării, iar el singur pe 
țărm. Și i-a văzut cum se chinuiau vîslind. Căci vîntul le era 
împotrivă. Și către a patra strajă a nopții a venit la ei umblînd pe 
mare şi voia să treacă pe lîngă ei. lar lor, văzîndu-l umblînd pe 
mare, li s-a părut că este nălucă și au strigat. Căci toți L-au văzut și 
s-au tulburat. Dar îndată EL a vorbit cu ei şi le-a zis: Indrăzniţi ! Eu 
sînt; nu vă temeți ! Şi s-a suit la ei în corabie şi s-a potolit vîntul. Și 
erau peste măsură de uimiti în sinea lor, căci nu pricepuseră nimic 
de la minunea pîinilor, deoarece inima lor era învîrtoșată (Mc. 6, 
45-52; Mt. 14, 20-22; In. 6, 16). A silit pe ucenici, fiindcă ei nu 
voiau să se despartă de EI, întîi pentru dragostea pe care o aveau 
pentru EI, apoi pentru că nu se dumireau cum va veni El la dînşii 
neavînd corabie. După ce a slobozit mulțimea, s-a dus în munte să 
se roage, căci rugăciunea are nevoie de linişte. Şi-i lasă pe ucenici a 
se ispiti, ca să înveţe a răbda; de aceea nu vine la ei îndată, ci-i lasă 
toată noaptea să se învăluiască de furtună, ca să-i înveţe a suferi şi 
să nu nădăjduiască odihnă în începătura pătimirilor fiind. Vezi încă 
şi alta, anume că, atunci cînd încetează pătimirile, mai vîrtos din 
mai mare frică îi slobozește. Căci văzîndu-L, au strigat, înspăimîn- 
tîndu-se ca de o nălucă. Și îndată și prin cuvînt îi vindecă pe ei, 
zicînd: Nu vă temeţi ! Apoi, intrînd în corabie, le dăruiește 
desăvîrșită netulburare, căci îndată încetează vîntul. Și minune mare 
era a umbla pe mare, și cu adevărat lucru al lui Dumnezeu, dar mai 
vîrtos cînd și furtună era și vîntul sta împotrivă. lar apostolii, neîn- 
țelegînd minunea înmulțirii pîinilor, din această minune ce s-a făcut 

pe mare şi pe aceea au înţeles-o. Se vede că şi pentru aceasta i-a lă- 
sat Hristos în ispită, ca, de vreme ce din minunea cu pîinile nu L-au 
cunoscut, să-L cunoască şi să se folosească din această minune. 

Și trecînd marea, au venit în ţinutul Ghenizaretului și au tras la 
țărm. Şi iesind ei din corabie, îndată L-au cunoscut. Și străbăteau 
tot ținutul acela și au început să-i aducă pe bolnavi pe paturi, acolo 
unde auzeau că este El. Și oriunde intra în sate sau în cetăți sau în 
sătulețe, puneau la răspîntii pe cei bolnavi şi-L rugau să le îngă- 
duie să se atingă măcar de poala hainei Sale. Și cîti se atingeau de 
EL se vindecau (Mc. 6, 53-56). După multă vreme, se pare, a mers 
Domnul în acest loc. De aceea și evanghelistul zice: L-au cunoscut 
pe El. Şi aduceau pe cei bolnavi. Şi nu-L mai chemau prin case, ci îi 
aduceau pe cei bolnavi, rugîndu-L ca măcar de poalele Lui să se 
atingă. Căci minunea cu cea care avea curgere de sînge ajunsese la 
auzul tuturor şi multă credinţă aveau pentru aceasta. 

Și s-au adunat la el fariseii şi unii dintre cărturari, care veniseră 
din lerusalim. Și văzînd pe unii din ucenicii Lui că mănîncă cu mîinile 
necurate, adică nespălate, cîrteau; căci fariseii şi toți iudeii, dacă 
nu-şi spală mîinile pînă la cot, nu mănîncă, ținînd datina bătrînilor. Și 
cînd vin din piață, dacă nu se spală, nu mănîncă: și alte multe sînt pe 
care au primit să le țină: spălarea paharelor şi a urcioarelor şi a 
vaselor de aramă şi a paturilor. Şi l-au întrebat pe El fariseii şi cărtu- 
rarii: Pentru ce nu umblă ucenicii tăi după datina bătrînilor, ci 
mănîncă cu mîinile nespălate ? (Mc. 7, 1-5; Mt. 15, 1; Le. 11, 38). 
Ucenicii Domnului fiind învăţaţi numai de fapta bună să se ţină și 
nimic altceva a nu mai iscodi, mîncau cu mîinile nespălate, fără a 
iscodi. Iar fariseii întreabă, voind să-i clevetească. Și nu-i învinuiesc 
de călcarea Legii, ci a aşezămîntului bătrînilor, căci nu era scris în 
Lege să se spele pînă la cot, ci de la bătrîni aveau această rînduială. 

lar El le-a zis: Bine a proorocit Isaia despre voi, fățarnicilor, 
precum este scris: „Acest popor mă cinstește cu buzele, dar inima 
lui este departe de Mine“. Dar în zadar Mă cinstesc, învățînd învă- 
țături care sînt porunci omeneşti. Căci lăsînd porunca lui Dum- 
nezeu, ţineţi datina oamenilor: spălarea urcioarelor şi a paharelor 
și altele ca acestea multe, pe care le faceti. Și le zicea lor: Bine, aţi 
lepăgat porunca lui Dumnezeu, ca să țineți data voastră ! Căci 
Moise a zis: „cinstește pe tatăl tău și pe mama ta“ şi „cel ce va grăi 
de rău pe tatăl său, sau pe mama sa, cu moarte să se sfirşească“ 
Voi însă ziceţi: dacă un om va spune tatălui sau mamei: corban !, 

adică: cu ce te-aș fi putut ajuta este dăruit lui Dumnezeu, nu-l mai 
lăsaţi să facă nimic pentru tatăl său sau pentru mama sa. Şi astfel 
desfiintați cuvîntul lui Dumnezeu cu datina voastră pe care singuri 
ați dat-o. Și faceți multe asemănătoare cu acestea (Mc. 7, 6-13; Is. 
29, 13; leș. 20, 12; Deut. 5, 16; Lev. 20,9). Cu asprime îi mustră 
Domnul pe iudei, aducînd și pe proorocul martor. Aceia imputau 
ucenicilor călcarea așezămîntului bătrînilor, dar Domnul le arată că 
ei calcă Legea lui Moise. Pentru că Legea, zice Domnul, po- 
runcește: Cinsteşte pe tatăl tău şi pe mama ta. Iar voi învăţaţi pe fii 
să zică părinţilor: corvan, adică dar afierosit lui Dumnezeu este ceea 
ce ceri de la mine; căci fariseii, voind să mănînce averile celor sim- 
pli, îi învățau pe fii să spună părinţilor că au afierosit lui Dumnezeu 
cele pe care erau datori să le dea, de le-ar fi cerut aceia. În acest 
chip fariseii înșelîndu-i pe fii, îi făceau să treacă cu vederea aju- 
torarea părinţilor și mîncau ei cele afierosite. De aceea îi învinuiește 
pe ei Domnul, că, pentru câştig, calcă legea lui Dumnezeu. 

Și chemînd iarăşi mulțimea la EI, le zicea: Ascultaţi-mă toti şi 
înțelegeti: Nu este nimic din afară de om care, intrînd în el, să 
poată să-l spurce. Dar cele ce ies din om, acelea sînt care îl spurcă. 
De are cineva urechi de auzit să audă. Și cînd a intrat în casă de la 
mulțime, l-au întrebat ucenicii despre această pildă. Și El le-a zis: 
Așadar, și voi sînteți nepriceputi ? Nu întelegeti, oare, că tot ce intră 
în om, din afară, nu poate să-l spurce ? Că nu intră în inima lui, ci 
în pîntece, şi iese afară, pe calea sa, bucatele fiind toate curate. 
Dar zicea că ceea ce iese din om, aceea spurcă pe om. Căci dinăun- 
tru, din inima omului, ies cugetele cele rele, desfrînările, hotiile, 
uciderile, adulterul, lăcomiile, vicleniile, înșelăciunea, neruşinarea, 
ochiul pizmaș, hula, trufia, ușurătatea. Toate aceste rele ies dinăun- 
tru şi spurcă pe om (Mc. 7, 14-23). Domnul, învăţînd pe oameni că 
felurile de bucate pe care le poruncește Legea nu sîntem datori a le 
înțelege trupește, începe a descoperi cîte puţin voinţa Legii, zicînd 
că nimic din cele ce intră înlăuntru nu poate spurca pe cineva, ci 
cele ce ies in inimă, acelea sînt cele care pîngăresc, şi le înşiră pe 
acestea. Şi unește hula, ca atunci cînd zice cineva că nu este pronie, 
cu trufia, căci mîndria este defăimare a lui Dumnezeu, cînd cineva, 
făcînd vreun bine, nu îl pune pe seama lui Dumnezeu, ci a puterii sale. 
Şi toate aceste patimi spurcă sufletul, fiindcă izvorăsc din el. Mul- 
țimilor în chip umbrit le vorbea, de aceea şi zicea: Cine are urechi de 
auzit, să audă. Dar pe apostoli, care au venit să-L întrebe, întîi îi 

dojeneşte, zicînd: Așa de neînțelegători sînteţi şi voi ?, apoi le 
dezleagă nedumerirea. 

Și ridicîndu-Se de acolo, s-a dus în hotarele Tirului și ale Sido- 
nului şi, intrînd într-o casă, voia ca nimeni să nu ştie, dar n-u putut 
să rămînă tăinuit. Căci îndată auzind despre el o femeie, a cărei 
fiică avea duh necurat, a venit şi a căzut la picioarele Lui. Și femeia 
era păgină de neam din Fenicia Siriei. Și îl ruga să alunge demonii 
din fiica ei. Dar lisus i-a vorbit: lasă întîi să se sature copiii. Căci 
nu este bine să iei pîinea copiilor şi s-o arunci cîinilor. Ea însă a 
răspuns şi i-a zis: Da, Doamne, dar și cîinii, sub masă, mănîncă din 
fărîmiturile copiilor. Și lisus i-a zis: pentru acest cuvînt, mergi. A 
ieșit demonul din fiica ta. Iar ea, ducîndu-se acasă, a găsit pe copi- 
lă culcată în pat, iar demonul ieşise (Mc. 7, 24-30; Mt. 15, 21). 
După ce a zis Domnul cele despre mîncăruri și a văzut că iudeii nu i 
se supun, a trecut în hotarele păgînilor, că, necrezînd iudeii, mîn- 
tuirea era să fie la păgîni. Însă mai întîi El se tăinuiește, ca să nu 
zică iudeii că la păgînii cei necuraţi a alergat. Dar nu s-a putut 
tăinui, căci nu era cu putinţă a se tăinui Domnul și a nu fi cunoscut 
de cineva. Deci, auzind femeia despre EI, arată credinţă fierbinte. 
De aceea, deși pare că Domnul o gonește, ea stăruie, ca și noi să 
învăţăm să nu ne lăsăm atunci cînd ne rugăm și nu dobîndim îndată 
cele ce cerem, ci să stăruim pînă ce le vom primi. lar cîini îi 
numește pe păgîni, ca pe cei care păreau spurcați pentru iudei. lar 
pîine, facerea de bine, pe care fiilor, adică iudeilor, a rînduit-o 
Dumnezeu, pentru că lor li s-a trimis facerea de bine. Deci, zice 
Domnul, nu se cuvine a se împărtăși păgînii de facerea de bine rîn- 
duită iudeilor. Dar fiindcă cu înţelepciune a răspuns femeia și cu 
credinţă, a dobîndit ceea ce dorea. Că iudeii, zice, au pîinea, adică 
pe Tine cu totul întreg, care din cer te-ai pogorit, și toate facerile 
Tale de bine. Iar eu firimituri cer, adică în parte facere de bine. Iar 
Domnul nu-i spune: puterea Mea te-a mîntuit, ci: pentru cuvîntul 
tău, adică pentru credinţa ta, mergi, că s-a curăţit fiica ta. Deci şi tu 
învaţă de aici cele de folos: că fiecare dintre noi cînd păcătuiește, 
muiere este, adică sufletul neputincios. Iar Fenicia arată păcatul sîn- 
geros (căci Fenicia înseamnă „roşu“) și ucigaș. Şi fiică are un suflet 
ca acesta pe fapta cea rea, care are drac, căci faptele rele ale dracilor 
sînt. Deci păcătoşi fiind noi, cîini ne numim, căci sîntem plini de 
necurăţenie; de aceea nici nu sîntem vrednici de a primi pîinea lui 
Dumnezeu, adică a ne împărtăși cu Preacuratele Taine. Iar de ne 

vom cunoaște pe noi înșine prin smerenie şi vom mărturisi că sîn- 
tem cîini şi ne vom spovedi păcatele noastre, atunci se va vindeca 
fiica, adică fapta cea drăcească. 

Și, ieşind din părțile Tirului, a venit, prin Sidon, la Marea 
Galileii, prin mijlocul hotarelor Decapolei. Și l-au adus un surd, 
care era şi gîngav, şi L-au rugat ca să-şi pună mîna peste el. Și luîn- 
du-l din multime, la o parte, şi-a pus degetele în urechile lui, şi 
scuipînd, s-a atins de limba lui. Și privind la cer, a suspinat şi a zis 
lui: Effatta !, ceea ce înseamnă: deschide-te ! Și urechile lui s-au des- 
chis, iar legătura limbii lui îndată s-a dezlegat, și vorbea bine. Şi le 
poruncea să nu spună nimănui. Dar, cu cît le poruncea, cu atit mai 
mult ei îl vesteau. Şi erau uimiți peste măsură, zicînd: Toate le-a 
făcut bine: pe surzi îi face să audă şi pe muţi să vorbească (Mc. 7, 
31-37). Nu zăboveşte în locurile păgînilor, ci degrabă se mută de 
acolo, ca să nu-i facă pe iudei să spună că este călcător de Lege, 
fiindcă se amestecă cu păgînii. lar după ce s-a mutat din hotarele 
Tirului și ale Sidonului, vine în Galileea, și iată vindecă pe un surd 
care grăia anevoie, a cărui patimă de la diavolul era, luîndu-l de o 
parte, căci nu era Domnul iubitor de slavă deşartă, EI care s-a smerit 
pe sine pînă la sărăcia noastră și nici n-ar fi voit de multe ori să facă 
minunile în faţa mulțimilor, de n-ar fi fost pentru folosul celor care-L 
vedeau. Şi scuipînd s-a atins de limba lui, ca să arate că toate părțile 
sfîntului Său trup erau dumnezeiești și sfinte și că, deși lucru nefolos- 
itor este scuipatul, la Domnul toate sînt minunate și dumnezeiești. Şi 
caută la cer și suspină poate și rugînd pe Tatăl ca să-l miluiască pe 
om și pe noi învățîndu-ne ca, atunci cînd voim să facem vreun lucru 
minunat, la Dumnezeu să căutăm şi de acolo să cerem puterea minu- 
nilor. Poate și oarecum mîhnindu-se pentru firea omenească, așa cum 
s-a dat diavolului, încît în acest chip era batjocorită şi unele ca aces- 
tea să pătimească. Şi după ce tămăduiește, este propovăduit de cei 
tămăduiţi, deși El îi opreşte şi le poruncește să nu spună nimănui. 
Drept aceea să învăţăm și noi de aici că, atunci cînd facem bine, nu 
sîntem datori a cere laude; iar cînd primim facere de bine, să o vestim 
şi să o propovăduim, chiar dacă făcătorii noştri de bine nu voiesc. 

În zilele acelea, fiind iarăşi mulțime multă şi neavînd ce să mă- 
nînce, lisus, chemînd la sine pe ucenici, le-a zis: Milă îmi este de 
mulțime, că sînt trei zile de cînd aşteaptă lîngă Mine şi n-au ce să 
mănînce. Și de-i voi slobozi flămînzi la casa lor, se vor istovi pe 
drum, că unii dintre ei au venit de departe. Și ucenicii Lui i-au 

răspuns. De unde va putea cineva să-i sature pe aceştia cu pîine, 
aici în pustie ? El însă i-a întrebat: Ciîte pîini aveți ? Răspuns-au 
Lui: şapte. Și a poruncit mulțimii să șadă jos pe pămînt. Și, luînd 
cele şapte pîini, a multumit, a frînt și a dat ucenicilor Săi ca să le 
pună înainte. Și ei le-au pus mulțimii înainte. Și aveau şi putini 
peştișori. Și binecuvîntîndu-i, a zis să-i pună şi pe aceștia înaintea 
lor. Și au mîncat şi s-au săturat şi au luat şapte coșuri cu rămășițe 
de fărîmituri. Și ei erau ca la patru mii. Și i-a slobozit (Mc. 8, 1-9; 
Mt. 15, 32). A mai făcut Domnul acest fel de minune și mai înainte 
și acum iarăşi face minune, avînd pricină cuvioasă (Mc. 6; Mt. 14, 
15; Lc. 9, 12; In. 6, 9). Iar aceasta era că trei zile șezuse mulţimea și 
se sfîrşiseră merindele. Şi nu face întotdeauna asemenea minuni, ca 
să nu pară că pentru hrană merg după El mulțimile. De aceea și 
acum, de n-ar fi fost primejdie pentru norod să rămînă nemîncat, 
n-ar fi făcut minune. Încă să vezi şi lipsa de înţelegere a ucenicilor, 
care nu cred în puterea Lui după cele mai înainte făcute. lar EI ni- 
mic nu le impută, învățîndu-ne şi pe noi să nu-i mustrăm pe cei ne- 
învăţaţi, ci să le iertăm lor unele, ca unor neînţelegători. Iar după 
înalta înţelegere: să știm că Hristos nu lasă pe nimeni flămînd, ci 
voieşte ca toţi să se desfete de darurile Lui și mai vîrtos cei care stau 
lîngă El de trei zile, adică cei care s-au botezat. Că luminare se nu- 
mește botezul și în trei afundări se săvîrşește și trei zile aşteaptă cei 
ce se luminează prin botez (catehumenii). Deci, ia cele şapte piini, 
adică cuvintele cele mai duhovniceşti, pentru că numărul de șapte 
este semn al Duhului — şi Duhul este Cel care pe toate le săvîrşește 
—, și în acest număr se săvîrșeşte viaţa noastră şi veacul acesta (vezi 
tîlcuirea la Marcu 14, 25). Şi mănîncă cei care s-au luminat și se 
satură și rămîn și de prisos, căci nu toate înțelesurile dumnezeiești 
le poate cuprinde poporul creştinesc. Iar la prima minune, a celor 
cinci pîini, douăsprezece coşuri au fost şi multe rămășițe, căci cinci 
mii erau, adică slujeau celor cinci simţuri şi de aceea n-au putut să 
cuprindă multe, ci cu puţine s-au îndestulat și de aceea au şi fost 
multe de prisos. ar aici sînt șapte coşuri și puţine firimituri, căci 
erau patru mii, adică erau deprinși cu cele patru fapte bune şi de 
aceea ca nişte puternici au mîncat multe şi au lăsat puţine. Căci 
numai pe cele mai duhovnicești și mai adînci n-au putut să le cu- 
prindă, căci aceasta arată cele şapte coșuri. Iar după literă să înveți 
ŞI aceasta, că se cuvine să nu căutăm mai mult decît este de tre- 
buinţă, căci iată, norodul, după ce a mîncat şi s-a săturat, n-a luat cu 

sine rămăşiţele, ci ucenicii le-au luat. Aşa și noi se cuvine, să ne 
îndestulăm cu măsura nevoii. 

Și îndată intrînd în corabie cu ucenicii Săi, a venit în părțile 
Dalmanutei. Şi au ieşit fariseii şi se sfădeau cu El, cerînd de la El 
semn din cer, ispitindu-L. Și lisus, suspinînd cu duhul Său, a zis: 
Pentru ce neamul acesta cere semn ? Adevărat grăiesc vouă că nu 
se va da semn acestui neam (Mc. 8, 10-12). După ce a făcut min- 
unea cu pîinile, îndată se duce în alt loc, temîndu-se ca nu cumva 
norodul, pentru acest fel de minune, să nu voiască a-l face împărat 
(In. 6, 15). lar fariseii cer semn din cer, adică să facă să stea soarele 
sau luna, sau să aducă trăsnete, căci socoteau că nu poate face astfel 
de semne, iar pe cele de pe pămînt le socoteau ca făcute întru Beel- 
zebul. Dar EI nu le face pe voie, căci alta era vremea semnelor din 
cer, şi anume a venirii celei de-a doua (Mt. 24), cînd puterile cerului 
se vor clătina și luna nu-şi va mai da lumina ei. lar vremea venirii 
celei dintîi nu are nimic de acest fel, ci toate sînt pline de blîndeţe. 
De aceea, zice, nu se va da neamului acestuia semn. 

Și lăsîndu-i, a intrat iarăși în corabie şi a trecut de cealaltă par- 
te. Dar ucenicii au uitat să ia pîine şi numai o pîine aveau cu ei în 
corabie. Și el le-a poruncit, zicînd: Vedeți, păziti-vă de aluatul fari- 
seilor și de aluatul lui Irod. Și vorbeau între ei, zicînd: Aceasta o 
zice fiindcă n-avem pîine. Și lisus, înțelegînd, le-a zis: De ce gîndiți 
că n-aveţi pîine ? Tot nu întelegetți, nici nu pricepeti ? Atât de învîr- 
tosată este inima voastră ? Ochi aveți şi nu vedeţi, urechi aveti şi nu 
auziti şi nu vă aduceți aminte ? Cînd am frînt cele cinci pîlini, la cei 
cinci mii de oameni, atunci cîte coșuri pline de fărîmituri aţi luat ? 
Zis-au lui: douăsprezece. Și cînd cu cele șapte pîini, la cei patru mii 
de oameni, cîte coşuri pline de fărîmituri ati luat ? lar ei au zis: 
Șapte. Si le zicea: Tot nu pricepeti ? (Mc. 8, 13-21). Îi părăsește 
Domnul pe farisei, ca pe niște neîndreptaţi, căci unde este nădejde 
de îndreptare, acolo se cuvine a zăbovi, iar unde de neîndreptat este 
răutatea, de acolo se cuvine a ne depărta. Și cu iconomie a făcut 
de-au uitat ucenicii să ia pîine, ca, dojeniţi fiind, să se facă mai buni 
şi să ajungă la înțelegerea puterii lui lisus. Şi zicînd Domnul să se 
ferească de aluatul fariseilor, adică de învăţătura lor cea rea, ei 
socoteau că opreşte de la a mînca pîinea lor. Şi de aceea Hristos îi 
mustră, ca pe cei care uitaseră că poate să facă piine din nimic. lar 
învăţătura fariseilor şi a irodianilor o numește aluat, pentru că era 
acră şi învechită în răutate, căci tot ce este învechit în răutate și nu 

are nimic duhovnicesc care să îndulcească auzul celui ce ascultă, 
muşcă gîtlejul și, pe urmă, aduce la căinţă zadarnică pe cei ce s-au 
supus unei asemenea învățături. lar irodianii erau un nou eres care 
învățau că Irod este Mesia și că trebuiau să creadă în El. 

Și au venit la Betsaida. Şi au adus la El un orb şi L-au rugat să 
se atingă de el. Şi luînd pe orb de mînă, l-a scos afară din sat şi, 
scuipînd în ochii lui și punîndu-și mîinile peste el, l-a întrebat dacă 
vede ceva. Şi el, ridicîndu-și ochii, a zis: Zăresc oamenii; îi văd ca 
pe niște copaci umblînd. După aceea a pus iarăși mîinile pe ochii 
lui, și el a văzut bine şi s-a îndreptat, căci vedea toate, lămurit. Și 
l-a trimis la casa sa, zicîndu-i: Să nu intri în sat, nici să spui cuiva 
din sat (Mc. 8, 22-26). Se vede că Betsaida bolea de multă necre- 
dință, de aceea o și mustră Hristos, după cum citim la Matei: Vai ţie, 
Horazime, vai ţie, Betsaida, că de s-ar fi făcut în Tir şi în Sidon mi- 
nunile care s-au făcut întru voi, de mult s-ar fi pocăit (Mt. 11, 21; 
Le. 10, 13). Deci venind Domnul aici, au adus la El un orb, dar nu 
aveau credinţă adevărată cei ce l-au adus, de aceea Domnul îl scoate 
pe orb din sat şi acolo îl tămăduiește. Şi scuipă şi-şi pune mîinile 
peste el, ca să vedem că dumnezeiescului cuvînt trebuie să-i urmeze 
fapta şi că împreună pot săvîrși minunile, căci mîna este semn al 
lucrării, iar scuiparea, al cuvîntului, care iese din gură. Dar nici 
orbul nu avea credinţă desăvîrşită şi de aceea nu-l vindecă îndată, ci 
întîi în parte, căci după credinţă se fac şi vindecările. Şi îi porun- 
cește să nu intre în sat, de vreme ce, necredincioșşi fiind cei din 
Betsaida, precum am zis, s-ar fi vătămat sufletul omului; şi nici să 
spună cuiva ce i s-a făcut, ca, necrezînd ei, mai multă osîndă să-și 
atragă. Aşa şi noi de multe ori sîntem orbi la suflet, în sat fiind, adică 
în lumea aceasta. Apoi, afară de sat, adică din lume și din lucrurile ei 
fiind scoși de Hristos, ne vindecăm. lar după ce ne vindecăm, ne zice 
să nu ne mai întoarcem în sat, la cele ale lumii adică, ci acasă. Iar 
casă a fiecăruia dintre noi este cerul şi lăcașurile de acolo. 

Și a ieşit lisus şi ucenicii Lui prin satele din preajma Cezareii lui 
Filip. Și pe drum întreba pe ucenicii Săi, zicîndu-le: Cine zic 
oamenii că sînt ? Ei au răspuns Lui, zicînd: Uhii spun că ești loan 
Botezătorul, alții că eşti Ilie, iar alții că ești unul din prooroci. Și El 
i-a întgebat: Dar voi cine ziceţi că sînt eu ? Răspunzînd, Petru a zis 
Lui: Tu eşti Hristosul. Și El le-a dat poruncă să nu spună nimănui 
despre EI (Mc. 8, 27-30; Mt. 16, 13; Lc. 9, 19). Ducîndu-i pe ei 
departe de iudei, atunci îi întreabă despre Sine ca, netemîndu-se de 

nimeni, să mărturisească adevărul. Deci au răspuns: Unii Te 
socotesc Ioan, iar alţii, Ilie. Căci mulți credeau că a înviat loan, cum 
credea şi Irod, şi că a primit, după înviere, puterea de a face minuni. 
Fiindcă în timpul vieţii sale, nici o minune nu făcuse loan. lar după 
ce i-a întrebat de părerea altora, îi întreabă ce cred ei, ca şi cum ar fi 
zis: Socoteala acelora este greșită, dar voi ce ziceţi ? Iar Petru Îi 
mărturisește pe El că este Hristos cel vestit de prooroci. Dar ce a 
răspuns Domnul și cum l-a fericit pe el, Marcu nu spune, pentru ca 
să nu se creadă că fiind el, Marcu, ucenic al lui Petru, o spune spre 
lauda învățătorului lui. Dar toate le găsim spuse la Matei. 

Și a început să-i învețe că Fiul Omului trebuie să pătimească 
multe şi să fie defăimat de bătrîni, de arhierei şi de cărturari și să 
fie omorit, iar după trei zile să învieze. Și spunea acest cuvînt pe 
față. Și luîndu-l Petru deoparte, a început să-l dojenească. Dar EI, 
întorcîndu-se şi uitîndu-se la ucenicii Săi, a certat pe Petru şi i-a 
zis: Mergi înapoia mea, satano ! Căci tu nu cugetți cele ale lui Dum- 
nezeu, ci cele ale oamenilor (Mc. 8, 31-33; Mt. 16, 21; Lc. 9, 22). 
După ce îi aduce să mărturisească că El este cu adevărat Hristos, 
atunci le descoperă lor şi taina Crucii, dar nu cu totul descoperit, căci 
nici aşa nu înțelegeau ei ce zice, nici nu pricepeau ce este a învia, ci 
doar atît socoteau, că mai bine este să nu pătimească El nicidecum. 
De aceea Petru îl mustră, căci fiind cu putinţă ca să nu pătimească, 
EI se aruncă spre moarte. lar Domnul, arătînd că pentru mîntuirea 
noastră se face patima Lui și că numai satana nu voiește ca El să 
pătimească, pentru ca să nu fim noi mîntuiți, satană îl numește pe 
Petru, ca pe cel care cugeta la fel cu satana; și încă pentru că nu 
voiește să pătimească EI, ci este împotrivitor Lui, căci satana se (îl- 
cuieşte „potrivnic“. Și zice: Mergi înapoia Mea, adică: Urmează voii 
Mele şi nu te împotrivi. Şi zice Domnul că Petru cugetă cele ale oa- 
menilor, fiindcă cugeta lucruri simple și trupești, voind ca Domnul 
să fie în odihnă, iar nu la cazne pentru mîntuirea oamenilor. 

Și chemînd la Sine mulțimea, împreună cu ucenicii Săi, le-a zis: 
Oricine voiește să vină după Mine, să se lepede de sine, să-şi ia 
crucea şi să-mi urmeze Mie. Căci cine va voi să-şi scape sufletul îl 
va pierde, iar cine va pierde sufletul său pentru Mine şi pentru 
Evanghelie, acela îl va scăpa. Căci ce-i foloseşte omului să cîştige 
lumea întreagă, dacă-şi pierde sufletul ? Sau ce ar putea să dea 
omul, în schimb, pentru sufletul său ? (Mc. 8, 34-37; Mt. 16, 24; Lc. 
9, 23; In. 12, 35). Pentru că Petru l-a îndemnat să nu se răstignească, 

Domnul cheamă mulțimea și, către Petru mai mult îndreptînd 
cuvîntul, zice: Tu, o, Petre, mă dojeneşti că aleg crucea, iar Eu îţi 
spun că nimeni nu se va mîntui de nu va muri pentru lucrul cel bun 
şi pentru adevăr. Şi spune: cine voieşte, căci pe nimeni nu silește 
Domnul, ci numai cheamă la lucruri bune; de aceea dacă cineva nu 
voiește, nici nu este vrednic de acestea. Iar ce este a se lepăda de 
sine, în acest chip ne-am învăța, dacă am cunoaşte ce este a te lepă- 
da de altul, atunci cînd, adică, nimic nu suferim cînd suferă celălalt. 
Tot așa să nu ne fie milă nici de trupul nostru. Şi să-şi ia crucea, 
adică moartea cea de ocară, căci crucea de ocară părea atunci. Dar 
fiindcă sînt unii răstigniţi pentru că sînt tîlhari și ucigași, adaugă: 
să-Mi urmeze Mie, adică să aibă faptele bune. Și pentru că greu 
lucru pare acesta și fără milă, adică a se da pe sine la moarte, arată 
că mai vîrtos lucru al iubirii de oameni este porunca luării crucii. 
Căci, cu adevărat, cel care își pierde sufletul, viaţa, pentru Mine, 
unul ca acesta şi-l va afla, adică se va mîntui. Precum, iarăşi, cel 
căruia i se pare că l-a dobîndit, îşi va pierde sufletul. Şi nu numai 
viaţa, ci lumea întreagă de-ar dobîndi, nici un folos nu are. Căci nu 
se poate răscumpăra sufletul şi nici dobîndi mântuirea cu bani. Căci 
de-ar fi fost aceasta cu putinţă, cei care au dobîndit lumea, dar și-au 
pierdut sufletul, ar fi dat mulţime de bani ca să se afle nevinovaţi 
atunci cînd sînt arşi în para focului veşnic. Dar nu este cu putință 
asemenea schimb acolo. Acestea sînt și răspuns celor care socotesc, 
ca Origen, că sufletele vor veni iarăşi la starea cea dintii, după ce se 
vor munci după măsura păcatelor. Şi să audă ei că nu este cu putință 
a da ceva în schimb pentru suflet. Şi nici nu este cu putință a se 
potrivi pe măsura păcatelor chinurile. 

Căci de cel ce se va ruşina de Mine şi de cuvintele Mele, în nea- 
mul acesta desfrînat şi păcătos, şi Fiul Omului se va rușina de el, 
cînd va veni întru slava Tatălui Său cu sfinții îngeri (Mc. 8, 38-39). 
Şi le zicea lor: Adevărat grăiesc vouă că sînt unii, din cei ce stau 
aici, care nu vor gusta moartea, pînă ce nu vor vedea împărăția lui 
Dumnezeu venind întru putere (Mc. 9, 1) [În ediția 1994, acesta este 
versetul 1 din cap. 9.] Nu este de ajuns credința cea din minte, ci 
este de trebuinţă şi mărturisirea prin cuvînt. De vreme ce îndoit este 
omul, îndoită este şi sfințirea, sfințindu-se sufletul prin credinţă, iar 
trupul prin mărturisire. Deci, de cel ce se va ruşina de a-L mărturisi 
pe Cel răstignit că este Dumnezeu, de acesta se va rușina și EI, 
socotindu-l slugă nevrednică, cînd va veni, nu smerit, nici precum 

s-a arătat acum, nebăgat în seamă, așa încît unii să se rușineze de EI, 
ci întru slavă şi înconjurat de îngeri. Dar, vorbind despre slava Sa, 
ca să arate că nu se trufește, spune că sînt unii din cei ce stau de 
faţă, adică Petru și Iacov, care nu vor muri pînă cînd nu vor vedea, 
întru schimbarea Sa la faţă, în ce fel de slavă va veni la a doua 
venire; căci nimic altceva n-a fost schimbarea la față decît înainte 
vestire a venirii celei de-a doua, cînd în același chip va străluci El 
atunci, şi vor străluci și drepții. 

Și după sase zile a luat lisus cu sine pe Petru şi pe lacov şi pe 
Ioan și i-a dus într-un munte înalt, deoparte, pe ei singuri, și s-a 
schimbat la fată înaintea lor. Și veșmintele Lui s-au făcut străluci- 
toare, albe foarte, ca zăpada, cum nu poate înălbi aşa pe pămînt 
înălbitorul (Mc. 9, 2-3). Luca spune că după opt zile, dar nu 
împotrivindu-se acestuia, ci la fel grăind, căci el a socotit şi ziua în 
care a vorbit şi pe cea în care s-au suit în munte. lar Marcu le pune 
numai pe cele dintre ele. Deci luînd pe verhovnici, îi suie în munte 
înalt. Pe Petru, ca pe cel ce L-a mărturisit și care-L iubea pe EI; pe 
Ioan, ca pe cel iubit de Dînsul. Iar pe lacov, ca pe cel ce era mare 
glăsuitor şi teolog şi care atât de nesuferit a fost iudeilor, încît Irod, 
plecîndu-se lor, l-a omorît pe el. Şi-i suie în munte înalt, ca mai 
preaslăvită să fie minunea. Şi deoparte, căci taină voia să le arate. 
Iar schimbarea la faţă s-o înţelegi nu ca prefacere a chipului, ci, ră- 
mâînînd chipul tot așa cum era, lumină negrăită a primit asupră-i. 

Și li s-a arătat Ilie împreună cu Moise şi vorbeau cu lisus. Și 
răspunzînd Petru, a zis lui lisus: Învățătorule, bine este ca noi să 
fim aici; şi să facem trei colibe: ţie una şi lui Moise una și lui Ilie 
una. Căci nu știa ce să spună, fiindcă erau înspăimîntaţi. Și s-a 
făcut un nor care îi umbrea, iar un glas din nor a venit zicînd: Aces- 
ta este Fiul Meu cel iubit, pe Acesta să-L ascultați. Dar, deodată, 
privind ei împrejur, n-au mai văzut pe nimeni decît pe lisus, singur 
cu ei (Mc. 9, 4-8). Ilie şi Moise se arată împreună cu Hristos 
vorbind, pentru multe pricini, dar ajunge să spunem două. De vreme 
ce ucenicii au spus că mulțimile zic că EI este Ilie, sau unul dintre 
prooroci, El le arată lor pe verhovnicii proorocilor, ca de aici să 
învețe deosebirea dintre robi şi Stăpîn. Aceasta este una dintre prici- 
ni. Şi pentru că mulţi îl socoteau potrivnic lui Dumnezeu, pentru că 
dezlega sîmbăta şi călca Legea, arată în munte pe prooroci, dintre 
care unul era cel care a pus Legea, iar celălalt rîvnitor al ei. Și n-ar fi 
vorbit ei cu Cel ce părea că încalcă Legea, de nu le-ar fi bineplăcut, 

cum zice Domnul. lar Petru, temîndu-se să se pogoare din munte — 
că se temea pentru răstignirea Domnului — zice: Bine este nouă a fi 
aici şi a nu ne pogor? în mijlocul iudeilor. Iar de vor veni aici după 
Tine, îi avem pe Moise, care a biruit pe egipteni, şi pe Ilie, care a 
pogorît foc din cer şi a ars pe cei mai mari peste cincizeci împreună 
cu ostașii lor (leș. 14; 4 Regi 1, 10 şi 12). Dar ce vorbeau proorocii 
cu lisus ? Cele pentru cruce și moartea Lui. lar Petru vorbea fără să 
știe de ei, căci erau înspăimîntaţi de negrăita lumină şi slavă. Încă se 
cuvine să aducem cuvîntul şi la o înțelegere duhovnicească: după 
sfîrşitul lumii acesteia, care s-a zidit în şase zile, ne va sui pe noi 
lisus, de vom fi ucenici ai Lui, în muntele cel înalt, în cer, şi se va 
arăta luminat și în slavă, căci acum întru neslavă S-a arătat, ca cel ce 
a fost răstignit şi fiu de teslar. Iar atunci vom vedea slava Lui ca a 
Unuia-Născut. Vom vedea încă şi Legea şi proorocii împreună cu El 
vorbind, adică cele ce s-au spus pentru El de Moise și de prooroci 
atunci le vom înţelege şi atunci cu adevărat vom auzi glasul 
Părintelui descoperindu-ne pe Fiul şi învățîndu-ne: Acesta este Fiul 
Meu. $: cum ne va învăţa ? Umbrindu-ne norul, adică Duhul Sfînt, 
căci Acela este izvorul înțelepciunii. 

Şi coborîndu-se ei din munte, le-a poruncit ca nimănui să nu 
spună cele ce văzuseră, decît numai cînd Fiul Omului va învia din 
morti. la ei au ținut cuvîntul, întrebîndu-se între ei: Ce înseamnă a 
învia din morti ? (Mc. 9, 9-10). De ce le poruncește Domnul uceni- 
cilor să nu spună nimănui despre schimbarea Sa la faţă ? Pentru ca să 
nu se smintească oamenii! auzind asemenea lucruri slăvite despre EI, 
iar apoi văzîndu-L răstignit. lar după ce avea să învie din morţi, era 
timpul potrivit să spună aceste lucruri preaslăvite care înainte de cruce 
s-au petrecut. Deci au ţinut apostolii cuvîntul, întrebîndu-se ce este a 
învia din morţi, căci încă nu știau că se cuvine a învia El din morţi. 

Și L-au întrebat pe EI, zicînd: Pentru ce zic fariseii şi cărturarii 
că trebuie să vină mai întîi Ilie ? lar el le-a răspuns: Ilie venind 
întîi, va așeza iarăși toate. Și cum este scris despre Fiul Omului că 
va să pătimească multe și să fie defăimat ? Dar vă zic vouă că Ilie a 
şi venit şi i-au făcut toate cîte au voit, precum s-a scris despre el 
(Mc. 9, 11-13; Mt. 17, 10; Is. 52; Mal. 4, 5). Despre Ilie era cuvîntul 
la iudei că va veni mai înainte de Hristos. Dar fariseii nu tîlcuiau 
cum se cuvine cele despre Ilie, ci, cu răutate, din voinţa lor cea rea 
ascundeau adevărul. Pentru că două sînt venirile lui Hristos: cea 
care a fost şi cea care va să fie. Celei dintîi loan Botezătorul i-a fost 

înaintemergător, iar celei de-a doua va să fie Ilie. Deci Ilie îl nu- 
meşte Hristos pe loan, ca pe cel care era mustrător şi rîvnitor și 
pustnic. Și se împotriveşte Domnul socotinţei fariseilor, care cre- 
deau că a celei dintii veniri a lui Hristos va fi Ilie înaintemergător. Şi 
cum se împotrivește ? Spunînd că lie venind va așeza iarăși toate și 
întrebînd cum este scris de Fiul Omului că va să pătimească multe și 
să fie defăimat. Iar ce zice în acest chip este: Ilie Tesviteanul, cînd 
va veni, va face pace iudeilor celor nesupuşi și la credință îi va adu- 
ce pe ei. Deci al celei de-a doua veniri va fi Ilie înaintemergător. Că 
de-ar fi fost înaintemergător al venirii celei dintîi, cum dar s-a scris 
că Fiul Omului va să pătimească unele ca acestea ? Deci, una din 
două: ori nu este Ilie înaintemergător al venirii cele: dintîi, dacă 
Scripturile adeveresc că se cuvine să pătimească Hristos; sau nu se 
adeveresc Scripturile, dacă vom crede după cuvîntul fariseilor. Căci 
Ilie tocmind toate, nu va fi atunci vreun evreu nesupus, ci toți vor 
crede propovăduirii, cînd îl vor auzi pe Ilie. Deci socotinta fariseilor 
o surpă Domnul, zicînd că Ilie a şi venit, adică Ioan, şi i-au făcut lui 
cît au vrut şi nu s-au supus propovăduirii lui şi după toate i s-a tăiat 
şi capul, făcîndu-se acesta dar al jocului fetei. 

Si venind la ucenici, a văzut multime mare împrejurul lor şi pe 
cărturari Sfădindu-se cu ei. Și îndată toată mulțimea, văzîndu-L, s-a 
spăimiîntat şi, alergînd, i se închina. Şi lisus a întrebat pe cărturari: 
Ce vă sfăditi între voi ? Și i-a răspuns lui unul din mulțime: Învăță- 
torule, am adus la tine pe fiul meu, care are duh mut. Şi oriunde îl 
apucă, îl aruncă la pămînt și face spume la gură și scrişnește din 
dinți şi întepeneşte. Și am zis ucenicilor tăi să-l alunge, iar ei n-au 
putut (Mc. 9, 14-18; Mt. 17, 14; Le. 9, 39). După ce a venit la uceni- 
ci, adică la cei nouă pe care nu-i luase cu EI în munte, i-a aflat 
sfădindu-se cu fariseii care aflaseră prilej să-i răzvrătească pe uceni- 
ci. lar mulţimea văzîndu-L i se închină. Unii spun că după schim- 
barea la faţă mai frumos la vedere Se arăta, împingînd mulţimea la a 
i se închina. Şi cel care-i răspunde din mulţime era slab în credință, 
după cum se arată din cuvintele Domnului: O, neam necredincios ! 
Şi-i învinuieşte omul acela pe ucenici, ca un necredincios, căci nu 
se cuvenea ca înaintea tuturor să-i învinuiască. 

lar El, răspunzînd lor, a zis: O, neam necredincios, pînă cînd voi 
fi cu voi ? Pînă cînd vă voi răbda pe voi ? Aduceti-l la Mine. Și l-au 
adus la EL. Și văzîndu-l pe lisus, duhul îndată a zguduit pe copil, şi, 
căzînd la pămînt, se zvîrcolea spumegînd. Și l-a întrebat pe tatăl 

lui: Cîtă vreme este de cînd i-a venit aceasta ? lar el a răspuns: Din 
pruncie. Și de multe ori l-a aruncat și în foc și în apă ca să-l piardă. 
Dar de poți ceva, ajută-ne, fiindu-ţi milă de noi. Dar lisus i-a zis: 
De poți crede, toate sînt cu putință celui ce crede. Și îndată strigînd 
tatăl copilului, a zis cu lacrimi: Cred, Doamne ! Ajută necredinței 
mele. lar lisus văzînd că mulțimea dă năvală, a certat duhul cel ne- 
curat, zicîndu-i: Duh mut și surd, Eu îţi poruncesc: ieși din el și să 
nu mai intri în el ! Şi răcnind şi zguduindu-l cu putere, duhul a ieşit, 
iar copilul a rămas ca mort, încît mulți ziceau că a murit. Dar lisus, 
apucîndu-l de mînă, l-a ridicat, și el s-a sculat în picioare (Mc. 9, 
19-27). Omului care a venit la Domnul și i-a învinuit pe ucenici că 
n-au putut să-i tămăduiască fiul, Domnul îi arată că necredinţa lui 
este de vină, ca și cum zicînd: Tu, necredincios fiind, te-ai făcut 
pricină a netămăduirii lui. Şi nu numai acestuia îi zice astfel, ci 
tuturor iudeilor le spune acest cuvînt, imputîndu-le necredința. Și 
mai arată că dorită îi era moartea, căci zice: Pînă cînd voi fi cu voi ? 
Adică: mult m-am îngreunat petrecînd cu voi, necredincioşii. Dar 
nu rămîne la mustrare, ci tămăduire adaugă; şi nu cu trufie îl tămă- 
duiește pe copil, ci cu multă smerenie. Căci nu puterii Sale, ci cre- 
dinței aceluia îi atribuie vindecarea, zicînd: toate sînt cu putinţă ce- 
lui ce crede. Şi văzînd că se apropie mulțimile, îl vindecă, ca nu îna- 
intea multora să se facă minunea. lar certîndu-l și zicîndu-i: leşi și 
de acum să nu mai intri, arată că, din pricina necredinţei omului, 
iarăși ar fi intrat dracul, dacă nu l-ar fi oprit cu porunca Sa. ŞI-l 
zguduie și-l cutremură pe copil, ca să vezi vătămarea adusă de 
demon și că l-ar fi omorît, dacă n-ar fi fost oprit de dumnezeiasca 
mînă. lar în chip anagogic să înţelegi că omul este aruncat de diavol 
în foc, adică în al mîniei şi al poftei; și în apă, adică în tulburarea 
lucrurilor lumești. Și dracul acesta este mut și surd. Surd, căci nu 
voiește să audă cuvintele lui Dumnezeu. Iar mut, fiindcă nici pe alţii 
nu poate să-i înveţe cele ce se cuvin. lar dacă lisus, adică cuvîntul 
Evangheliei, ne va apuca de mînă, adică de puterea faptei bune celei 
lucrătoare, atunci vom fi sloboziţi de dracul. Dar și noi trebuie să lu- 
crăm la mîntuirea noastră, căci zice: l-a ridicat pe el lisus — acesta 
este ajutorul lui Dumnezeu — și s-a sculat copilul, aceasta arătînd 
sîrguința noastră către lucrul cel bun. 

Iar după ce a intrat în casă, ucenicii Lui l-au întrebat, deoparte: 
Pentru ce noi n-am putut să-l izgonim ? El le-a zis: Acest neam de 
demoni cu nimic nu poate ieşi, decît numai cu rugăciune și cu post 
(Mc. 9, 28-29; Mt. 17, 19). Ucenicii s-au temut să nu fi pierdut 

darul dat de Domnul. Vezi şi cucernicia lor, cum deoparte vin la El. 
Şi care este acest neam ? Sau al celor lunatici, sau tot neamul 
dracilor nu iese altfel, decît cu rugăciune şi cu post. Că se cuvine ca 
şi cel ce pătimeșşte să postească și cel ce va să tămăduiască, că amîn- 
doi au trebuinţă. lar mai vîrtos se cere postirea de la cel ce 
pătimește. Şi se cuvine a posti, pentru că în acest chip se săvîrșește 
rugăciunea cea adevărată, însoţită de postire, cînd nu se îngreunează 
de mîncare cel ce se roagă, ci este ușor și fără greutate. 

Și, ieșind ei de acolo, străbăteau Galileea, dar El nu voia să ştie 
cineva. Căci învăța pe ucenicii Săi şi le spunea că Fiul Omului se va 
da în mîinile oamenilor şi-L vor ucide, iar după ce-l vor ucide, a 
treia zi va învia. Ei însă nu înțelegeau cuvîntul și se temeau să-l în- 
trebe (Mc. 9, 30-32). De cîte ori face minuni, aduce şi cuvîntul 
despre patima Sa, ca să nu se creadă că din neputinţă a pătimit. Deci, 
după ce a zis cele de întristare, adică că-L vor omorî, adaugă şi pe cea 
de bucurie, că va învia a treia zi. Ca să învăţăm că pururea după cele 
de întristare urmează cele de bucurie şi ca să nu ne întristăm în deşert 
pentru cele care ne mîhnesc, ci să nădăjduim şi spre cele bune. 

Și au venit în Capernaum. Și fiind în casă, i-a întrebat: Ce vor- 
beaţi între voi pe drum ? lar ei tăceau, fiindcă pe cale se întrebaseră 
unii pe alții cine dintre ei este mai mare. Și şezind jos, a chemat pe 
cei doisprezece şi le-a zis: Dacă cineva vrea să fie întiiul, să fie cel 
din urmă dintre toti și slujitor al tuturor. Și luînd un copil, l-a pus în 
mijlocul lor şi, luîndu-l în brațe, le-a zis: Oricine va primi, în nu- 
mele Meu, pe unul din aceşti copii pe Mine Mă primeşte; și oricine 
mă primeşte, nu pe Mine Mă primește, ci pe Cel ce m-a trimis pe 
mine (Mc. 9, 33-37). Ucenicii, cugetînd încă cele omenești, se între- 
baseră pe cale care dintre ei este mai mare și mai cinstit. lar Domnul 
nu opreşte pofta de a fi cinstit, căci voiește să poftim treapta cea mai 
înaltă, dar nu voiește ca să dobîndim cu trufie cinstea cea mai dintii, 
ci mai vîrtos prin smerenie să cîștigăm înălțimea. Şi aduce un prunc 
la mijloc şi ca acela ne cere să fim şi noi. Pentru că pruncul nu 
voieşte slavă, nici nu pizmuieşte, nici nu ţine minte răul. Şi nu numai 
dacă vă veţi face ca aceștia, veţi lua plată mare, ci și dacă pe unii ca 
aceştia de-i veţi cinsti, veţi dobîndi împărăţia cerurilor, căci pe Mine 
Mă primiţi, iar primindu-Mă pe Mine, primiţi pe Cel care M-a tri- 
mis. lată cît poate smerenia și lipsa de vicleşug ! Că pe Fiul și pe 
Tatăl îi sălășluiesc întru noi și arătat este că şi pe Duhul Sfînt. 

Şi i-a zis loan: Învățătorule, am văzut pe cineva scotțind demoni 
în numele Tău, care nu merge după noi, şi l-am oprit, pentru că nu 

merge după noi. lar lisus a zis: Nu-l opriți, căci nu este nimeni 
care, făcînd vreo minune, în numele Meu, să poată, degrabă, să mă 
vorbească de rău. Căci cine nu este împotriva noastră este pentru 
noi (Mc. 9, 38-40). Fiul tunetului, Ioan, nu din pizmă l-a oprit pe cel 
ce scotea dracii, ci pentru că voia ca toți cei care cheamă numele lui 
Hristos să-l şi urmeze Lui şi un trup să fie toţi ucenicii; căci la 
începutul propovăduirii, unii, fiind stăpîniţi de iubirea de slavă și 
văzînd că numele lui lisus mult poate, făceau minuni chemînd 
numele lui lisus asupra celor bolnavi, nefiind ei vrednici în alt chip 
de dumnezeiescul dar. lar Domnul voiește ca să se întindă propovă- 
duirea chiar și prin cei nevrednici. Şi spune că cel care face minuni 
întru numele Lui nu-L va putea vorbi de rău, căci cum L-ar putea 
grăi de rău cel care face minuni chemînd numele Lui din care și 
pricină de slavă are omul acela ? Şi zisa de acum: Cine nu este 
împotriva noastră este pentru noi, pare că se împotriveşte celor zise 
altă dată: Cel ce nu este cu Mine este împotriva Mea. Dar nu este 
așa. Căci zicînd: Cel ce nu este cu Mine este împotriva Mea, o 
spune pentru draci, care răpesc cele ce sînt ale lui Dumnezeu; iar 
cele de acum se spun pentru oameni, care mai vîrtos aduc la Dum- 
nezeu prin facerea de minuni în numele Lui. 

Iar oricine vă va da să beţi un pahar cu apă, în numele Meu, 
fiindcă sînteți ai lui Hristos, adevărat zic vouă că nu-și va pierde 
plata sa. Şi cine va sminti pe unul din aceștia mici, care cred în 
Mine, mai bine i-ar fi lui dacă şi-ar lega de gît o piatră de moară și 
să fie aruncat în mare (Mc. 9, 41-42; Mt. 10, 42; Mt. 18, 3; Lc. 17, 
2). Nu numai pe cel ce face minuni în numele Meu nu-l opresc, 
zice, dar, de-ar face cineva un lucru oricît de mic, măcar un pahar de 
apă de vă va da să bei, în numele Meu, și vă va primi pe voi pentru 
Mine, şi nu pentru lucru lumesc ori omenesc, nu-și va pierde plata 
sa. Şi a zis: un pahar de apă, pentru ca să nu fie sărăcia pricină de 
nedărnicie. Și după cum cinstind pe unul dintre cei mici, nu-ţi vei 
pierde plata ta de la Dumnezeu, tot așa dacă pe unul dintre aceştia 
mici îi vei sminti, adică îi vei necinsti, ţi-e mai de folos să fi aruncat 
în mare. Şi arată pildă simțită de chin, ca mai mult să ne înfricoșăm. 

„Si de e smintește mîna ta, tai-o, că mai bine îți este să intri 
ciung în viață, decît, amîndouă mîinile avînd, să te duci în gheena, 
în focul cel nestins, unde viermele lor nu moare și focul nu se stin- 
ge. Și de te sminteşte piciorul tău, taie-l, că mai bine îti este ţie să 
intri fără un picior în viață, decit avînd amîndouă picioarele să fii 

azviîrlit în gheena, în focul cel nestins, unde viermele lor nu moare 
și focul nu se stinge. Și de te sminteşte ochiul tău, scoate-l, că mai 
bine îţi este ție cu un singur ochi să intri în împărăția lui Dumne- 
zeu, decît avînd amîndoi ochii, să fii aruncat în gheena focului, 
unde viermele lor nu moare şi focul nu se stinge. Căci fiecare (om) 
va fi sărat cu foc, după cum orice jertfă va fi sărată cu sare. Bună 
este sarea; dacă însă sarea își va pierde puterea, cu ce o veți dre- 
ge ? Aveţi sare întru voi şi trăiti în pace unii cu alții (Mc. 9, 43-50; 
Le. 14, 34). După ce i-a îngrozit pe cei ce smintesc, acum sfătuiește 
și pe cei care se smintesc, ca să se păzească de cei ce sînt gata a-i 
sminti Și a-i împiedica pe ei de la mîntuire. Că de-ar fi picior, mînă 
sau ochi cel ce te smintește pe tine, adică de-ar fi cineva de aproape, 
rudă după sînge, sau prieten de-ar fi, taie-l pe el, adică leapădă-te de 
prietenia și rudenia cu el. Vierme și foc îi chinuie pe păcătoși, şi 
acestea sînt conştiinţa fiecăruia și aducerea aminte de lucrurile cele 
necuvenite pe care le-au făcut în viaţa aceasta, care ca un vierme 
neadormit îi roade și ca un foc nestins îi arde. Căci fiecare, zice, se 
va săra, adică se va lămuri (1 Cor. 3, 13), ceea ce zice şi Pavel. Iar 
orice jertfă cu sare se va săra. Iar aceasta s-a scris în Levitic, căci 
acolo zice Dumnezeu: „Tot darul jertfei voastre cu sare se va săra“ 
(Lev. 2, 13). Deci este bine să sărăm jertfele noastre cu sarea lui 
Dumnezeu, adică să nu aducem jertfe slăbănoage şi trîndave, ci 
întărite şi cu gust bun. Sare încă numeşte Domnul pe apostoli şi pe 
toţi care au puterea de a ţine și de a strînge. Căci precum sarea 
păstrează cărnurile și nu le lasă să facă viermi, așa și cuvîntul învăţă- 
toresc de va fi întăritor, nu va lăsa să se nască întru ei viermele cel 
neadormit. lar dacă dascălul va fi nesărat, cum va săra ? Și cum va 
da gust bun ? Deci să aveţi întru voi sare, adică darul Duhului care 
dă gust bun şi dă să aveţi pace unii cu alţii; iar cel ce are dragoste 
către aproapele, acela are sare și de aici pace cu aproapele său. 

Și sculîndu-Se de acolo, a venit în hotarele ludeii, de cealaltă 
parte a lordanului, şi mulțimile s-au adunat iarăși la EI și iarăși le 
învăța, după cum obişnuia. Şi apropiindu-se fariseii, ÎL întrebau, is- 
pitindu-L, dacă este îngăduit unui bărbat să-și lase femeia. Iar el, 
răspunzînd, le-a zis: Ce v-a poruncit vouă Moise ? lar ei au zis: 
Moise a dat voie să-i scrie carte de despărţire şi să o lase. Și răs- 
punzînd, lisus le-a zis: Pentru învîrtoşarea inimii voastre, v-a scris 
porunca aceasta; dar de la începutul făpturii, bărbat și femeie i-a 
făcut Dumnezeu. De aceea va lăsa omul pe tatăl său şi pe mama sa 

și se va lipi de femeia sa. Și vor fi amîndoi un trup; asa că nu mai 
sînt doi, ci un trup. Deci ceea ce a împreunat Dumnezeu, omul să 
nu despartă (Mc. 10, 1-9; Mt. 19, 3). Adeseori Domnul pleca din 
ludeea pentru zavistia acelora, dar acum se duce acolo fiindcă vrea 
să fie aproape de ei. Insă nu merge la Ierusalim, ci în hotarele lu- 
deii, ca să înveţe mulțimile cele fără de răutate, căci Ierusalimul era 
casă a răutăţii pentru vicleșugul fariseilor. Şi vezi răutatea lor, cum 
ÎI ispitesc pe Domnul, nelăsînd poporul să creadă Lui, ci pururea 
vin la El gîndind să-L încurce cu întrebările lor viclene. Și pun o 
întrebare care avea de amîndouă părțile prăpastie: Oare se cuvine 
omului să-și lase femeia sa ? Căci de va zice că se cuvine s-o lase, 
să-i răspundă Lui: Cum, atunci, ai zis să n-o lase, afară de pricină de 
desfrînare ? Iar de va zice că nu se cuvine, să-l învinuiască ca fiind 
potrivnic legilor lui Moise. Dar Hristos, care este însăși Înţelepci- 
unea, le cere EI răspuns. Şi-i întreabă pe ei ce le-a poruncit Moise. 
Iar ei răspunzînd că le-a poruncit s-o lase, le tîlcuieşte lor Legea, 
arătînd că nu era nemilos Moise să dea o astfel de poruncă, ci pentru 
învîrtoșarea inimii lor a lăsat așa. Căci Dumnezeu, știind sălbătici- 
unea evreilor și că lesne şi-ar fi ucis femeile de le-ar fi urât, a îngă- 
duit aceasta. Dar dintru început nu a fost aşa, ci voia lui Dumnezeu 
îi leagă unul cu altul pe cei însoţiţi şi una îi face, încît şi pe părinţi îi 
lasă. Şi vezi ce zice, că Dumnezeu nu voiește deasă însoţire, adică 
pe una a lăsa și altă femeie a lua și iarăși a lăsa și de alta a se lipi. Că 
de ar fi fost aşa, Dumnezeu ar fi făcut un bărbat și mai multe femei, 
dar n-a făcut așa, ci bărbat și femeie a făcut şi a poruncit unul cu 
una să se însoţească. Dar poate și așa am putea înțelege: cuvîntul de 
învățătură bune seminţe punînd în sufletul omului celui credincios, 
rînduială de bărbat ţine către sufletul care l-a primit. Şi de multe ori 
cuvîntul voind să folosească sufletul cel ce l-a primit, lasă pe tatăl 
său, adică înțelegerea cea mai înaltă, şi pe mama sa, adică vorba cea 
împodobită, şi se lipește de femeia sa, adică învaţă cele ce sînt spre 
folosul sufletului aceluia, pogorîndu-se la starea lui, şi alegînd de 
multe ori înțelegere simplă şi vorbe neîmpodobite. Şi de aici se fac 
cei doi un trup: adică sufletul crede că s-a făcut trup Cuvîntul lui 
Dumnezeu. Şi nici un gînd omenesc nu poate să despartă acel suflet 
de o,astfel de credință. 

Dar în casă ucenicii l-au întrebat iarăşi despre aceasta. Și El 
le-a zis: oricine va lăsa pe femeia sa şi va lua alta, săvîrșeşte adul- 
ter cu ea. Iar femeia, de-şi va lăsa bărbatul ei și se va mărita cu 

altul, săvîrseşte adulter (Mc. 10, 10-12). Și ucenicii s-au smintit, 
căci iată că vin la EI şi-l întreabă iarăși. lar EI le răspunde că, cu 
adevărat, preacurvie este a lăsa pe femeia sau pe bărbatul său. 

Și aduceau la El copii, ca să-și pună mîinile peste ei, dar 
ucenicii certau pe cei ce-i aduceau. lar lisus s-a mîhnit și le-a zis: 
Lăsaţi copiii să vină la mine şi nu-i opriți, căci a unora ca aceştia 
este împărăţia lui Dumnezeu. Adevărat zic vouă: Cine nu va primi 
împărăția lui Dumnezeu ca un copil nu va intra în ea. Și luîndu-i în 
brațe, i-a binecuvîntat, punîndu-şi mâinile peste ei (Mc. 10, 13-16). 
Mare este credinţa poporului, de vreme ce binecuvîntare socotea 
punerea mîinilor peste ei. Iar ucenicii, socotind că prea mic lucru 
este aceasta pentru Hristos, îi opreau. Ce zice, dar, Hristos ? Învăţîn- 
du-i să cugete smerit şi să calce mîndria lumească, îi primeşte pe 
prunci și-i ia în brațe, arătînd că pe cei fără de răutate îi primește la 
Sine; de aceea și zice că a unora ca aceștia este împărăţia lui Dum- 
nezeu. Și nu zice: a acestora, ci a unora ca aceștia, adică a celor care 
cu nevoință dobîndesc nerăutatea pe care pruncii o au din fire; căci 
pruncul nici nu pizmuieşte, nici nu ţine minte răul, nici, bătut fiind 
de maica sa, nu se depărtează de ea; și chiar de-ar fi maica sa săr- 
mană de tot, o cinstește ca pe o împărăteasă. Tot aşa şi cel ce 
vieţuieşte întru fapta cea bună, nimic nu cinstește mai mult decît pe 
maica sa, adică Biserica, lepădînd dulceaţa care domnește peste cei 
mulți. De acea Domnul îi și ia în braţe pe unii ca aceștia, zicînd: 
Veniţi la Mine toţi cei osteniţi şi împovăraţi, şi-i binecuvintează, 
zicînd: Veniţi, binecuvîntaţii Tatălui Meu. Iar împărăție a lui 
Dumnezeu numeşte propovăduirea Sa şi făgăduinţa bunătăţilor. 
Deci, cel ce va primi propovăduirea lui Dumnezeu ca un prunc, 
adică fără a se îndoi, acela va intra întru Împărăţia Sa și întru 
bunătăţile pe care acum numai prin credinţă le nădăjduiește. 

Și cînd ieșea EI în drum, alergînd la el unul și îngenunchind îna- 
intea Lui, îl întreba: Învăţătorule bun, ce să fac ca să moștenesc 
viața veşnică ? lar lisus i-a răspuns: De ce-mi zici bun ? Nimeni nu 
este bun decît unul Dumnezeu. Știi poruncile: să nu ucizi, să nu 
săvîrșești adulter, să nu furi, să nu mărturisești strîmb, să nu înșeli 
pe nimeni, cinstește pe tatăl tău și pe mama ta. lar el i-a zis: Învăţă- 
torule, acestea toate le-am păzit din tinerețile mele. lar lisus, 
privind la el cu dragoste, i-a zis: Un lucru îți mai lipseşte: mergi, 
vinde tot ce ai, dă săracilor şi vei avea comoară în cer, și apoi, 
luînd crucea, vino şi urmează Mie. Dar el, întristindu-se de cuvîntul 

acesta, a plecat mâhnit, căci avea multe bogății (Mc. 10, 17-22). 
Unii îl învinuiesc pe acest tînăr, ca pe un viclean, amăgitor și ispiti- 
tor. Dar nu este așa, ci numai iubitor de averi era, iar nu ispititor. 
Căci auzi pe evanghelist că spune: Iisus privind la el cu dragoste. 
Dar de ce îi spune lisus că nimeni nu este bun ? Pentru că venise la 
EI ca la un om și ca la unul dintre învățătorii cei mulţi. Și lisus 
spune: dacă, ca pe un învăţător Mă socotești bun, află că nici un om 
nu este bun. Iar dacă socotești că sînt Dumnezeu, de ce Mă numeşti 
învăţător ? Şi prin aceste cuvinte vrea să-l ridice pe acesta la a-L 
cunoaşte pe El ca Dumnezeu. Dar şi altceva să învăţăm: cînd vor- 
bim cu cineva, nu cu măgulire să vorbim omului, ci să ştim că 
rădăcina și izvorul bunătăţii numai Dumnezeu este și Lui singur se 
cuvine să-l aducem cinste. Şi să ne minunăm de tînărul acesta, căci 
toţi ceilalți vin la Hristos pentru vindecări de boli, iar el caută 
moștenirea vieţii veșnice, deși de cumplita patimă a iubirii de argint 
era stăpînit, pentru care şi aude: Mergi, vinde tot ce ai şi dă săra- 
cilor, şi pleacă mîhnit. Şi vezi că nu zice: mergi şi vinde şi împarte 
şi săracilor, ci: vinde tot şi dă tot. Şi să dea săracilor, nu măgulito- 
rilor şi desfrînaţilor. Și adaugă: și-Mi urmează Mie, adică împli- 
neşte și toate celelalte fapte bune. Pentru că mulți sînt fără bogăţie, 
dar nu sînt smeriţi, sau şi smeriţi sînt, dar altă oarecare răutate au. 
De aceea zice Domnul: la-ţi crucea, adică pregăteşte-te de moarte 
pentru Mine. lar el, întristîndu-se pentru acest cuvînt, s-a dus, pen- 
tru că avea multe avuţii. Şi nu în zadar este spus: multe bogății. 
Pentru că mai cumplite și mai cu anevoie de dezlegat sînt legăturile 
avuţiilor celor multe. Dar şi așa să înţelegi: chiar tînăr de ar fi cine- 
va, copilandru și uşor la minte și lipsit de socotință, să-și vîndă cea 
ce are, adică mînia şi pofta şi răutăţile care odrăslesc din ele, şi să le 
arunce dracilor, care sînt săraci, lipsiţi de tot binele și căzuţi din 
bogăţia bunătăţii lui Dumnezeu; iar apoi să urmeze lui Hristos, căci 
ce] care şi-a lepădat bogăţia, mulţimea păcatelor, la draci, acela 
poate să urmeze lui Hristos. Căci scris este: abate-te de la rău, adică 
aruncă bogăţia cea rea puterilor celor sărace ale dracilor, şi fă binele 
(Ps. 33), adică urmează lui Hristos şi-ţi ia crucea. 

Și lisus, uitîndu-se în jur, a zis către ucenicii Săi: Cît de greu vor 
intra cei bogați în împărăţia lui Dumnezeu ! lar ucenicii erau uimiţi 
de cuvintele Lui. Dar lisus, răspunzând iarăși, le-a zis: Fiilor, cît de 
greu este celor ce se încred în bogății, să intre în împărăția lui Dum- 
nezeu ! Mai lesne este cămilei să treacă prin urechile acului, decît 

bogatului să intre în împărăția lui Dumnezeu. lar ei, mai mult 
uimindu-se, ziceau unii către alții: şi cine poate să se mântuiască ? 
lisus, privind la ei, le-a zis: La oameni lucrul este cu neputinţă, dar 
nu la Dumnezeu. Că la Dumnezeu toate sînt cu putință (Mc. 10, 
23-27). Nu avuţiile sînt rele, ci cei bogaţi sînt cu adevărat vrednici 
de a fi mustraţi, căci nu se cuvine a le avea, adică a le ţine, ci a le 
folosi la cele cuviincioase. Deci, cei care le au şi le pun sub cheie, cu 
anevoie vor intra în împărăţia lui Dumnezeu. lar „anevoie“ să înțele- 
gi „cu neputinţă“, căci cu neputinţă este bogatului să se mîntuiască. 
Căci zice Domnul: mai lesne intră cămila prin urechile acului decît 
bogatul în împărăţia lui Dumnezeu. Şi cu neputinţă este a trece 
cămila prin urechile acului. Iar cămilă este fie animalul acesta, fie un 
odgon gros, pe care îl folosesc cei ce merg cu corăbiile. Deci cu 
neputinţă este bogatului să se mîntuiască (Lc. 16, 9). Dar la 
Dumnezeu este cu putinţă, căci a zis Hristos: Faceţi-vă prieteni cu 
bogăţia nedreaptă. Cînd ascultăm de Dumnezeu se face aceasta cu 
putință; iar la oameni este cu neputinţă, adică, dacă omeneşte cu- 
getăm, cu neputinţă este aceasta. Dar de ce se frămîntă ucenicii pen- 
tru aceasta, căci ei nu erau bogaţi ? Cred că pentru că le părea rău de 
toţi oamenii, căci începuseră a fi cu adevărat iubitori de oameni. lar 
unii se întreabă cum adică toate sînt cu putinţă la Dumnezeu ? Chiar 
şi păcatul ? Cînd zice toate, vorbeşte de cele ce sînt, iar păcatul nu 
este din cele ce sînt, căci este lucru fără ființă și fără ipostas. Și apoi 
păcatul nu este al puterii, ci al neputinței, după cum zice apostolul: 
„Hristos, fiind noi neputincioşi, pentru cei necredincioși a murit“ 
(Rom. 5, 6). Şi iarăși David: „Inmulţitu-s-au neputințele lor“ (Ps. 15, 
4). Deci păcatul neputinţă fiind, nu este la Dumnezeu. Dar, zic ei, 
Dumnezeu poate să facă și ceea ce s-a făcut, ca şi cum nu s-a făcut ? 
Zicem că Dumnezeu este adevăr, iar a face ceea ce s-a făcut ca și 
cum nu s-a făcut, este minciună. Cum, dar, adevărul va face pe min- 
ciună ? Căci şi-ar pierde firea sa. Oare poate Dumnezeu să nu fie 
Dumnezeu ? Vezi, dar, întrebare lipsită de înțelepciune. 

Și a început Petru a-i zice: lată, noi am lăsat toate și Ți-am 
urmat. lisus a răspuns: Adevărat grăiesc vouă: nu este nimeni care 
si-a lăsat casă, sau frați, sau surori, sau mamă, sau tată, sau copii, 
sau țarine pentru mine şi pentru Evanghelie, şi să nu ia însutit — 
acum, în vremea acesta, de prigoniri — case şi frati și surori și 
mame şi copii şi tarine, iar în veacul ce va să vină: viaţă veşnică. Şi 
mulți din cei dintii vor fi pe urmă, şi din cei de pe urmă întîi (Mc. 

10, 28-31; Mt. 19, 27; Le. 18, 28). Deși puține a lăsat Petru, spune 
că le-a lăsat pe toate, pentru că și cele puţine au legătură a împă- 
timirii, de aceea fericit este şi cel care pe cele puţine le lasă. Iar sin- 
gur Petru întrebînd, Domnul tuturor le răspunde, zicînd: Oricine a 
lăsat casă sau fraţi, și celelalte. Iar aceasta spune nu îndemnîndu-ne 
să ne părăsim rudeniile, ci învăţîndu-ne să alegem mai întîi cinstirea 
lui Dumnezeu. Și pentru că război se aprindea din propovăduire și 
aveau să se lepede fiii de părinţi pentru cinstirea lui Dumnezeu, 
zice: cine va lăsa pe cele trupești pentru Evanghelie, însutit le va lua 
pe toate în veacul de acum, și în cel viitor, viaţă veșnică. Dar şi 
femei va lua însutit ? Cu adevărat așa este, deși blestematul Iulian 
(Apostatul) lua în rîs cuvîntul acesta. Căci ce folosește femeia la 
casa bărbatului ? Cu adevărat pentru hrana lui şi pentru îmbrăcă- 
minte, iar bărbatul nici o grijă nu are de acestea. Deci vezi acestea și 
la apostoli. Cîte femei nu le purtau lor de grijă, pentru hrană și îm- 
brăcăminte şi slujirea lor ? Iar ei de nimic altceva nu se îngrijeau, 
decît de cuvînt și de învățătură. Şi taţi și mame îi aveau apostolii pe 
toţi cei care îi iubeau pe ei și care părintească dragoste aveau către 
ei. Iar Petru o casă lăsînd, cîte case ale ucenicilor săi nu a avut? 
Incă şi acum bisericile din toate părțile pămîntului numite cu nume- 
Je lui, case preastrălucite le are. Şi ceea ce este mai mare: în prigoa- 
ne fiind, toate acestea le moștenesc sfinţii. De aceea și cei care par 
că sînt cei mai de urmă în veacul de acum, pentru că sînt năpăstuiți 
şi prigoniţi, vor fi întîi pentru nădejdea lor către Dumnezeu. Căci 
fariseii, întîi fiind, s-au făcut cei de pe urmă. Iar apostolii, cei ce au 
lăsat toate și au urmat lui Hristos, cei dintîi s-au făcut. 

Și erau pe drum, suindu-se la Ierusalim, iar lisus mergea înain- 
tea lor. Și ei erau uimiţi şi cei ce mergeau după El se temeau. Și 
luînd la sine, iarăși, pe cei doisprezece, a început să le spună cele 
ce aveau să i se întîmple: că, iată, ne suim la Ierusalim şi Fiul Omu- 
lui va fi predat arhiereilor şi cărturarilor; şi-L vor osîndi la moarte 
și-L vor da în mîna păgînilor. Și-L vor batjocori și-L vor scuipa și-L 
vor biciui şi-L vor omori, dar după trei zile va învia (Mc. 10, 32-34; 
Mt. 20, 17; Le. 18, 31). De ce le spune dinainte cele ce i se vor 
întîmpla ? Pentru ca să pregătească mintea ucenicilor, ca, mai 
înainte auzindu-le, mai lesne să le sufere și să nu se înspăimînte de 
întîmplarea cea fără de veste şi să cunoască ei că de bunăvoie 
pătimește. Căci Cel care mai înainte a ştiut şi putea să fugă și n-a 
fugit, arătat este că de bunăvoie Se dă pe Sine la patimă. Şi iarăși îi 

ia pe ucenici deoparte, numai lor vorbindu-le, pentru că, taină fiind 
patima, numai celor apropiaţi se cuvenea s-o descopere. De aceea şi 
merge mai înainte de toţi pe cale, ca pe ucenici să-i despartă de 
mulțime. lar și aceasta să înţelegi: că merge înainte de toți și-i 
întrece pe cale, arătînd că alerga la patimă şi nu fuge de moartea cea 
pentru mîntuirea noastră. Și deşi lucruri de întristare spune, adaugă 
şi mîngfierea, că a treia zi va învia. i 

Și au venit la el Iacov şi loan, fiii lui Zevedeu, zicîndu-i: Invăţă- 
torule, voim să ne faci ceea ce vom cere de la Tine. lar El le-a zis: 
Ce voiţi să vă fac ? lar ei i-au zis: Dă-ne nouă să şedem unul de-a 
dreapta și altul de-a stînga, întru slava Ta. Dar lisus le-a răspuns: 
Nu ştiţi ce cereți ! Puteţi să beți paharul pe care îl beau Eu sau să vă 
botezați cu botezul cu care mă botez Eu ? lar ei i-au zis: Putem (Mc. 
10, 35-39). Alt evanghelist zice că mama lor a venit la lisus (Mt. 20, 
20). Dar se poate ca amîndouă să fi fost, apostolii, ruşinîndu-se, să fi 
pus mijlocitoare la început pe mama lor. După aceea să fi venit și ei, 
luîndu-L, deoparte, lucru pe care şi evanghelistul îl spune. Ei 
socoteau că Domnul merge la Ierusalim ca să cîştige împărăție 
vremelnică, iar apoi, după ce va împărăţi, va pătimi cele ce avea să 
pătimească. Astfel socotind ei, cer a ședea de-a dreapta și de-a stînga 
Lui. De aceea îi și mustră Domnul, fiindcă cer lucru nebunesc, ca 
unii care nu înțelegeau cele ce aveau să fie. Voi socotiți că împărăție 
vremelnică am Eu, de aceea și vremelnică dregătorie cereţi, dar nu 
este așa; ci toate acestea sînt mai presus de minte şi a ședea de-a 
dreapta Mea mare lucru este, care covîrșeşte rînduielile îngerești. 
Voi spre slavă căutaţi, iar Eu la moarte vă chem pe voi. Căci spunînd 
pahar şi botez, crucea numește. Pahar, adică, ca pe cel ce îndată spre 
somn aduce și ca pe cel primit cu dulceaţă de EI. lar botez, ca pe cel 
ce curăţă de păcate. Dar ei, neînțelegînd ce zice, făgăduiesc că vor 
primi paharul și botezul acestea, socotind că vorbește de pahar simțit 
şi de botez, adică de obiceiul iudaic al spălării mîlinilor. 

Și lisus le-a zis: Paharul pe care Eu îl beau îl veti bea, și cu 
botezul cu care mă botez, vă veți boteza. Dar a şedea de-a dreapta 
mea, sau de-a stînga mea, nu este al meu a da, ci celor pentru care 
s-a pregătit (Mc. 10, 39-40). La mucenicie veţi veni și veţi muri 
pentru adevăr. lar a şedea nu este al Meu a da. Iar aici două lucruri 
sînt de întrebat. Una: oare s-a pregătit cuiva să șadă ? lar cealaltă: 
oare Stăpînul a toate nu poate să dea această ședere ? Prin şedere, 
cinste prea mare să întelegi. lar cînd zice: Nu este al Meu, adică al 

Dreptului Judecător, să dau cinstea aceasta, arată: nu aș fi drept 
dacă aș da Eu această cinste cuiva; ci celor care s-au nevoit, acelora 
s-a pregătit cinstea aceasta. După cum un împărat drept, de ar fi 
privit la lupte și ar fi venit la el prieteni de-ai lui zicîndu-i: dă-ne 
nouă cununile, le-ar răspunde că nu este al lui a le da, ci, de se va 
nevoi cineva și va birui, aceluia i se vor da, deci şi voi, fii ai lui Ze- 
vedeu, veţi lua mucenicia pentru Mine. Iar de se va afla cineva 
avînd împreună cu mucenicia și celelalte fapte bune mai mult decît 
voi, acela va fi înaintea voastră. 

Și auzind cei zece, au început a se mînia pe Iacov și pe loan. Și 
lisus, chemîndu-i la sine, le-a zis: ştiţi că cei ce se socotesc cîrmui- 
tori ai neamurilor domnesc peste ele şi cei mari ai lor le stăpînesc. 
Dar între voi nu trebuie să fie așa, ci care va vrea să fie mare între 
voi, să fie slujitor al vostru. Și care va vrea să fie întîi între voi, să fie 
tuturor slugă. Că şi Fiul Omului n-a venit ca să i se slujească, ci ca 
El să slujească și să-şi dea sufletul răscumpărare pentru mulți (Mc. 
10, 41-45). Încă omenește cugetînd ucenicii, erau biruiţi de zavistie 
şi de aceea se mînie asupra celor doi. Dar cînd ? Cînd au văzut că nu 
i-a primit Domnul, ci erau ca şi izgoniți, atunci se mînie; pentru că 
atunci cînd erau cinstiţi de Domnul, sufereau nemîniindu-se, măcar 
că vedeau că sînt mai cinstiți. Cînd însă ei înşişi au cerut cinste, nu-i 
mai suferă ceilalți. Dar Hristos îi vindecă, mai întîi potolindu-i prin 
aceea că-i aduce mai aproape de EI, chemîndu-i la Sine. Apoi arătîn- 
du-le că a-și lua cinstea și a iubi dregătoriile este lucru păgînesc. 
Pentru că cei ce sînt cîrmuitori ai neamurilor, tiranic se poartă cu cei 
pe care-i stăpînesc. Dar la voi, ucenicii Mei, nu va fi așa. Ci cel ce 
voiește să fie mare, să slujească tuturor. Căci a sluji tuturor și pe toate 
a le suferi este lucrarea unui suflet mare. Si pildă se arată pe Sine: că 
şi Fiul Omului n-a venit ca să i se slujească, ci ca să slujească EI şi 
să-şi dea sufletul răscumpărare pentru mulţi, lucru care este mai mare 
decît a sluji. Căci ce lucru mai mare şi mai minunat este decît acesta, 
a muri pentru cei pe care-i slujeşti ? Dar această slujire şi această 
smerenie, Lui și tuturor celor care i-au urmat, slavă şi înălțare le-au 
adus. Căci, înainte de a Se face om, numai de îngeri era cunoscut; iar 
după ce S-a făcut om și S-a răstignit, nu numai acea slavă o are, ci 
alta şi mai mare a luat şi peste toată lumea împărăţește. 

Și au venit în Ierihon. Și ieşind din Ierihon El, ucenicii Lui şi 
multime mare, Bartimeu orbul, fiul lui Timeu, şedea jos, la margi- 
nea drumului. Și auzind că este lisus Nazarineanul, a început să 

strige și să zică: lisuse, fiul lui David, miluiește-mă ! Și mulți îl cer- 
tau ca să tacă, el însă cu mult mai tare striga: Fiule al lui David, 
miluieşte-mă ! Şi lisus, oprindu-se, a zis: Chemati-l ! Și l-au chemat 
pe orb, zicîndu-i: Îndrăzneşte, scoală-te ! Te cheamă. lar orbul, le- 
pădînd haina de pe el, a sărit în picioare şi a venit la lisus. Și l-a în- 
trebat lisus, zicîndu-i: ce voieşti să-ți fac ? lar orbul i-a răspuns: 
Învățătorule, să văd iarăși. lar lisus i-a zis: mergi, credința ta te-a 
mântuit. Si îndată a văzut și urma lui lisus pe cale (Mc. 10, 46-52). 
Matei vorbește de doi orbi. Se poate să fi fost doi cei care s-au vin- 
decat. Dar cel mai însemnat dintre ei să fie acesta despre care 
pomenește Marcu aici. Și vezi cum ÎI cinstesc pe lisus mulțimile, ca 
pe un împărat, încît și pe orb îl ceartă pentru că-L tulbură pe EI. Și-l 
întreabă Domnul ce voiește să-i facă, ca să nu zică cineva că una 
voind el, alta îi dă Domnul. Şi plin de mulțumire a fost sufletul 
orbului, căci, după ce l-a vindecat, nu L-a părăsit pe Domnul, ci a 
mers după El. Iar după o înțelegere mai înaltă: lerihonul este locul 
acesta de jos. Iar orbul care şade aici, este firea cea omenească. 
Deci aceasta strigă către lisus, care călătorea prin leribon, adică 
prin viaţa aceasta; şi o miluiește Domnul și prin credinţă o mîntu- 
iește, dezbrăcîndu-se ea de haina cea veche, a păcatului. Iar după ce 
s-a mîntuit, merge după EI, lucrînd poruncile în cale, adică în viaţa 
aceasta, căci aici este cu putință a-L urma pe Hristos, iar după 
aceasta nu mai este cu putinţă lucrarea poruncilor. 

Și cînd s-au apropiat de Ierusalim, la Betfaghe şi la Betania, 
lîngă Muntele Măslinilor, a trimis pe doi dintre ucenicii Săi, şi le-a 
zis: Mergeţi în satul care este înaintea voastră şi, intrînd în el, 
îndată veti afla un mînz legat, pe care n-a șezut pînă acum nici un 
om. Dezlegati-l şi aduceti-l. lar de vă va zice cineva: De ce faceţi 
aceasta ? Spuneti că Domnul are trebuintă de el şi îndată îl va tri- 
mite aici. Deci au mers și au găsit mînzul legat la o poartă, afară la 
răspîntie, şi l-au dezlegat. Și unii din cei ce stăteau acolo, le-au zis: 
De ce dezlegati mînzul ? Iar ei le-au spus precum le zisese lisus, și 
i-au lăsat (Mc. 11, 1-6; Mt. 21, 1; Le. 19, 29; In. 12, 12). Și în alte 
dăţi, de multe ori a venit la lerusalim, dar niciodată cu atîta slavă ca 
acum; Că mai înainte se tăinuia, pentru zavistia lor. lar acum, pentru 
că sosise vremea patimii, pe care EI însuşi a rînduit-o pentru Sine, 
vine cu slavă, ca, de vor vrea, să înțeleagă slava Lui, şi din prooroci- 
ile care se împlinesc cu Dînsul să cunoască că este Dumnezeu ade- 
vărat. Iar de nu vor vrea să înțeleagă, spre mai mare osîndă să le fie 

lor, că nici după atîtea arătate minuni n-au crezut. Căci vezi cîte 
minuni Sînt aici: le-a zis că vor găsi un mînz, a zis că vor fi opriţi, 
apoi zicînd că Domnul are trebuință de mînz, îi vor lăsa. Că nu este 
lucru mic să-i fi lăsat pe ucenici să ia lucru străin, de n-ar fi fost pu- 
terea dumnezeiască ca să-i silească pe stăpîni a-și da dobitocul unor 
străini, măcar că poate săraci erau stăpînii asinei. Înţelege că nu în 
zadar a făcut Domnul aceasta, măcar că n-avea nevoie de mînz Cel 
care de-atitea ori a străbătut pe jos Iudeea şi Galileea; ci ca să arate 
că va stăpîni peste norodul păgînesc, care era nesupus și neînvăţat şi 
era legat prin păcatele sale la răspîntie, adică în viața aceasta, lîngă 
uşă, adică afară de Biserică; şi au fost dezlegaţi de ucenici prin 
botez şi prin credinţă. Și a încălecat pe el Domnul, punînd ucenicii 
deasupra hainele lor, adică toată podoaba faptelor bune. Căci mai 
înainte goli erau păgînii, lucrînd fărădelegi. Iar după ce au fost 
aduşi de apostoli la credinţă, atunci s-au învăţat a umbla cu bunăcu- 
viinţă şi de aceea stăpîneşte şi asupra lor Hristos. Dar cine erau 
stăpînii mînzului, care îi opreau pe apostoli ? Vădit este că diavolii, 
decît care mai puternici se fac apostolii. 

Și au adus mînzul la lisus şi şi-au pus hainele pe el şi lisus a 
sezut pe el. Şi multi îşi aşterneau hainele pe cale, iar alții aşterneau 
ramuri, pe care le tăiau de prin grădini. lar cei ce mergeau înainte 
şi cei ce veneau pe urmă strigau, zicînd: Osana ! Bine este cuvîntat 
cel ce vine întru numele Domnului ! Binecuvîntată este împărăţia ce 
vine a părintelui nostru David ! Osana întru cei de sus! (Mc. ||, 
7-10). [Notă. Osana este cuvînt evreiesc şi uneori înseamnă laudă, 
alteori: o, mîntuieşte. Aici arată lauda adusă Fiului lui David. 
Zigaben] Cîtă vreme petrece nestricat, norodul cunoaşte ce se 
cuvine, şi de aceea Îl cinstește pe lisus, fiecare după puterea sa. Dar 
ce spun cei ce-L laudă ? Această laudă au luat-o de la David, cum 
este scris în psalmul 117: „Lăudaţi pe Domnul“ ! Iar împărăție a lui 
David numesc împărăția lui Hristos, pentru că din sămînţa lui David 
se trăgea Domnul şi pentru că David se tîlcuiește: puternic la mînă 
sau îndestulat la mînă. Și cine altul este îndestulat la-mînă, dacă nu 
Domnul, ale cărui mîlini atîtea minuni au făcut ? Să aşternem şi noi, 
dar, hainele noastre, adică trupul — căci haină a sufletului este trupul 
— și să-l supunem pe el Domnului. Și să aşternem cu ramuri calea 
vieţii noastre, adică urmînd vieţile sfinţilor, căci pomi sînt sfinţii, 
din care taie ramuri cei care urmează faptelor lor bune. Şi faptele 
noastre de dinainte și cele de pe urmă spre slava Domnului să fie, 

căci unii în viața dinainte bună începătură au arătat, iar în viaţa lor 
de pe urmă n-au fost așa, nici spre slava lui Dumnezeu n-au lucrat. 

Și a intrat lisus în Ierusalim și în templu și, privind toate în jur şi 
vremea fiind spre seară, a ieşit spre Betania cu cei doisprezece. Și a 
doua zi, ieşind ei din Betania, el a flămînzit. Și văzînd de departe un 
smochin care avea frunze, a mers acolo, doar va găsi ceva în el; şi 
ajungînd la smochin, n-a găsit nimic decît frunze. Căci nu era tim- 
pul smochinelor. Și, vorbind, i-a zis: de acum înainte, rod din tine 
nimeni în veac să nu mănînce. Și ucenicii lui ascultau (Mc. 1l, 
11-14). A intrat lisus în templu, dar iarăși a ieşit, arătînd că îl 
părăseşte de acum şi-l lasă pustiu şi spre jefuire. Și se duce în Be- 
tania, care se tîlcuiește „casa ascultării“, căci pe iudeii cei nesupuși 
şi împietriți la inimă îi lasă şi la cei ce Îl ascultă vine împreună cu 
ucenicii. Dar să vedem şi cele despre smochin, căci multe par 
neînţelese. Întâi că a flămînzit de dimineaţă, apoi că, nefiind vremea 
smochinelor, caută Domnul roade. Şi pentru ce a uscat pom ne- 
simţitor ? Ci toate acestea după iconomie le face. Căci, de vreme ce 
deseori a făcut minuni spre facerea de bine a oamenilor și n-au 
văzut ucenicii puterea Lui de a pedepsi, aceasta voind s-o arate 
ucenicilor — că şi rău poate să facă și de-ar voi pe cei care aveau 
să-L răstignească putea să-i piardă într-o clipită —, asupra pomului 
nesimţitor își arată puterea. Că minune este că un pom atît de mus- 
tos s-a uscat, căci mai mustos decît toți pomii este smochinul. Și 
flămînzește de dimineaţă, cu iconomie dînd voie trupului. Şi cere 
roadă de la smochin cînd nu era vremea roadelor, căci smochinul 
acesta închipuie sinagoga iudeilor, care aveau numai frunze, adică 
Legea dîndu-le lor umbră, iar rod nicidecum nu avea, și a flămînzit 
lisus de mântuirea lor. Căci mîncarea mea este, zice, să fac voia 
Tatălui Meu (In. 4, 24). Iar voia lui Dumnezeu este a întoarce pe cei 
ce păcătuiesc. Şi de vreme ce nu avea roadă sinagoga, a fost 
blestemată şi s-a uscat, lipsindu-i prooroc și dascăl. 

Și au venit în Ierusalim. Și intrînd în templu, a început să dea 
afară pe cei ce vindeau şi pe cei ce cumpărau în templu, iar mesele 
schimbătorilor de bani şi scaunele vînzătorilor de porumbei le-a răs- 
turnat. Și nu îngăduia să mai treacă nimeni cu vreun vas prin templu. 
Şi-i învăţa şi le spunea: nu este, oare, scris: „Casa Mea casă de 
rugăciune se va chema, pentru toate neamurile“ ? Voi însă aţi făcut 
din ea peşteră de tilhari. Și au auzit arhiereii şi cărturarii. Și căutau 
cum să-L piardă. Căci se temeau de El, pentru că toată mulțimea era 

uimită de învățătura lui (Mc. 11, 15-18; Mt. 21, 12; Le. 19, 45; Is. 56, 
7; ler. 7, 11). Că lisus a scos din templu pe cei ce vindeau acolo, 
povestește și loan, la începutul evangheliei sale (In. 2), iar Marcu, la 
sfîrşit. Deci pare că aceasta a fost a doua oară, lucru care arată o și 
mai mare ruşinare a iudeilor, de vreme ce de multe ori mustrîndu-i 
Domnul, nu s-au întors. Şi numește Domnul templul peșteră de tîl- 
hari, din pricina iubirii de cîştig, căci neamul tîlhăresc este neam 
dedat la cîştig. Şi pentru că aceștia vindeau cele ce se aduceau ca jert- 
fă la templu, pentru câştig, îi numeşte tîlhari. Iar zarafi erau cei care 
schimbau bani. Şi aduce pîrîş împotriva lor pe proorocul Isaia, care 
zice: Casa Mea, casă de rugăciune se va chema. Dar să nu fie aceasta 
şi pentru noi, adică să ne aflăm și noi scoşi afară din Biserică; pentru 
că mulți intrăm şi în Biserica noastră vînzînd cele bune și cumpărînd 
cele rele. Sînt încă şi cei ce au mesele pline de bani, adică cei ce ico- 
nomisesc și chivernisesc cele bisericeşti, însă toate pentru iubirea de 
bani le fac. Şi scaunele vînzătorilor de porumbei le răstoarnă, adică 
pe arhiereii care vînd darurile cele duhovnicești — căci porumbelul 
este semn al Duhului — îi scoate Domnul afară din arhierie. Căci cel 
care pentru aur hirotoneşte, este caterisit. Dar şi cel care darul şi 
curăţia din botez le va vinde diavolului, și acesta se cheamă că vinde 
porumbelul lui și va fi scos din Biserică. 

lar cînd s-a făcut seară, au ieșit afară din cetate. Dimineaţa, 
trecînd pe acolo, au văzut smochinul uscat din rădăcini. Și Petru, 
aducîndu-şi aminte, i-a zis: Învăţătorule, iată smochinul pe care 
l-ai blestemat s-a uscat. Și răspunzînd, lisus le-a zis: Aveţi credință 
în Dumnezeu. Adevărat zic vouă că oricine va zice acestui munte: 
ridică-te şi te aruncă în mare, si nu se va îndoi în inima lui, ci va 
crede că ceea ce spune se va face, fi-va lui orice va zice (Mc. |, 
19-23). Dacă citeşti la Matei că îndată s-a uscat smochinul (Mt. 21, 
19) şi văzînd ucenicii aceasta s-au mirat, să nu te tulburi auzind 
acum pe Marcu, care zice că a doua au văzut smochinul uscat. Căci 
dator ești așa să înţelegi spusa lui Matei: îndată după ce a spus, 
adică a doua zi. Şi văzînd ucenicii s-au mirat. Cînd, adică, văzînd ? 
Tot a doua zi. Şi iată că nici o nepotrivire nu este. Şi vezi că aici 
Hristos se arată că este Dumnezeu. Căci zice Domnul prin prooroci 
(lez. 17, 24): „Eu usuc lemn verde și înverzesc lemn uscat“. Şi 
minunează-te de dumnezeiasca iubire de oameni ! Cum și nouă, ce- 
lor ce prin credinţă ne asemănăm Lui, ne dă puterea de a face min- 
uni, pe care EI în chip firesc o are, încît și munţii să-i putem muta. 

lar munte este şi cugetarea plină de trufie, care este înaltă şi neîndu- 
plecată. Deci, cel care se vede ispitit de patima mândriei și că se sîr- 
guieşte aceasta să-l scoată din cercetarea și pronia lui Dumnezeu — 
că mândru este cel care zice că toate el singur le face, iar nu cu aju- 
torul lui Dumnezeu —, unul ca acesta este dator a certa muntele 
acesta al trufiei şi a-i zice: Ridică-te şi te aruncă în mare, adică în 
oamenii lumești şi necredincioşi, care înoată în marea vieţii aces- 
teia. lar el să nu se îndoiască, adică să nu se despartă de Dumnezeu. 
Căci cel mîndru se desparte de Dumnezeu zicînd că nimic nu are de 
la Dumnezeu și nu are nevoie de ajutorul Lui. 

De aceea vă zic vouă: Toate cîte cereți, rugîndu-vă, să credeți că 
le-aţi primit şi le veți avea. Iar cînd staţi de vă rugaţi, iertati orice 
aveți împotriva cuiva, ca şi Tatăl vostru Cel din ceruri să vă ierte 
vouă greşalele voastre. lar de nu iertaţi voi, nici Tatăl vostru Cel 
din ceruri nu vă va ierta vouă greșalele voastre (Mc. 11, 24-26). 
Cel care crede din tot cugetul său, cu adevărat şi-a îndreptat inima 
sa spre Dumnezeu şi ca David poate zice: „Vărsat-am sutletul meu 
înaintea Lui“ (Ps. 41). lar cel care şi-a îndreptat inima sa către 
Dumnezeu, s-a unit cu EI și inima lui înfierbîntîndu-se, se adeve- 
rește că va dobîndi cererea sa. Cei care au simţit aceasta, vor 
cunoaşte că adevărat este ce a spus. Şi socotesc că simt aceasta toți 
cei care măcar puţin iau aminte. De aceea zice Domnul: toate cîte 
cu credinţă veţi cere, veţi primi. Căci cel ce crede, cu totul pe sine 
se dă lui Dumnezeu, cu lacrimi cerîndu-i toate Lui, ca şi cum s-ar 
ţine de picioarele Lui, în rugăciune. Voiești încă și în alt chip a 
primi ceea ce ceri ? lartă orice ţi-a greșit ţie fratele. Vezi cum lesni- 
cioasă este primirea darului de la Dumnezeu ? 

Și au intrat iarăşi în Ierusalim. Și pe cînd se plimba lisus prin 
templu, au venit la el arhiereii, cărturarii şi bătrînii şi i-au zis: Cu 
ce putere faci acestea ? Sau cine ţi-a dat ție puterea aceasta, ca să 
le faci ? lar lisus le-a zis: Vă voi întreba și Eu un cuvînt: răspun- 
deți-mi şi vă voi spune şi eu cu ce putere fac acestea: botezul lui 
loan din cer a fost, sau de la oameni ? Răspundeti-mi ! Și ei vor- 
beau între ei, zicînd: De vom zice: din cer, va zice: pentru ce, dar, 
n-aţi crezut în el ? lar de vom zice: de la oameni — se temeau de 
mulțime, căci toți socoteau că loan era într-adevăr prooroc. Și răs- 
punzînd, au zis lui lisus: Nu ştim. Și lisus le-a zis: Nici eu nu vă 
spun vouă cu ce putere fac acestea (Mc. 11, 27-33). Tulburîndu-se 
ei din pricină că Domnul scosese din templu pe cei ce negustoreau, 

vin la E], să-L întrebe cu ce putere face acestea, ca şi cum i-ar fi 
spus: Cine eşti Tu de faci acestea ? Dascăl ești pus ? Arhiereu hiro- 
tonit ? Iar acestea ÎI întrebau ca să-L încurce şi să-L biruiască. Căci 
de-ar fi zis: cu puterea Mea, să-L omoare cu pietre, ca pe un potriv- 
nic al lui Dumnezeu. Iar de-ar fi zis: cu puterea lui Dumnezeu, să 
îndepărteze de la El norodul, care îl socotea pe El Dumnezeu. Iar 
Domnul îi întreabă despre botezul lui loan, nu în chip înșelător, ca 
şi EI să-i prindă pe ei în cuvînt, ci, fiindcă loan mărturisise despre 
EI, îi întreabă pe acești vicleni ca, de-ar mărturisi ei că loan este de 
la Dumnezeu, să fie siliți a primi și mărturia lui loan pentru Hristos. 
Dar fiindcă aceia, din pricina răutăţii lor, stăruie în viclenie, nici El 
nu-i învredniceşte de răspuns. 

Și a început să le vorbească în pilde: Un om a sădit o vie, a îm- 
prejmuit-o cu gard, a săpat în ea teasc, a clădit un turn şi a dat-o 
lucrătorilor, iar el s-a dus departe. Și la vreme, a trimis la lucrători 
o slugă, ca să ia de la ei din roadele viei. Dar ei punînd mîna pe ea, 
au bătut-o și i-au dat drumul fără nimic. Și a trimis la ei, iarăşi, 
altă slugă, dar și pe aceea, lovind-o cu pietre, i-au spart capul şi au 
ocărît-o. Și a trimis alta. Dar şi pe aceea au ucis-o; şi pe multele 
altele: pe unele bătîndu-le, iar pe altele ucigîndu-le. Mai avea și un 
fiu iubit al său şi în cele din urmă l-a trimis la lucrători, zicînd: se 
vor ruşina de fiul meu. Dar acei lucrători au zis între ei: acesta este 
moștenitorul; veniți să-l omorîm și moștenirea va fi a noastră. Și 
prinzîndu-l l-au omorit și l-au aruncat afară din vie. Ce va face 
acum Stăpînul viei ? Va veni şi va pierde pe lucrători, iar via o va 
da altora (Mc. 12, 1-9: Mt. 21, 33; Le. 20, 9; Is. 5, 2). Vie este noro- 
dul pe care l-a sădit Domnul. Că zice în psalmi: Desăvîrşește via 
aceasta, pe care a zidit-o dreapta Ta (Ps. 79, 16); iar Moise: Tu îl vei 
duce și-l vei sădi în muntele moștenirii Tale (leș. 15, 17). 1»: gard 
este Legea, care îi oprea pe iudei să se amestece cu alte neamuri. lar 
turn, Biserica, slăvită fiind. lar teasc, jertfelnicul pe care se vărsa 
sîngele de la jertfe. Și l-a dat pe norod lucrătorilor, adică învăţăto- 
rilor și stăpînitorilor celor după vremi ai iudeilor. Și a trimis o slugă: 
poate pe Ilie, dintre prooroci; iar după acesta, poate pe Miheia, pe 
care l-a bătut Sedechia, proorocul cel mincinos. ar altă slugă, pe 
care au lovit-o cu pietre și i-au spart capul, pe Osea şi pe Isaia. lar a 
treiă slugă, pe cea din vremea robiei, pe Daniel şi pe lezechiel. lar 
în vremurile din urmă a trimis Dumnezeu pe Fiul Său — care din 
iubire de oameni S-a făcut om —, zicînd: Se vor rușina de Fiul Meu. 

Dar nu zice aşa ca şi cum n-ar fi știut ce vor face, ci ca ceea ce se 
cuvenea să facă aceia. Iar lucrătorii cei răi, cunoscînd că acesta este 
Fiul lui Dumnezeu, l-au scos afară din vie, adică afară din 
erusalim, și l-au omorît, căci afară din cetate a fost răstignit 
Domnul. Deci Domnul viei, Tatăl Fiului Celui ucis, iar mai vîrtos 
Însuși Fiul cel ucis de ei, îi va pierde pe lucrătorii viei, dîndu-i ro- 
manilor. Iar norodul îl va da altor lucrători, adică apostolilor. Iar 
dacă voiești să afli cum au lucrat apostolii via, citeşte Cartea Fap- 
telor (2, 41 şi 4, 4) şi vei afla că într-un ceas au crezut trei mii şi alte 
cinci mii, şi ce roadă au adus lui Dumnezeu. 

Oare nici Scriptura aceasta n-aţi citit-o: „Piatra pe care au ne- 
socotit-o ziditorii, aceasta a ajuns să fie în capul unghiului ? De la 
Domnul s-a făcut aceasta şi este lucru minunat în ochii noștri”. Și 
căutau să-L prindă, dar se temeau de popor. Căci înțeleseseră că 
împotriva lor zisese pilda aceasta. Și lăsîndu-L s-au dus (Mc. 12, 
10-12; Ps. 117, 21; Lc. 20, 17; Fapte 4, 11). Prin toate acestea arată 
că au fost lepădaţi iudeii, iar neamurile au fost primite. lar piatră 
este Însuşi Domnul. Iar ziditori, învățătorii de Lege ai norodului. 
Deci pe Cel nebăgat în seamă de învăţători, pe Acesta l-a pus Dum- 
nezeu în capul unghiului, Cap al Bisericii făcîndu-se; căci Biserica 
este unghi, ca cea care împreunează şi uneşte pe toţi, pe iudei şi pe 
elini; precum unghiul o latură cu alta împreunează, mijlocind amîn- 
durora, şi unghiul acesta, adică Biserica, de la Domnul s-a făcut şi 
minunată este înaintea ochilor noștri, ai credincioșilor, pentru că cei 
necredincioşi chiar minunile le clevetesc. Deci Biserica este minu- 
nată, ca cea care din minuni s-a întărit, Domnul împreună-lucrînd 
cu apostolii şi cuvîntul adeverindu-l prin minuni. 

Și au trimis la EI unii din farisei şi din irodiani, ca să-l prindă în 
cuvînt. lar ei, venind, i-au zis: Învăţătorule, stim că spui adevărul şi 
nu-ți pasă de nimeni, fiindcă nu cauţi la fața oamenilor, ci cu adevă- 
rat înveți calea lui Dumnezeu. Se cuvine a da dajdie cezarului sau 
nu ? Să dăm sau să nu dăm ? EL însă, cunoscînd fățărnicia lor, le-a 
zis: Pentru ce mă ispitiți ? Aduceti-mi un dinar ca să-l văd. Și i-au 
adus. Și i-a întrebat lisus: Al cui este chipul acesta și inscripția de pe 
el ? lar ei i-au zis: Ale cezarului. lar lisus a zis: Da-ţi cezarului cele 
ale cezarului, iar lui Dumnezeu cele ale lui Dumnezeu. Și se mirau 
de EI (Mc. 12, 13-17). Am mai spus şi în alt loc despre irodiani, că 
erau un eres de curînd ieșit, al celor care spuneau că Irod este Hristos, 
fiindcă în vremea lui au lipsit stăpînitorii din luda. Iar alții spun că 

irodianii erau ostaşii lui Irod, pe care i-au luat fariseii cu ei, ca să fie 
martori a ceea ce va zice Hristos, ca să-L prindă. Şi vezi năravul lor 
cel rău, cum îl ispitesc, ca să-l înșele pe Domnul, zicînd: Ştim că nu 
cauţi la faţa omului, deci nici de Cezar nu te vei sfii. ar aceasta era 
pe muchie de cuţit, căci de-ar fi zis că se cuvine să dea dajdie, să spu- 
nă norodului că-i supune la robie; iar de-ar fi zis că nu se cuvine, să-l 
pîrască la dregător, ca pe un răzvrătit. Dar Cel ce este izvorul înțelep- 
ciunii, scapă de vicleșugurile lor. Şi prin ceea ce spune arată că a da 
dajdie cu nimic nu-i împiedică pe ei de la cinstirea lui Dumnezeu. Iar 
Cezar al fiecăruia dintre noi este nevoia trupului. Deci Domnul po- 
runcește să-i dăm și trupului cele ce sînt ale lui, haine și somn și cele 
spre hrană. lar pe cele care sînt ale lui Dumnezeu, lui Dumnezeu: pri- 
veghere după putință, rugăciune şi celelalte. Ci şi diavolului, care 
este Cezar, aruncă-i pe cele ce de la el sînt date: mînia, pofta rea; iar 
pe cele ce sînt ale lui Dumnezeu, dă-le lui Dumnezeu. 

Și au venit la El saducheii care zic că nu este înviere şi-L între- 
bau zicînd: Învățătorule, Moise ne-a lăsat scris, că de va muri 
fratele cuiva şi va lăsa femeia fără copil, să ia fratele său pe femeia 
lui şi să ridice urmaş fratelui. Și erau şapte fraţi. Şi cel dintii şi-a 
luat femeie, dar, murind, n-a lăsat urmaş. Și a luat-o pe ea al 
doilea, și a murit, nelăsînd urmaş. Tot asa şi al treilea. Și au luat-o 
toți şapte şi n-au lăsat urmaş. În urma tuturor a murit femeia. La 
înviere, cînd vor învia, a căruia dintre ei va fi femeia ? Căci toți 
șapte au avut-o de soție. Și le-a zis lisus: Oare nu pentru aceasta 
rătăciţi, neştiind Scripturile, nici puterea lui Dumnezeu ? Căci, cînd 
vor învia din morți, nici nu se mai însoară, nici nu se mai mărită, ci 
sînt ca îngerii în ceruri. lar despre morţi că vor învia, n-aţi citit, 
oare, în cartea lui Moise, cînd i-a vorbit Dumnezeu din rug, zicînd: 
„Eu sînt Dumnezeul lui Avraam şi Dumnezeul lui Isaac și Dumne- 
zeul lui Iacov“ ? Dumnezeu nu este Dumnezeul celor morţi, ci al 
celor vii. Mult rătăciți (Mc. 12, 18, 27; Mt. 22, 23; Le. 20, 27; Fapte 
23, 8; Deut. 25, 5; leș. 3, 6). Saducheii erau consideraţi eretici chiar 
şi de iudei, căci spuneau că nu este înviere, nici înger, nici duh. Ca 
niște vicleni vin ei la lisus, plăsmuind o istorie care n-a fost vreo- 
dată şi poate nici nu va fi, prin aceasta oarecum clevetind învierea. 
Și spun că șapte au fost fraţii, ca mai mult să-şi bată joc de înviere. 
Iar Domnul, pentru că i-au pus înainte Legea lui Moise, le arată că 
nu cunosc Scripturile: căci nu înțeleg despre ce fel de înviere vor- 
beşte Scriptura, părîndu-li-se lor că iarăşi același fel de aşezare tru- 

pească va fi, dar nu este așa. Deci, nici nu înțelegeţi Scripturile, nici 
puterea lui Dumnezeu nu o cunoaşteţi; căci voi căutaţi la greutatea 
lucrului, gîndind cum vor putea trupurile care s-au risipit să se 
împreuneze cu sufletele; dar nimic nu este aceasta pentru puterea 
lui Dumnezeu. Deci va fi înviere, dar nu trupească, ci dumnezeiască 
aşezare a vieţii și îngerească. Pentru că, de vreme ce nu ne vom stri- 
ca, ci aceiași vom rămîne, se va strica căsătoria. Căci căsătoria pen- 
tru stricăciunea noastră se face acum, ca prin nașterea de fii să nu 
pierim, de la un neam la altul trăgîndu-ne. Iar atunci vom fi ca 
îngerii, care, fără a se trage unul din altul prin nuntă, aceiaşi sînt și 
niciodată nu sfîrșesc. Încă și în alt chip îi mustră că nu cunosc 
Scripturile, căci dacă le-ar fi înţeles, ar fi cunoscut de ce s-a zis: Eu 
sînt Dumnezeul lui Avraam, ca despre un viu vorbind. Căci nu a zis: 
Eu am fost, ci Eu sînt, ca al celor ce și acum sînt aceia şi n-au pierit. 
Dar poate ar zice cineva că Domnul a spus acestea vorbind despre 
sufletul lui Avraam, iar nu pentru trup, drept aceia trupurile cu ade- 
vărat nu înviază. Dar spunînd Avraam, vorbeşte şi despre suflet, și 
despre trup. Şi Dumnezeu este şi al trupului, și viu este acesta şi de 
la Domnul, și nu cu totul în neființă se duce. Şi pentru că saducheii 
se îndoiau de învierea trupurilor, Domnul despre trupuri spune că 
sînt vii la Dumnezeu, nu despre suflete, căci aceasta era mărturisită 
cu adevărat și de saducheii cei trupești. Apoi şi aceasta socotește: 
scularea şi învierea ale celui căzut sînt; iar nu sufletul a căzut, căci 
este fără de moarte, ci trupul. Deci acesta va învia, împreunîndu-se 
iarăși cu sufletul cu care împreună a petrecut. 

Și, apropiindu-se unul din cărturari, care îi auzise vorbind între 
ei și văzînd că bine le-a răspuns, l-a întrebat: Care poruncă este 
întîia dintre toate ? lisus i-a răspuns că întiia este: „Ascultă, Isra- 
ele, Domnul Dumnezeul nostru este singurul domn“ și „să iubeşti 
pe Domnul Dumnezeul tău din toată inima ta, din tot sufletul tău, 
din tot cugetul tău şi din toată puterea ta“. Aceasta este cea dintii 
poruncă. lar a doua este aceasta: „să iubeşti pe aproapele tău ca 
pe tine însuţi“. Mai mare decît acestea nu este altă poruncă. Și i-a 
zis cărturarul: Bine, Învăţătorule. Adevărat ai zis că unul este Dum- 
nezeu şi nu este altul afară de EL. Și a-l iubi pe EI din toată inima, 
din tot sufletul, din tot cugetul şi din toată puterea. Și a iubi pe 
aproapele tău ca pe tine însuţi este mai mult decît toate arderile de 
tot și decît toate jertfele. lar lisus, văzîndu-l că a răspuns cu înțe- 
lepciune, i-a zis: Nu eşti departe de împărăția lui Dumnezeu. Și 

nimeni nu mai îndrăznea să-L mai întrebe (Mc. 12, 28-34; Mt. 22, 
33; Le. 10, 25; Deut. 6, 14; Lev. 19). Matei spune că a venit ca să-L 
ispitească. lar Marcu, aici, spune că a răspuns cu înțelepciune. Oare 
unul grăieşte împotriva celuilalt ? Nu, ci cu putință este ca mai întîi 
cu ispitire să fi venit, apoi, după ce s-a folosit din răspunsul lui Hris- 
tos şi cu înțelepciune răspunzînd, să fie lăudat. Dar vezi că lauda nu 
este desăvârșită, căci n-a zis Domnul: ai intrat în Împărăţia lui 
Dumnezeu, ci: nu ești departe de împărăţia lui Dumnezeu. Dar de 
ce i-a pus Domnului cărturarul această întrebare ? Socotind că-L va 
prinde pe Domnul îndreptînd Legea, iar pentru aceasta să-L mustre 
ca pe un împotrivitor al Legii. Iar Domnul îl vădește că vine nu din 
dragoste, ci din zavistie, și-i arată că cea mai mare poruncă este a-L 
iubi pe Dumnezeu, iar a doua, asemenea cu aceasta, a-l iubi pe 
aproapele tău. Dar cum sînt ele asemenea ? Fiindcă una de alta se 
țin. Căci cel care-L iubeşte pe Dumnezeu, iubeşte și făpturile Lui; 
iar dintre făpturi omul este cel mai de aproape. Deci, cel care-L va 
iubi pe Dumnezeu, va iubi pe toţi oamenii. lar cel care-l iubeşte pe 
aproapele său, cu mult mai vârtos ÎL va iubi pe Dumnezeu. Căci dacă 
îi iubește pe oameni, care adesea sînt prilej de sminteală și de urâci- 
uni, cu mult mai vârtos Îl va iubi pe Dumnezeu, care este pururea 
făcător de bine. Auzi-L pe Domnul cum zice: „Cel ce Mă iubeşte pe 
Mine, poruncile Mele va păzi“ (In. 14, 15). Vezi că din iubire faţă 
de Dumnezeu noi păzim poruncile Lui ? lar toate poruncile Lui s-au 
dat pentru arătarea iubirii unuia faţă de altul. Şi: Întru aceasta vor 
cunoaşte toţi că sînteţi ucenicii Mei, de vă veţi iubi unul pe altul. 
Vezi iarăși că din iubirea unuia către celălalt se ajunge la prietenia 
cu Hristos și la a fi ucenici ai Lui. Şi vezi că toate puterile sufletului 
le-a arătat, zicînd: din tot sufletul. Căci sufletul are putere dobito- 
cească, adică mînie şi poftă, pe care întregi voieşte să le dăm lui 
Dumnezeu. Şi altă putere a sufletului este cea a sadurilor, adică 
hrănitoare şi crescătoare. Și pe aceasta toată se cuvine să o dăm lui 
Dumnezeu. Şi încă putere cuvîntătoare are, pe care a numit-o Legea 
cuget. Deci, toate puterile sufletului se cuvine să le dăm iubirii. 

Și învățînd lisus în templu, grăia zicînd: Cum zic cărturarii că 
Hristos este fiul lui David ? Însuşi David a zis întru duhul sfint: 
„Ziş-a Domnul Domnului meu: șezi de-a dreapta mea pînă ce voi 
pune pe vrăjmaşii tăi aşternut picioarelor tale “. Deci însuși David 
îl numește pe el domn; de unde dar este fiul lui ? Și mulțimea cea 
multă îl asculta cu bucurie. Și le zicea în învățătura Sa: Luaţi sea- 

ma la cărturari, cărora le place să se plimbe în haine lungi și să li 
se plece lumea în piețe, și să stea în băncile dintii în sinagogi și să 
stea în capul mesei la ospețe, ei, care secătuiesc casele văduvelor și 
de ochii lumii se roagă îndelung, își vor lua mai multă osîndă (Mc. 
12, 35-40; Mt. 22, 46; Lc. 20, 41; Ps. 109, 1; Mt. 23, 5; Le. 11,43). 
Fiindcă Domnul dorește să meargă spre patimă, îndreptează părerea 
greşită a cărturarilor, care socoteau că Hristos este fiul lui David, iar 
nu Dumnezeu. Deci se arată pe Sine că este Dumnezeu, din înseşi 
graiurile lui David, și spune aceasta îngrozindu-i, că zice: Pînă ce 
voi pune pe vrăjmașii Tăi așternut picioarelor Tale; căci, cu ade- 
vărat, ei erau vrăjmașii Lui, pe care i-a pus Dumnezeu și Tatăl așter- 
nut picioarelor lui Hristos. Însă vezi și cum întreabă. Că n-a zis: Ce 
credeţi voi despre Mine ?, ci despre Hristos întreabă, ca să nu-i îm- 
pungă pe ei. Şi le spune că, cu Duhul l-a numit David pe El Domn, 
adică mișcat fiind de darul Duhului. Cum, aşadar, Hristos să fie fiu 
al lui David, iar nu Domn al lui şi Dumnezeu ? Iar norodul Îl ascul- 
ta cu bucurie şi EI le grăia: Păziţi-vă de cărturari, care poartă haine 
lungi, și pentru aceasta voiesc să fie mai cinstiţi şi lăudaţi și câte 
altele meşteşugesc spre slavă, dar care mănîncă casele văduvelor. 
Căci se duceau la femeile care nu aveau pe nimeni să le poarte de 
grijă şi să le apere, ca şi cum le-ar fi purtători de grijă şi apărători ai 
lor. Şi sub cuvînt că se roagă îndelung și fățărind evlavia și înșelînd 
pe cei simpli, le mîncau casele lor. Aceștia mai mulți decît ceilalți 
iudei care păcătuiesc se vor osîndi. Căci cei tari, tare se vor certa 
(Înţel. Sol. 6, 6). Prin aceasta încă și pe apostoli îi învaţă să nu vie- 
țuiască precum cărturarii, ci Lui să-l urmeze. Căci învăţători hiro- 
tonisindu-i pe ei, cu cuviinţă şi pentru viaţă îi sfătuiește. 

Și şezînd în preajma cutiei darurilor, lisus privea cum mulțimea 
aruncă bani în cutie. Și mulți bogați aruncau mult. Și venind o vă- 
duvă săracă, a aruncat doi bani, adică un condrat. Și chemînd la 
Sine pe ucenicii Săi le-a zis: Adevărat grăiesc vouă că această vă- 
duvă săracă a aruncat în cutia darurilor mai mult decît toți ceilalți. 
Pentru că toți au aruncat din prisosul lor, pe cînd ea, din sărăcia ei, 
a aruncat tot ce avea, toată avuția sa (Mc. 12, 41-44. Minunat obi- 
cei aveau iudeii, ca să se pună în vistieria din templu, în cutia 
darurilor, bani, iar din ei să se dea pentru hrana preoţilor, săracilor și 
a văduvelor. Deci mulți făcînd așa, a.venit şi o văduvă care și-a ară- 
tat bunăvoința mai bogată decît putinţa. Slavă Ţie, Hristoase, care şi 
pe cele mici le primești, de multe ori mai vîrtos decît pe cele mari. 

O, fie ca şi sufletul meu asemenea văduvei să se facă, lepădîndu-se 
de satana, de care s-a lipit, şi să arunce în sfînta vistierie doi bănuţi: 
trupul şi mintea, subţiindu-le pe acestea prin înfrînare, a trupului, şi 
prin smerenia minţii. Ca şi eu să fac sfîntă toată avuţia mea, nedînd 
lumii nici un cuget şi nici o simţire. 

Și ieșind din templu, unul dintre ucenicii Săi i-a zis: Învăţătorule, 
priveşte ce fel de pietre şi ce clădiri. Dar lisus a zis: Vezi aceste mari 
clădiri ? Nu va rămîne piatră peste piatră care să nu se risipească. Și 
șezînd pe Muntele Măslinilor, în fata templului, îl întrebau, deoparte, 
Petru, lacov, loan şi cu Andrei: Spune-ne nouă cînd vor fi acestea ? 
Și care va fi semnul cînd va [i să se împlinească toate acestea ? (Mc. 
13, 1-4; Mt. 24, 1; Lc. 21, 5). Pentru că Domnul grăia multe despre 
pustiirea lerusalimului spunînd: se va lăsa casa voastră pustie, 
ucenicii Lui, ca și cum mirîndu-se că se vor strica zidiri atît de mari şi 
de frumoase, îi arată Lui podoaba templului. Iar EI le spune lor mai 
dinainte că nu mai puţin decît Ierusalimul va fi acesta stricat, că nici 
piatră pe piatră nu va rămîne. Dar zic unii că au rămas multe rămășițe 
din vechea cetate a Ierusalimului, și așa se ispitesc să-L arate minci- 
nos pe Hristos. Dar nu este aşa. Căci spun istoriile că împăratul 
Hadrian a pus să se are cu totul cetatea și templui, încît, cu adevărat, 
nici piatră pe piatră n-a rămas. lar şezînd EI în Muntele Măslinilor, au 
venit să-L întrebe cînd vor fi toate acestea, adică cînd se vor împlini 
cele spuse despre Ierusalim. Şi înainte de a le răspunde, EI le 
întărește mintea, ca să nu fie înșelaţi. Căci se ridicaseră unii din 
Iudeea, numindu-se ei înşiși învăţători, și de aceea le spune Domnul: 

Iar lisus a început să le spună: Vedeți să nu vă înșele cineva. 
Căci mulți vor veni în numele Meu, zicînd că sînt Eu și vor amăgi 
pe mulți. lar cînd veţi auzi de războaie, şi de zvonuri de războaie, 
să nu vă tulburați, căci trebuie să fie, dar încă nu va fi sfîrșitul. Şi se 
va ridica neam peste neam și împărăție peste împărăție, vor fi cu- 
tremure pe alocuri şi foamete și tulburări vor fi. lar acestea sînt în- 
ceputul durerilor. Luaţi seama la voi înșivă. Că vă vor da în adu- 
nări şi veti fi bătuţi în sinagogi și veti sta înaintea conducătorilor și 
a regilor. pentru mine, spre mărturie lor. Ci mai întîi evanghelia tre- 
buie să se propovăduiască la toate neamurile (Mc. 13, 5-10; Mt. 
10, 17; 24, 9; Lc. 21, 16). Mulţi vor veni, cum au fost luda sau 
Teoda, care ziceau că sînt trimişi de Dumnezeu. Şi de războaie veţi 
auzi, zice, pe care și losif Flaviu le istoriseşte că s-au făcut înainte 
de robie. Pentru că s-a împotrivit neamul iudeilor a da dajdie roma- 

nilor. Deci, mîniindu-se aceştia, au venit asupra lor adeseori, dar 
încă nu era sfîrşitul Ierusalimului. Şi nu numai războaie au fost, ci și 
bătăi de Dumnezeu trimise. foamete şi cutremur, arătîndu-le lor 
Dumnezeu pe faţă că Însuși EI se luptă cu ei. lar toate acestea au 
fost numai începătură a necazurilor care aveau să [i se întîmple. Și 
le spune să se păzească, căci vor fi aduşi în adunări, dîndu-le oare- 
care mîngîiere din cele de obşte, pentru ale lor primejdii. Și cînd le 
spune: pentru Mine veti fi duși la domni și împărați, nu mică mîn- 
gîiere le aduce arătîndu-le că pentru EI vor pătimi. lar aceasta: spre 
mărturie lor, arată că vor fi iudeii fără răspuns și de aici se vor osîn- 
di, căci chiar pe apostoli chinuindu-i, n-au putut să biruiască ade- 
vărul. Apoi, pentru ca să nu creadă ei că primejdiile şi necazurile 
vor împiedica propovăduirea, spune că la toate neamurile se cuvine 
să se propovăduiască Evanghelia, şi abia atunci va fi robit leru- 
salimul. Şi că înainte de robie s-a propovăduit Evanghelia, auzi-l pe 
Pavel: „În tot pămîntul a ieşit vestirea lor și la marginile lumii gra- 
iurile lor“ (Rom. 10, 18; Ps. 18,9). Şi aceasta spre mai mare osîndă 
a iudeilor s-a făcut, adică, că mai înainte de robie s-a propovăduit 
pretutindeni. Că se cuvenea, văzînd ei cum în scurtă vreme în toată 
lumea a strălucit propovăduirea, să cunoască puterea lui Dumnezeu 
şi să se pocăiască şi să scape de primejdii; dar n-au înţeles şi pentru 
aceasta şi mai mare le este osînda. 

Iar cînd vă vor duce să vă predea, nu vă îngrijiţi dinainte ce veți 
vorbi, ci să vorbiţi ceea ce se va da vouă în ceasul acela. Căci nu 
voi sînteți cei care veți vorbi, ci Duhul Sfînt. Şi va da frate pe frate 
la moarie şi tată pe copil şi copiii se vor răzvrăti împotriva părin- 
ților şi îi vor ucide. Și veți fi urîți de toti pentru numele Meu; iar cel 
ce va răbda pînă la urmă, acela se va mântui (Mc. 13, 11-13; Mt. 
10, 19; Lc. 21, 14). Mai înainte de a se aprinde războiul, cîte n-au 
pătimit de la iudei apostolii, înaintea scaunelor de judecată fiind 
puşi şi la împărați duși, la Irod, la Agripa și la Nero ? Deci, le 
spune: nu vă îngrijiţi ce veţi răspunde, pentru că în acel ceas vă va 
da vouă Duhul Sfînt cele ce veţi grăi. Şi mai înainte le spune lor și 
pe cea mai grea decât toate, că, adică, şi de cei apropiaţi ai lor vor fi 
chinuiţi. lar aceasta le spune ca, auzind ei, să se pregătească de cele 
ce vor fi şi de aici cu uşurare să sufere primejdia. Apoi le dă mîn- 
gîierea: că pentru Mine veţi fi urîţi; căci a fi urîţi pentru EI, de ajuns 
era ca să le uşureze toate primejdiile. Și aceasta spune: cel ce va 
răbda pînă în sfirşit se va mîntui, care prea mare mîngfiere este. 

lar cînd veți vedea uriîciunea pustiirii, stînd unde nu se cuvine — 
cine citește să înțeleagă — atunci cei ce vor fi în ludeea să fugă în 
munţi. Și cel de pe acoperiș să nu se coboare în casă, nici să intre ca 
să-și ia ceva din casa sa. Și cel ce va fi în țarină să nu se întoarcă 
îndărăt, ca să-și ia haina. Dar vai celor ce vor avea în pîntece şi 
celor ce vor alăpta în zilele acelea (Mc. 13, 14-17; Dan. 9, 27; Mt. 
24, 15). Urîciunea pustiirii este stîlpul pe care era chipul celui care a 
robit cetatea, pentru că tot idolul urîciune se numește. Iar a pustiirii 
spune pentru că lerusalimul fiind robit şi pătimind pustiire, au pus 
stîlpul acesta în cele neumblate ale templului. Încă și Pilat, pentru că 
a adus noaptea în templu statuile Cezarului, s-a făcut pricinuitor de 
multă tulburare în popor. De atunci a început războiul și pustiirea le- 
rusalimului. Deci atunci cei ce vor fi în Iudeea să fugă în munţi. Bine 
a zis: cei ce vor fi în Iudeea, pentru că apostolii nu erau în Iudeea, ci, 
precum am zis, mai înainte de a începe războiul fuseseră izgoniți din 
Ierusalim sau, mai bine zis, ei înșiși au plecat, de dumnezeiescul Duh 
fiind mișcaţi. Deci cei ce s-ar afla în ludeea, să fugă. Şi cel ce va fi pe 
acoperiş, pentru nimic din cele ce sînt în casă să nu se întoarcă, că 
mare lucru va fi dacă va scăpa cineva, chiar dacă numai cu trupul va 
scăpa. Dar vai de cele ce vor avea fii sau vor purta în pîntece ! De ce ? 
Pentru că cele care vor avea fii, de dragostea către prunci fiind ținute, 
nu vor putea să fugă. Iar cele ce vor avea în pîntece, pentru greutatea 
pîntecelui, nici acelora nu le va fi lesnicioasă fuga. 

Rugaţi-vă, dar, să nu fie fuga voastră iarna. Căci în zilele acelea 
va fi necaz cum nu a mai fost pînă acum, de la începutul făpturii, pe 
care a zidit-o Dumnezeu, şi nici nu va mai fi. Și de nu ar fi scurtat 
Domnul zilele acelea, n-ar scăpa nici un trup, dar pentru cei aleși, 
pe care i-a ales, a scurtat acele zile (Mc. 13, 18-20). De va fi fuga 
iarna, de greutatea vremii se vor împiedica cei ce vor voi să fugă şi, 
ca să zic pe scurt, cumplit necaz va fi, cum n-a mai fost și nici nu va 
mai fi. Şi de n-ar fi scurtat Dumnezeu vremea, adică de n-ar fi 
potolit repede războiul romanilor, n-ar fi scăpat nici un trup, adică 
nici un iudeu n-ar mai fi rămas. Dar pentru cei aleși,-adică pentru 
cei dintre ei care crezuseră sau care mai pe urmă aveau să creadă, 
s-a potolit curînd războiul. Căci Dumnezeu, mai înainte ştiind că 
din eyrei mulţi vor crede după robie, pentru aceasta n-a slobozit să 
piară neamul lor de tot. Dar este cu putinţă a înţelege aceasta și spre 
îndreptarea purtărilor. Urîciune a pustiirii este înţelegerea sata- 
nicească, care stă în loc sfînt, adică în mintea noastră. Deci cel ce 

este în ludeea să fugă în munţi, adică cel ce s-a mărturisit să alerge 
la munţii faptelor bune; căci ludeea mărturisire se tîlcuiește. Iar cel 
ce este la înălțime să nu se pogoare, adică dacă oarecare înţelegere 
pătimaşă va fi întru noi, se cuvine prin mărturisire să alergăm la cele 
înalte şi să nu ne pogorîm dintru înălțimea faptei celei bune. Iar cel 
care lucrează fapta bună, să nu se întoarcă la știința cea veche, care 
este haina de care s-a dezbrăcat. Și vai de cel ce fuge iarna ! Că se 
cuvine să fugim de păcat cu fierbințeală, iar nu cu răceală și fără de 
mișcare, căci aceasta înseamnă a fugi iarna. 

Si atunci dacă vă va zice cineva: lată, aici este Hristos, sau iată 
acolo, să nu credeti. Se vor scula hristoși mincinoşi și prooroci min- 
cinoși şi vor face semne şi minuni, ca să ducă în rătăcire, de se 
poate, pe cei aleși. Dar voi luați seama. lată dinainte v-am spus 
vouă toate. Ci în acele zile, după necazul acela, soarele se va întu- 
neca şi luna nu-şi va mai da lumina ei. Și stelele vor cădea din cer şi 
puterile care sînt în ceruri se vor clătina. Atunci vor vedea pe Fiul 
Omului venind pe nori, cu putere multă şi cu slavă (Mc. 13, 21-26; 
Is. 12, 10; lez. 32, 7; oil 2, 10; Zah. 6; Mt. 24, 33; Le. 17, 23; Mt. 
24, 29; Le. 21, 15; Apoc. 1, 7). A sfîrșit acum cele spuse pentru le- 
rusalim şi de aici începe să spună cele despre venirea lui Antihrist. 
Iar auzind cuvîntul „atunci“ să nu socoteşti că vor fi acelea atunci 
cînd se vor împlini cele spuse pentru lerusalim. Ci să ştii că se 
obișnuiește în Scriptură, cum şi Matei, după nașterea lui Hristos, 
spune: în zilele acelea a venit loan (Mt. 3, 1). În care zile ? Oare 
îndată după nașterea lui Hristos ? Nu, ci spune așa, în chip nehotărît. 
Tot așa şi aici spune: atunci, nu cînd Ierusalimul se va pustii, ci în 
vremea venirii lui Antihrist, atunci să nu vă lăsaţi înşelaţi, căci mulți 
vor lua asupra lor numele lui Hristos, ca să-i înșele și pe cei aleşi, de 
s-ar putea. Iar după venirea lui Antihrist, făptura toată se va schim- 
ba, întunecîndu-se stelele din pricina luminii lui Hristos care pe toate 
Je va covîrşi. Şi se vor clătina puterile îngerești, adică se vor înspăi- 
mînta,văzînd că se face atîta schimbare și pe cei împreună cu ei robi 
că sînt judecaţi. Şi atunci vor vedea pe Domnul ca pe Fiul Omului, 
adică cu trup, căci cel ce se vede, cu adevărat trup este; şi deși cu 
trup, ca om va veni, dar cu putere și cu slavă multă. 

Și atunci EL va trimite pe îngeri și va aduna pe aleşii Săi din cele 
patru vînturi, de la marginea pămîntului pînă la marginea cerului. 
Învățați de la smochin pilda: cînd mlădița lui se face fragedă și 
înfrunzeşte, cunoaşteţi că vara este aproape. Tot aşa şi voi, cînd veți 

vedea împlinindu-se aceste lucruri, să ştiţi că el este aproape lîngă 
uși. Adevărat grăiesc vouă că nu va trece neamul acesta pînă ce nu 
vor fi toate acestea. Cerul şi pămîntul vor trece, dar cuvintele Mele 
nu vor trece (Mc. 13, 27-31). Vezi că şi Fiul trimite pe îngeri, pre- 
cum Tatăl ? Unde, dar, sînt cei ce zic că nu este deopotrivă cu 
Dumnezeu şi Tatăl ? Deci vor veni îngerii să adune pe cei aleși, ca 
fiind ei răpiți în nori, să întîmpine pe Domnul. Și de la smochin te 
învaţă că, precum îndată ce are frunze, vine și vara, tot așa, după 
necazul de la Antihrist, nimic altceva neurmînd, va fi venirea lui 
Hristos, care cu adevărat vară a drepţilor este, după iarna 
prigoanelor, iar păcătoşilor, iarnă după vara desfătării. Amin grăiesc 
vouă că neamul acesta, al creștinilor zic, nu va trece pînă nu vor fi 
toate acestea, cele pentru Ierusalim și cele pentru venirea lui Anti- 
hrist. Căci neam numește nu pe cel al apostolilor, că n-au trăit pînă 
la sfîrşitul lumii apostolii, nici pînă la sfârșitul Ierusalimului cei mai 
mulți n-au ajuns a trăi. Deci neamul pomenit aici este neamul creş- 
tinilor, mîngîind pe apostoli, ca să nu socotească ei că atîtea rele 
făcîndu-se, poate va lipsi credința; de acea zice: Îndrăzniţi, nu va 
trece neamul credincioșilor, nici nu va lipsi, că mai curînd stihiile 
acestea nemişcate, adică cerul şi pămîntul, vor trece, decît cuvintele 
Mele să cadă, pentru că toate cîte am spus se vor împlini. 

lar despre ziua aceea şi despre ceasul acela nimeni nu ştie, nici 
îngerii din cer, nici Fiul, ci numai Tatăl. Luaţi aminte, privegheați și 
vă rugați, că nu ştiţi cînd va fi acea vreme. Este ca un om care a 
plecat în altă țară și, lăsîndu-şi casa, a dat puterea în mîna slugilor, 
dînd fiecăruia lucrul lui, iar portarului i-a poruncit să vegheze. Ve- 
gheatți, dar, că nu ştiţi cînd va veni stăpînul casei: sau seara, sau la 
miezul nopții, sau la cîntatul cocoșilor, sau dimineata. Ca nu cumva 
venind fără de veste, să vă afle pe voi dormind. lar ceea ce vă zic 
vouă, zic tuturor: privegheaţi ! (Mc. 13, 32-37). Vrînd Domnul să 
oprească pe ucenici de a întreba despre ziua și ceasul acela, zice că 
nici îngerii, nici Fiul nu știe. Căci de-ar fi zis: știu, dar nu vreau să 
vă descopăr vouă, i-ar fi mîhnit. lar acum lucru preaînţelept face şi 
îi oprește pe ei cu totul de a cerca să afle aceasta și a-L supăra pe EI 
cu întrebările. Şi voi face o comparaţie, ca să înţelegi: de multe ori 
pruncii văzînd un lucru în mîinile părinţilor lor îl cer de la ei, iar 
părinţii nevoind să le dea, ei plîng fiindcă nu primesc ceea ce cer. 
Atunci părinţii ascund lucrul acela şi arătînd pruncilor mîinile goa- 
le, spun că n-au și-i opresc pe ei din plîns. În acest chip şi Domnul, 

ca și cu niște prunci purtîndu-se cu apostolii, a tăinuit ziua. lar că 
Domnul știe ziua și ceasul, vădit este, pentru că El însuși a făcut 
veacurile. Deci, cum să nu cunoască cele pe care le-a făcut ? Dar cu 
adevărat și spre folos a tăinuit Dumnezeu sfîrșitul vieţii, fie pe cel 
de obşte, fie pe al fiecăruia, ca, nefiind arătat sfîrșitul, pururea să ne 
nevoim, aşeptîndu-l pe el și temîndu-ne ca nu cumva nefiind noi 
pregătiți să vină asupra noastră. Dar să luăm aminte şi cum spune: 
seara vine sfîrșitul, cînd moare omul la bătrîneţe. Iar la miezul 
nopții, cînd la vîrsta de mijloc va muri. ar la cîntatul cocoșilor, cînd 
cuvîntul — adică partea cea cuvîntătoare — ajunge la desăvîrşire. 
Căci cocoș este cuvîntul, care ne deșteaptă pe noi din somnul nes- 
imţirii. Cînd începe copilul după cuvînt a viețui şi a judeca, atunci 
se cheamă că îi cîntă cocoșul. lar dimineaţa este vîrsta cea cu totul 
copilărească. Deci se cuvine ca toţi să poarte de grijă pentru sfîrșit, 
măcar prunc de-ar fi, şi pentru aceasta se cuvine să se poarte de 
grijă, ca nu cumva să moară nebotezat. Și tuturor le poruncește 
Domnul acestea, şi celor ce sînt în lume şi celor ce s-au depărtat de 
lume. Deci sîntem datori a priveghea și a ne ruga, căci amîndouă 
acestea sînt trebuincioase, căci mulţi priveghează, dar nu în lucruri 
bune, ci cheltuind noaptea întru fapte rele. Şi vezi că n-a zis: Nu știu 
vremea, ci nu ştiţi, adică noi nu știm, căci pentru folosul nostru s-a 
tăinuit ceasul acela. Căci dacă acum, cînd este nearătat sfîrşitul, unii 
asupra altora ne tulburăm, ce-am fi făcut dacă am fi știut sfîrșitul ? 
Cu adevărat întru cea mai de pe urmă răutate poate am fi cheltuit 
vremea cea mai înainte de sfîrșit, apoi într-o singură zi arătînd 
pocăință, ne-am fi vătămat foarte rău. 

Și după două zile erau Paştile şi azimile. Și arhiereii şi cărtu- 
rarii căutau cum să-l prindă cu viclesug, ca să-l omoare. Dar zi- 
ceau: nu la sărbătoare, ca să nu fie tulburare în popor. Și fiind EL în 
Betania, în casa lui Simon leprosul, şi șezînd la masă, a venit o fe- 
meie avînd un alabastru, cu mir de nard curat, de mare pret, și, 
spărgînd vasul, a vărsat mirul pe capul lui lisus. Dar erau unii mîh- 
niți între ei, zicînd: Pentru ce s-a făcut această risipă de mir ? Căci 
putea să se vîndă acest mir cu peste trei sute de dinari, şi să se dea 
săracilor. Și cîrteau împotriva ei (Mc. 14, 1-5; Mt. 26, 1; Le. 22, |; 
Mt. 26, 6). Miercuri s-a adunat soborul şi au făcut sfat ca să-L 
prindă, şi de aceea postim și noi miercurile. Deci voiau ei să treacă 
vremea praznicului, dar n-a fost cum au voit ei, ci El însuși păzin- 
du-și vremea patimii, la Paști a binevoit a se răstigni, pentru că El 

însuşi era Paştile cele adevărate. Drept aceea se cuvine a ne minuna 
de puterea Lui, căci voind aceia să-L prindă, n-au putut, iar cînd nu 
voiau, din pricina praznicului, atunci El de bunăvoie pe Sine s-a dat 
lor. Și fiind EI în Betania, în casa lui Simon Leprosul, a venit o 
femeie. Şi toţi cei patru evangheliști fac pomenire de mirul acesta 
(Mt. 26, 6; Lc. 7, 33, In. 11, 2). Unii socotesc că una este femeia cu 
mirul, dar nu este așa, ci sînt două femei. Una este cea de la Ioan, 
care era sora lui Lazăr. Iar alta, cea care este pomenită de ceilalți 
trei. Însă ia aminte și vei afla că sînt trei: la loan una şi la Luca a 
doua, iar la ceilalţi doi altă femeie. Pentru că cea de la Luca era des- 
frînată și pe la mijlocul propovăduirii Domnului a venit la EI. lar 
cea de la Matei, aproape de vremea patimii și nu se pomeneşte să fi 
fost desfrînată. Și primeşte Domnul voinţa ei, pentru că atît de mult 
cheltuise pentru nard. Și spune că unii s-au mîhnit, iar loan spune că 
luda s-a mâhnit. Dar se poate ca și ceilalți apostoli s-o fi învinuit pe 
femeie, fiindcă pururea Îl auzeau pe Hristos învățînd cele pentru 
milostenie. Dar luda nu de asta s-a mîniat pe femeie, ci din pricina 
iubirii de argint și din pricina cîştigului urît pe care-l dobîndise 
avînd punga. De aceea Ioan (cap. 12) numai despre el pomeneşte, 
ca de cel care cu vicleană socoteală a învinuit pe femeie. 

Dar lisus a zis: Lăsaţi-o. De ce îi faceti supărare ? Lucru bun a 
făcut ea cu mine. Că pe săraci totdeauna îi aveți cu voi și, oricînd 
voiți, puteți să le faceţi bine, dar pe Mine nu mă aveți totdeauna. Ea 
a făcut ceea ce avea de făcut: mai dinainte a uns trupul Meu, spre 
înmormiîntare. Adevărat zic vouă: oriunde se va propovădui Evan- 
ghelia, în toată lumea, se va spune şi ce a făcut aceasta, spre pome- 
nirea mea (Mc. 14, 6-9). Domnul îi mustră pe apostoli că opresc 
osîrdia femeii. Și încă îl îmboldește pe vînzător, cînd zice: Spre 
îngroparea Mea a făcut aceasta, şi ca pe un neînţelegător îl mustră, 
ca și cum i-ar zice: Tu la moarte dindu-Mă pe Mine, nu te mustri pe 
tine, iar aceasta spre îngroparea Mea aducînd mirul, ca de Dumne- 
zeu fiind îndemnată, este oare cu cuviință a fi mustrată de tine ? Şi 
prooroceşte aici Domnul două lucruri: şi că Evanghelia va fi propo- 
văduită în toată lumea și că fapta femeii se va propovădui. Ruşinea- 
ză-se, de aici, cei care pe săraci îi cinstesc mai mult decît pe Hristos. 
Că am auzit pe unii argintari zicînd: Dacă vas sfinţit stricînd, voi da 
săracilor și voi trăi şi eu, nu este lucru de osîndă. Să audă, dar, cum 
Hristos mai mult alege cinstirea Sa, decît pe săraci. Căci al lui 
Hristos trup este cu adevărat cel ce este pe disc, şi sîngele Lui cu 

adevărat cel ce este în potir. Deci cel ce ia discul cel de mult preț şi 
caută să pună trupul lui Hristos într-unul mai de puţin preţ, aducînd 
ca motiv dărnicia către săraci, să cunoască de aici al cărei părți este. 

Iar luda Iscarioteanul, unul dintre cei doisprezece, s-a dus la ar- 
hierei ca să li-L dea pe lisus. Şi, auzind ei, s-au bucurat și au făgă- 
duit să-i dea bani. Și el căuta cum să-L dea lor, la timp potrivit (Mc. 
14, 10-11). Cînd femeia arăta atîta osîrdie și dragoste, atunci 
turbează ucenicul, cel ce era unul dintre cei doisprezece. Căci nu 
degeaba se spune aici: unul dintre cei doisprezece, ci ca să arate că 
ales a fost el şi a fi unul dintre cei de frunte. Dar ce înseamnă: ca 
să-L dea lor ? Adică să le spună cînd va fi singur, căci se temeau să 
năvălească asupra Lui cînd învăţa, din pricina norodului. 

In ziua cea dintîi a azimelor, cînd jertfea Paştile, ucenicii Lui 
l-au întrebat: Unde voiești să mergem să gătim, ca să mănînci Paş- 
tile ? Si a trimis doi din ucenicii Lui, zicîndu-le: Mergeţi în cetate și 
vă va întîmpina un om, ducînd un urcior cu apă; mergeti după el. Și 
unde va intra, spuneți stăpînului casei că învățătorul zice: Unde 
este odaia în care să mănînc Paştile împreună cu ucenici Mei ? lar 
el vă va arăta un foișor mare așternut gata. Acolo să pregătiți pen- 
tru noi (Mc. 14, 12-15). Ziua întîi a azimelor este joia, care era mai 
înainte de azime, pentru că azimele se mîncau vineri. Deci au venit 
la El ucenicii și L-au întrebat unde vor mînca Paștile. Iar de aici se 
vede că Hristos nu avea locaş al Său, nici ucenicii nu aveau case, 
căci de-ar fi avut, l-ar fi dus pe EI împreună cu ei acolo. Şi a trimis 
doi dintre ucenicii Săi, pe Petru și pe Ioan, precum spune Luca (22, 
8), la un om necunoscut, arătînd astfel că ar fi putut să nu 
pătimească, căci Cel care a plecat cugetul unui necunoscut ca să-L 
primească îi casa sa, ce n-ar fi putut face cu orice om ? Şi le dă lor 
semn de a afla casa, anume să meargă după un om care ducea un 
urcior cu apă. Iar aceasta se poate lua şi după înalta înțelegere: vas 
cu apă duce cel ce s-a botezat și merge în casă, adică în starea cea 
cuviincioasă; căci cel ce are botezul, întru odihnă merge, viețuind 
după cuvînt, și, ca într-o casă, în starea aceasta odihnindu-se. lar 
stăpîn al casei este mintea, care are foișor mare, adică înălțimea 
cugetărilor ei. Iar acest foișor așternut este, adică, deşi este înalt, nu 
are nimic aspru și trufaș, fiindcă este așternut și netezit de smerenie. 
Deci acolo, într-o minte ca aceasta, se gătesc lui Hristos Paștile de 
către doi ucenici, de Petru și loan, de lucrare, adică, și de vedere. 
Pentru că Petru, ca om fierbinte, este lucrător, iar loan văzător, ca 
un cuvîntător de Dumnezeu. 


255 


e e 27 


Și au ieşit ucenicii şi au venil în cetate şi au găsit aşa precum 
le-a spus şi au pregătit Paştile. lar făcîndu-se seară, a venit cu cei 
doisprezece. Pe cînd şedeau la masă şi mîncau, lisus a zis: Adevărat 
grăiesc vouă că unul dintre voi, care mănîncă împreună cu Mine, 
Mă va vinde. Ei au început să se întristeze şi să-i zică, unul cîte i 
unul: Nu cumva sînt eu ? lar el le-a zis: Unul dintre cei doisprezece, 
care întinge cu mine în blid. Că Fiul Omului merge, precum este 
scris despre EL; dar vai de omul acela prin care este vîndut Fiul 
Omului. Bine era de omul acela dacă nu s-ar fi născut (Mc. 14, 
16-21; Mt. 26-20; Lc. 22, 14). Cum de şedeau, de vreme ce Legea 
poruncea să mănînce Paştile stînd în picioare ? (leş. 12, 1). Ur- 
mează că mai întîi au săvârşit cele ale Legii, apoi s-au aşezat, dînd 
Hristos Paştile Sale. Și s-au întristat ucenicii pentru cuvîntul Dom- 
nului, cînd a zis: Unul dintre voi va să mă vîndă. Căci deşi erau ei 
nevinovaţi, se temeau, crezînd lui Dumnezeu, Celui ce ştie inimile, i 
mai mult decît se încredeau în ei înşişi. Vezi şi cuvîntul acesta: 
„merge“, căci astfel era moartea lui Hristos, ca o călătorie, iar nu 
moarte. lar aceasta: mai bine ar fi fost de nu s-ar fi născut, a spus-o 
pentru chinurile pe care avea să le pătimească vînzătorul. Căci mai 
bine este de nu s-ar naște omul, decît să se nască spre chinuire. Şi 
chiar din sfîrşitul lucrului se vede că mai bine era de n-ar fi fost 
nicidecum luda, căci Dumnezeu l-a făcut pe el spre lucruri bune, 
spre a fi ucenic, dar pentru că el întru atît de mare răutate a căzut, 
mai bine cu adevărat era de nu s-ar fi născut. 

Și, mîncînd ei, a luat lisus pîine şi binecuvîntînd, a frînt şi le-a 
dat lor și a zis: Luaţi, mîncaţi, acesta este Trupul Meu. Și luînd 
paharul, mulţumind, le-a dat şi au băut din el toţi. Și a zis lor: Aces- 
ta este Sîngele Meu, al legii celei noi, care pentru mulți se varsă. 
Adevărat grăiesc vouă că de acum nu voi mai bea din rodul vitei 
pînă în ziua aceea cînd îl voi bea nou în împărătia lui Dumnezeu 
(Me. 14, 22-25; Mt. 26, 26; Le. 20,17; 1 Cor. 11, 24). Unii zic că 
Iuda nu s-a împărtășit cu Sfintele Taine, ci a ieşit mai înainte de a da 
Domnul Tainele. Iar alţii spun că și lui, nemulțumitorului, i-a dat 
din cele sfinte. Şi mulțumind, a frînt pîinea, lucru pe care şi noi îl 
facem, rugăciuni citind: Acesta este trupul Meu, acesta pe care-l 
primiţi acum, căci pîinea nu este închipuire a trupului Domnului, ci 
întru însuşi acel trup al lui Hristos se preface. Pentru că și Domnul a 
zis: Piinea pe care Eu v-o dau trupul Meu este, şi n-a zis: închipuire 
a trupului Meu este, ci trupul Meu este. Și iarăși: De nu veți mînca 

trupul Fiului Omului. Şi cum va fi aceasta, căci nu se vede trup ? 
Pentru a noastră neputinţă, o, omule ! Căci, de vreme ce pîinea și 
vinul sînt obişnuite pentru noi, iar de-am fi văzut sînge de om şi 
carne stînd înainte-ne, n-am fi suferit, ci ne-am fi înfiorat, de aceea 
lubitorul de oameni, pogorîndu-Se neputinței noastre, păzeşte chi- 
pul pîinii şi al vinului, dar întru putere a trupului şi a sîngelui Său le 
preface. lar sînge al Legii celei noi zice, spre deosebire de-al celei 
vechi. Căci şi Legea veche avea sînge, cu care se stropea jertfelnicul 
și norodul, şi Cartea Legii avea (leș. 24, 8). Şi zice: Nu voi mai bea 
din vin, adică pînă la înviere, căci împărăție pe înviere o a numit, 
fiindcă a împărăţit atunci peste moarte (In. 21, 21). Căci după 
înviere a mîncat și a băut cu ucenicii, adeverind că Însuși este Cel ce 
a pătimit. Şi nou îl bea, adică în oarecare chip nou şi străin, pentru 
că nu mai avea trup pătimitor, căruia să-i trebuiască hrană și bău- 
tură, ci nestricăcios şi nemuritor. Încă şi aşa să înţelegi: viţă este 
Însuşi Domnul, iar roadă a viței, tainele și cunoștința cea ascunsă, 
pe iate Însuşi o rodeșşte cel ce învaţă pe om. Și întru împărăţia lui 
Dumnezeu, adică în al optulea veac, va bea cu ucenicii Săi tainele şi 
înţelepciunea, noi, adică neamaiauzite, învăţîndu-ne pe noi și 
descoperind pe cele care acum sînt ascunse. 

Și după ce au cîntat cîntări de laudă, au ieșit la Muntele Măsli- 
nilor. Și le-a zis lisus: Toţi vă veți sminti, că scris este: „Bate-voi 
păstorul şi se vor risipi oile“. Dar după învierea Mea, voi merge 
mai înainte de voi în Galileea. lar Petru i-a zis: Chiar dacă toți se 
vor sminti întru Tine, totuşi eu nu. Și i-a zis lisus: Adevărat grăiesc 
ție: că tu astăzi, în noaptea aceasta, mai înainte de a cînta de două 
ori cocoșul, de trei ori te vei lepăda de mine. El însă spunea mai 
stăruitor: Şi de-ar fi să mor cu tine, nu te voi tăgădui. Și to aşa 
ziceau toți (Mc. 14, 26-31; Zah. 13, 7). A mulțumit şi înainte de u 
bea, a mulțumit și după ce au băut, ca şi noi să învăţăm că se cuvine 
să mulţumim și să dăm laudă și mai înainte de hrană și după hrană. 
Incă şi aceasta arată, că iubită îi era Lui moartea pentru noi, căci 
ieşind să se dea spre moarte, laudă pe Dumnezeu. Şi cu adevărat şi 
pe noi ne învaţă că, de vom cădea în necazuri pentru mântuirea mul- 
tora, să nu ne mîhnim, ci să mulţumim lui Dumnezeu, Cel care prin 
necazul nostru lucrează mîntuirea multora. Și a ieșit la Muntele 
Măslinilor, ca fiind El singur, să vină aceia să-L prindă şi, prinzîn- 
du-L, să nu se facă tulburare. Căci de-ar fi venit asupra Lui cînd era 
în cetate, poate s-ar fi tulburat mulţimea pentru EI, iar atunci să pară 


257 


că după dreptate ÎI omoară, ca pe un tulburător de norod. Şi le 
proorocește că se vor sminti. Apoi, ca să nu pară învinuire a slăbici- 
unii lor, aduce mărturie de la proorocul Zaharia că se vor risipi. far 
apoi le adaugă mîngîiere, spunînd că mai înainte de ei va merge în 
Galileea. Dar Petru se împotrivește şi de aceea și aude: Mai înainte 
de a cînta de două ori cocoșul, de trei ori te vei lepăda de Mine. Și 
toţi ceilalți, fierbinţeală rece arătînd, făgăduiau că nu se vor lepăda 
de EI, făcînd mincinos pe Cel ce era însuși adevărul. De aceea și 
lasă Domnul ca firea omenească să-și arate cele ale ei, căci cu ade- 
vărat i-ar fi putut păzi Domnul, şi mai vîrtos pe Petru, dar i-a lăsat, 
ca să nu nădăjduiască în ei. Și zice: Bate-voi păstorul, adică pe EI, 
care este Păstorul cel bun; iar oi numește pe apostoli, ca pe cei ce 
erau fără răutate. 

Și au venit la un loc al cărui nume era Ghetsimani, şi acolo a zis 
către ucenicii Săi: Ședeti aici pînă Mă voi ruga. Și a luat cu El pe 
Petru şi pe lacov și pe loan şi a început a se tulbura şi a se mîhni. Și 
le-a zis lor: Intristat este sufletul Meu pînă la moarte. Rămineţi aici 
şi privegheati. Și mergînd putin mai înainte, a căzut cu fața la pă- 
mânt şi se ruga, ca, de este cu putință, să treacă de la el ceasul 
(acesta). Și zicea: Avva, părinte, toate sînt ție cu putintă. Depăr- 
tează paharul acesta de la Mine. Dar nu ce voiesc Eu, ci ceea ce 
voieșşti Tu. Și a venit și i-a găsit dormind și a zis lui Petru: Simone, 
dormi ? N-ai avut tărie ca să veghezi un ceas ? Privegheati şi vă 
rugați, ca să nu intrati în ispită. Căci duhul este osîrduitor, dar 
trupul neputincios. Și iarăşi mergînd, s-a rugat, același cuvînt zi- 
cînd. Și iarăşi venind, i-a găsit dormind, căci ochii lor erau îngreu- 
iați şi nu Știau ce să-i răspundă. Și a venit a treia oară şi le-a zis: 
Dormiţi de acum şi vă odihniţi ! Este gata ! A sosit ceasul. lată Fiul 
Omului este dat în mîinile păcătoşilor. Sculați-vă să mergem. lată, 
cel ce M-a vîndut s-a apropiat (Mc. 14, 32-42). Deosebi avea obi- 
ceiul pururea a se ruga, şi pe noi învățîndu-ne ca să căutăm liniștea 
întru rugăciune. Și a luat numai pe cei trei care văzuseră slava Lui 
cea din Tabor, ca cei care au văzut pe cele slăvite, să vadă și pe cele 
de întristare și să nu se smintească (Mt. 17, 1; Mc. 9, 1; Lc.9, 28) și 
să cunoască că El este și om cu adevărat. Şi se întristează şi se 
mîhneşte ca şi noi. Căci, de vreme ce pe om tot l-a luat, cu însuşirile 
cele fireşti, cu adevărat în chip firesc a avut și a se întrista și a se 
mîhni, căci noi oamenii, în chip firesc, spre moarte fără dulceaţă ne 
aflăm. Zicînd: treacă paharul, arată omenitatea Sa; iar zicînd: nu cea 

ce voiesc Eu, ci ceea ce Tu voiești, ne învaţă ca să nu ne plecăm 
firii, să o defăimăm și ceea ce-i place lui Dumnezeu să cerem. Şi 
după ce s-a rugat, vine şi-i află pe cei trei dormind, dar numai pe 
Petru îl mustră, ca și cum zicîndu-i: Oare nu ai făgăduit tu ca împre- 
ună cu Mine să mori ? Un singur ceas n-ai putut să priveghezi, cum 
dar vei înfrunta moartea ? Privegheaţi şi vă rugaţi, ca să nu intraţi în 
ispita lepădării de Mine, căci duhul vostru este osîrduitor spre a nu 
se lepăda de Mine şi de aceea astfel făgăduiți, dar trupul neputin- 
Ci0s, şi dacă nu vă va da Domnul putere trupului, prin rugăciune, vă 
veţi primejdui. Şi iarăși mergînd s-a rugat, acelaşi cuvînt zicînd, 
adeverind că om era cu adevărat și ca să ne înveţe şi pe noi de multe 
ori să ne rugăm, iar nu, O dată cerînd, să părăsim rugăciunea. Și ia- 
răși îi află pe ei dormind și nu-i dojeneşte cu asprime, căci erau în- 
greuiaţi de somn. Cunoaște de aici uşurimea și slăbiciunea ome- 
nească, că nici împotriva somnului nu putem sta, dar adesea făgă- 
duim cele care nu ne sînt cu putinţă. Şi iarăşi, a treia oară se roagă, 
pentru aceleași pricini pe care mai sus le-am zis. Şi ce le zice 
acum ? Dormiţi de acum şi vă odihniţi. Şi cu ironie a zis aceasta, 
căci, iată, vînzătorul vine şi numai vreme de dormit nu este ! Iar 
apoi le spune: Sculaţi-vă să mergem, dar nu ca să fugă, ci ca mai 
vîrtos să-i întîmpine pe vrăjmaşi. Iar unii înţeleg acest cuvînt: Întris- 
tat este sufletul meu pînă la moarte, astfel: Mă întristez nu pentru că 
va să mor, ci pentru că ai Mei vor să Mă răstignească şi pentru 
aceasta vor fi lepădaţi din împărăţia lui Dumnezeu. 

Și îndată, încă vorbind EL, a venit luda Iscarioteanul, unul din- 
tre cei doisprezece, şi cu el mulțime cu săbii și cu ciomege, de la ar- 
hierei, de la cărturari şi de la bătrîni. lar vînzătorul le dăduse 
semn, zicînd: Pe care-l voi săruta, acela este. Prindeți-l şi duceți-l 
cu pază. Și venind îndată şi apropiindu-se de EL, a zis Lui: Învăță- 
torule ! Şi l-u sărutat. lar ei au pus mîna pe El şi L-au prins. Unul 
din cei ce stăteau pe lîngă el, scotînd sabia, a lovit pe sluga urhie- 
reului și i-a tăiat urechea. Și răspunzînd, lisus le-a zis: Ca la un tîl- 
har ați ieşit cu săbii şi toiege, ca să mă prindeți. În fiecare zi eram 
la voi în templu, învățînd, si nu m-aţi prins. Dar acestea sînt ca să 
se împlinească Scripturile (Mc. 14, 43-49). Vezi nesimţirea lui 
luda, cum cugetă că se va tăinui de Domnul, prin sărutare, socotin- 
du-se prieten. Și de eşti prieten, pentru ce cu vrăjmașii ai venit ? Cu 
adevărat nebunie este vicleşugul. Iar unul din cei ce stăteau pe lîngă 
EI era Petru, dar Marcu trece sub tăcere numele lui, ca să nu pară 

că-l laudă pe Petru, dascălul său, ca fiind rîvnitor pentru Hristos; și 
cu cuviinţă a tăiat urechea slugii arhiereului, arătînd că erau neas- 
cultători și nesupuși, defăimînd Scripturile. Pentru că de-ar fi avut 
urechi să audă Scripturile, nu L-ar fi răstignit pe Domnul măririi. Și 
nu pe sluga altuia a lovit Petru, ci pe a arhiereului, pentru că arhiereii 
erau primii neascultători ai Scripturilor, robi ai zavistiei şi ai iubirii 
de sine făcîndu-se. Și spunînd Domnul: ca la un tîlhar aţi ieșit, iar Eu 
în toate zilele învățam în Biserică, arată dumnezeirea Sa, căci, cînd 
învăţa în templu, nu au putut să-L prindă, deși era ca în mîinile lor, 
pentru că nu era încă vremea patimii; iar cînd a voit, atunci S-a dat pe 
Sine ca să se împlinească Scripturile: „Ca o oaie spre junghiere s-a 
adus, s-a supus și nu și-a deschis gura sa“ (Is. 53, 7). 

Și, lăsîndu-L, au fugit toti. lar un tînăr mergea după EL, înfăşu- 
rat într-o pînzătură, pe trupul gol, şi au pus mîna pe el. El însă, 
smulgîndu-se din pînzătură, a fugit gol. Și au adus pe lisus la ar- 
hiereu şi s-au adunat acolo toți arhiereii şi bătrînii şi cărturarii. lar 
Petru, de departe, a mers după El, pînă a intrat înăuntru în curtea 
arhiereului şi şedea împreună cu slugile, încălzindu-se la foc (Mc. 
14, 50-54; Mt. 26, 27; Lc. 22, 55; In. 18, 12). Au fugit ucenicii, 
după cum a spus, căci nu era cu putință să mintă nici Cel ce este 
însuşi adevărul, nici proorocii. Iar tînărul care mergea după EI, zic 
unii că era Iacov, fratele Domnului, cel ce s-a numit „drept“, pentru 
că astfel de îmbrăcăminte purta acesta; acest lacov a primit de la 
apostoli scaunul Ierusalimului, după înălțarea Domnului. Şi nu este 
de mirare, că și el, lăsînd veşmîntul, a fugit, de vreme ce verhovnicii 
L-au lăsat pe Domnul. Iar Petru merge după El, preafierbinte dra- 
goste avînd către Învățător. Legea poruncea ca un arhiereu să fie 
toată viaţa (Num. 30), dar atunci erau mulți, căci cumpărau de la ro- 
mani în fiecare an dregătoria. Și erau acolo mulţi arhierei, adică cei 
care împliniseră vremea rînduită lor şi numai erau acum în arhierie. 

Arhiereii și tot sinedriul căutau împotriva lui lisus mărturie ca 
să-L dea la moarte, dar nu găseau. Că mulți mărturiseau mincinos 
împotriva Lui, dar mărturiile nu se potriveau. Și ridicîndu-se unii, 
au dat mărturie mincinoasă împotriva lui, zicînd: Noi L-am auzit 
zicînd: Voi dărîma acest templu făcut de mînă, și în trei zile altul, 
nefăcut de mînă, voi clădi. Dar nici aşa mărturia lor nu era la fel. 
Și, sculîndu-se în mijlocul lor, arhiereul l-a întrebat pe lisus, zicînd: 
Nu răspunzi nimic la tot ce mărturisesc împotriva ta aceştia ? lar 
El tăcea și nu răspundea nimic (Mc. 14, 55-61). Cei vrednici de 

osîndă închipuiesc un fel de scaun de judecată, ca să pară că după 
dreptate L-au omorît. Căci ce fel de dreptate este aceasta, cînd se 
aduc martori care nimic adevărat nu grăiesc, ci toate sînt nepotri- 
vite ? Chiar și cei care păreau că spun ceva adevărat, tot lucruri min- 
cinoase spuneau. Pentru că Domnul n-a zis: voi strica Eu templul, 
ci: stricaţi voi. Şi nu a zis: făcut de mînă, ci simplu a spus: stricați 
templul. Iar arhiereul, sculîndu-se, vrea să-L facă pe EI să dea răs- 
puns din care să-l prindă. lar EI tace, cunoscînd că nu vor lua amin- 
te la cuvintele Lui, ceea ce şi Luca zice: „Dacă vă voi spune, nu veţi 
crede; iar dacă vă voi întreba, nu-Mi veţi răspunde“ (Lc. 22, 67). 

Iarăşi L-a întrebat arhiereul şi i-a zis: Eşti tu Hristosul, Fiul Ce- 
lui binecuvântat ? lar lisus a zis: Eu sînt şi veti vedea pe Fiul Omu- 
lui şezînd de-a dreapta celui atotputernic şi venind pe norii cerului. 
lar arhiereul, sfişiindu-și hainele, a zis: Ce trebuință mai avem de 
martori ? Aţi auzit hula. Ce vi se pare vouă ? lar ei toți au judecat 
că EL este vinovat de moarte. Și unii au început să-L scuipe și să-i 
acopere fața și să-L bată cu pumnii şi să-i zică: Prooroceşte ! Și 
slugile îl băteau cu palmele (Mc. 14, 61-65; Apoc. 1, 7; loil 2, 13). 
Iarăşi ÎI întreabă arhiereul, nu ca să creadă, după ce va afla, ci ca 
să-l caute pricină; și adaugă la întrebarea: 'Tu ești Hristos, şi aceasta: 
Fiul Celui binecuvântat, pentru că mulţi erau hristoși, adică unși: 
împărați şi arhiereii, dar nici unul dintre ei nu era Fiul lui Dumne- 
zeu, al Celui pururea binecuvîntat şi lăudat. lar lisus spune: Eu sînt. 
Ştia că nu vor crede, dar răspunde, silit fiind, ca să nu poată zice pe 
urmă că ar fi crezut, dacă E] le-ar fi spus că este cu adevărat Hristos. 
De aceea şi mai mare este a lor osîndă, căci, chiar după ce au auzit, 
n-au crezut. Şi Mă veţi vedea, zice, ca pe Fiul Omului șezînd de-a 
dreapta puterii Tatălui, pentru că nu va veni fără trup, ci astfel încât 
să fie văzut de cei ce L-au răstignit (Fapte 1], 11) şi să-L cunoască. 
Iar arhiereul, rupîndu-și hainele, împlineşte un obicei iudaic. Căci 
atunci cînd li se întîmpla vreun necaz, îşi rupeau hainele. De aceea, 
ca și cum ar fi hulit Domnul şi mare rău s-ar îi făcut, își rupe arhie- 
reul hainele. Dar potrivite sînt aici cuvintele lui David: „Ruptu-s-au 
şi s-au umilit** (Ps. 34). Dar aceasta a fost şi semn — măcar că ei nu 
l-au înţeles — că arhieria iudeilor se va rupe și se va pierde. Deci, 
după ce cu hotărîre de obște a arhiereilor L-au osîndit, atunci slugile 
îl loveau și-i ziceau: Prooroceşte cine este cel ce te-a lovit ? Cite, 
dar, sîntem și noi datori a pătimi ca să răsplătim pe potrivă Stă- 
pînului ? Pline de întricoșare sînt acestea ! 


261 


Și Petru fiind jos în curte, a venit una dintre slugile arhiereului şi 
văzîndu-l pe Petru, încălzindu-se, s-a uitat la el şi a zis: Și tu erai cu 
lisus Nazarineanul. El însă a tăgăduit, zicînd: Nici nu ştiu, nici nu 
înțeleg ce zici. Și a ieșit afară înaintea curţii; si a cîntat cocosul. lar 
slujnica, văzîndu-l, a început iarăși să spună celor de fată că acesta 
este dintre ei. lar ela tăgăduit iarăși. Și după putin timp, cei de faţă 
ziceau iarăşi lui Petru: Cu adevărat eşti unul dintre ei, căci ești şi 
galileean şi vorbirea ta se aseamănă. lar el a început să se blesteme 
și să se jure: nu ştiu pe omul acesta despre care ziceti. Și îndată 
cocoşul a cîntat a doua oară. Și Petru şi-a adus aminte de cuvîntul 
pe care i-l spusese lisus: înainte de a cînta de două ori cocoșul, de 
trei ori te vei lepăda de mine. Și a început să plîngă (Mc. 14, 
66-72). A slăbit Petru, deși mai fierbinte decît toţi era, și se leapădă 
de Domnul, fiind tulburat de frică şi mai vîrtos slujnica 
înfricoșîndu-l. lar aceasta, cu iconomie l-a slobozit pe el Dumnezeu 
să pătimească, ca să nu se înalțe, încă și ca să fie lesne iertător celor 
ce greşesc, învăţîndu-se de la sine cît de mare este sila şi neputinţa 
omenească. Matei (26, 71) spune că două au fost slujnicele care l-au 
vădit, iar Marcu spune că una și aceeași. Dar nici o nepotrivire nu 
este aici și cu nimic nu este zdruncinat adevărul Evangheliei. Căci 
în nici una dintre pricinile mari şi cuprinzătoare ale mîntuirii noas- 
tre nu se dezbină evangheliștii. Oare a zis unul că s-a răstignit 
Domnul, iar altul că nu ? Să nu fie ! Deci Petru, de frică fiind tulbu- 
rat şi uitînd cuvîntul Domnului care zice: „De cel ce se leapădă de 
Mine, Mă voi lepăda și Eu înaintea Tatălui Meu“ (Mt. 10, 33; Mc. 
8, 38; Lc. 12, 9), se leapădă de Domnul. Dar pocăinţa şi lacrimile 
iarăși îl împrietenesc cu Hristos, că a început, zice evanghelistul, a 
plînge cu amar. Şi cele ce a zis Matei mai nehotărât: mai înainte de a 
cînta cocoșul, Marcu spune mai limpede: mai înainte de a cînta de 
două ori. Să se ruşineze dar novaţienii, care pe cei ce păcătuiesc 
după botez şi după împărtășirea tainelor nu-i mai primesc. Că iată, 
Petru, după ce s-a împărtășit cu preacuratul trup și sînge și după ce 
s-a lepădat de Domnul, prin pocăință a fost primit înapoi. Că pentru 
aceasta s-au scris neajunsurile sfinților, ca şi noi, dacă vreodată din 
neluare-aminte vom greşi, să putem privi la pildele acelora și prin 
pocăință să ne sîrguim a ne îndrepta. 

Și îndată dimineața, arhiereii, ținînd sfat cu bătrînii, cu cărtu- 
rarii și cu tot sinedriul şi legînd pe lisus, L-au dus şi L-au predat lui 
Pilat. Și l-a întrebat Pilat: Tu ești regele iudeilor ? lar El, răspun- 

zînd, i-a zis: Tu zici. lar arhiereii îl învinuiau de multe. lar Pilat l-a 
întrebat: Nu răspunzi nimic ? lată cîte spun împotriva ta. Dar lisus 
nimic n-a mai răspuns, încît Pilat se mira. lar la sărbătoarea 
Paştilor, le elibera un întemnițat pe care îl cereau ei. Și era unul cu 
numele Baraba închis împreună cu niște răzvrătiți, care în răscoală 
săvîrșiseră ucidere. Și mulțimea, venind sus, a început să ceară lui 
Pilat să le facă precum obișnuia pentru ei. lar Pilat le-a răspuns, 
zicînd: Voiţi să vă eliberez pe regele iudeilor ? Fiindcă ştia că ar- 
hiereii îl dăduseră în mâna lui din invidie. Dar arhiereii au atitat 
mulțimea ca să le elibereze mai degrabă pe Baraba. Iar Pilat, răs- 
punzînd iarăși, le-a zis: Ce voi face deci cu cel despre care ziceti că 
este regele iudeilor ? Ei iarăşi au strigat: Răstigneşte-l ! lar Pilat 
le-a zis: Dar ce rău a făcut ? lar ei mai mult strigau: Răstigneşte-l ! 
Și Pilat, vrînd să facă pe voia multimii, le-a eliberat pe Baraba, iar 
pe lisus, biciuindu-l, l-a dat ca să fie răstignit (Mc. 15, 1-15; Mt. 
27, 1; Le. 23, |; In. 18, 28). Au dat iudeii pe Domnul romanilor, şi 
Domnul i-a dat pe ei în mîinile romanilor. Și se împlinesc 
Scripturile cele ce zic: „Vai de cel rău, că răutatea este a lui şi va fi 
judecat după faptele lui“ (Is. 3, 11). Și iarăși: „După lucrul miinilor 
lor, dă-le lor“ (Ps. 27, 6). Şi iarăși: „În ce chip ai făcut, aşa ţi se va 
face“ (Avdie 1, 15). Şi întrebînd Pilat: Tu ești împăratul iudeilor ?, 
Domnul răspuns cu îndoială dă. Pentru că zicînd: Tu zici, poate să 
se înţeleagă: tu zici ceea ce sînt. Dar iarăși poate să se înțeleagă şi 
așa: Eu nu spun aceasta, ci tu spui. Şi iarăși întrebat fiind, după ce 
nimic n-a mai răspuns, întru mirare îl aduce pe Pilat. Căci se mi- 
nuna pentru că, știutor de Lege și bine vorbitor fiind Domnul și 
putînd prin cuvînt a surpa clevetirile, nimic nu grăia, ci răbda cu 
bărbăţie năpăstuirea. Vezi şi turbarea spre ucidere a iudeilor şi blîn- 
dețea lui Pilat, deși şi el este vrednic de osîndire, fiindcă nu cu osîr- 
die a stat pentru dreptate. Căci mulţimea striga să se răstignească, 
iar el cu moliciune încearcă să răpească de la osîndire pe lisus, 
întrebînd: Dar ce voi face lui lisus ? Mereu dă el pricină de a se slo- 
bozi Domnul nevinovat și de aceea zăboveşte și prelungeşte vre- 
mea. Dar în urmă, plecîndu-se voii acelora, a pus să fie bătut Dom- 
nul cu bici de curele împletite și l-a dat să se răstignească, făcînd pe 
voia norodului, iar nu după dreptate și după voia lui Dumnezeu. 

Iar ostașii L-au dus înlăuntru curții, adică în pretoriu, și au 
adunat toată cohorta. Și L-au îmbrăcat în purpură şi, împletindu-i 
o cunună de spini, I-au pus-o pe cap. Și au început să se plece în 

fata Lui, zicînd: Bucură-te, regele iudeilor ! Și-L băteau peste cap 
cu o trestie şi-L scuipau şi, căzînd în genunchi, ] se închinau. Și 
după ce L-au batjocorit, L-au dezbrăcat de purpură şi L-au îmbră- 
cat cu hainele Lui. Și L-au dus afară ca să-L răstignească. Și au 
silit pe un trecător, care venea din tarină, pe Simon Cirineul, tatăl 
lui Alexandru şi al lui Ruf, ca să ducă crucea Lui (Mc. 15, 16-21; 
Mt. 27, 27; In. 19, 2). Neamul ostăşesc, mereu îndulcindu-se întru 
neorînduieli şi ocări, arată cele ale sale. Dacă iudeii, care mii de 
învățături au auzit, îi făceau unele ca acestea, ei care de multe ori au 
dobîndit faceri de bine, ce putem zice despre păgîni ? Deci L-au 
îmbrăcat în porfiră, ca pe un împărat, bătîndu-şi joc. Şi cunună de 
spini, în loc de coroană, și trestie, în loc de sceptru îi dau aici jucău- 
şii diavolului. Şi au silit pe unul să ducă crucea Lui. Iar alt evanghe- 
list (In. 19, 17) spune că Iisus singur şi-a dus crucea. Dar amîndouă 
s-au întîmplat, căci pînă la un loc a dus EI crucea, iar după aceea au 
aflat pe altul și l-au silit şi pe acela s-o ducă. Dar de ce ne spune 
numele lui și al căror feciori era el tată ? Spre mai multă încredin- 
țare, căci poate că încă mai trăia acela și putea să spună toate cele ce 
se întîmplaseră. Şi noi să purtăm porfiră, care este podoabă 
împărătească, adică sîntem datori, ca nişte împărați călcînd peste 
şerpi şi scorpii, să biruim păcatul, căci ne numim creștini, adică 
unși, cum și împărații se numesc unși. Fie, dar, viaţa noastră nu ca 
de rob şi netrebnică, ci împărătească și slobodă. Să purtăm încă şi 
cunună de spini, adică să ne nevoim a ne încununa cu viața cea 
aspră și înfrînată și lipsită de desfătare. Să ne facem încă şi ca 
Simon, care înseamnă ascultare, şi să ridicăm crucea lui lisus, omo- 
rînd mădularele noastre cele pămînteşti. 

Și L-au dus la locul zis Golgota, care se tălmăcește „locul căpă- 
fînii“. Și l-au dat să bea vin amestecat cu smirnă, dar El n-a luat. Și 
L-au răstignit şi au împărtit între ei hainele Lui, aruncînd sorți pen- 
tru ele, care ce să ia. lar cînd L-au răstignit, era ceasul al treilea. Și 
vina lui era scrisă deasupra: Regele iudeilor. Și împreună cu El au 
răstignit doi tîlhari: unul de-a dreapta și altul de-a' stînga Lui. Și 
s-a împlinit Scriptura care zice: „Cu cei fără de lege a fost socotit“ 
(Mc. 15, 22-28; Mt. 27, 33; Lc. 23, 33; In. 19, 17; Is. 53, 12). De la 
Sfinţii Părinţi avem tradiţia că Adam a fost îngropat acolo unde a 
fost răstignit Hristos, de aceea se numea „Locul căpăţinii“. Deci 
Domnul, Cel ce vindecă căderea și moartea lui Adam, acolo se răs- 
tigneşte, ca de unde a fost începătura morţii, de acolo să fie şi stri- 

carea morții. Şi îi dau Lui vin amestecat cu smirnă, iar smirna este 
amară; dar bătîndu-și joc îi dădeau ei unele ca acestea. Iar alt 
evanghelist spune că I-au dat oțet cu fiere, și altul altceva spune că 
l-au dat Domnului, dar nu este nici o nepotrivire între ei, căci fiind 
acolo neorînduială mare, unii îi aduceau unele, iar alţii, altele. Iar 
vinul fiind poate oţeţit, iar smirna amară ca fierea, de aceea zice 
unul vin cu smirnă, iar altul oţet cu fiere. Încă au pus și sorţi pe 
hainele Lui (In. 9, 24). Şi aceasta au făcut-o spre batjocură, ca și 
cum ar fi împărțit nişte haine împărătești, măcar că acelea erau 
haine simple. Au pus şi titlu, adică pricina pentru care a fost răstig- 
nit, scriind: Împăratul iudeilor, ca şi prin aceasta să batjocorească 
slava Lui şi ca toţi cei ce vor trece pe acolo să nu aibă milă de EI, ci 
mai vîrtos să strige asupra Lui, ca împotriva unui răpitor de împă- 
răţie. Dar cum de zice Marcu că a fost răstignit în ceasul al treilea, 
iar Matei (Mt. 26, 45), că la ceasul al şaselea s-a făcut întuneric ? 
Credem că la ceasul al treilea a fost răstignit şi de la ceasul al şase- 
lea s-a făcut întuneric pînă la ceasul al noulea. Si este răstignit 
împreună cu tîlharii, ca oamenii să creadă că şi EI a fost făcător de 
rele. Dar aceasta după iconomie s-a făcut, ca să se împlinească 
Scriptura care zice: Cu cei fără de lege s-a socotit. Încă și în alt chip 
să înțelegem: cei doi tâlhari sînt semn ai celor două noroade, al celui 
iudaic și al celui păgîn, fiindcă au călcat legea cea firească; iar cel 
iudaic, fiindcă şi pe aceasta şi pe cea scrisă, pe care a dat-o Dumne- 
zeu, le-a călcat. Și se răstigneşte între cei doi tîlhari, pentru că El 
este piatra din capul unghiului care ne uneşte pe noi. 

Iar cei care treceau pe acolo Îl huleau, clătinîndu-și capetele şi 
zicînd: Huu ! Cel ce dărîmi templul şi în trei zile îl zideşti, mîntuieș- 
te-Te pe Tine însuţi, coborîndu-Te de pe cruce ! De asemenea și ar- 
hiereii, batjocorindu-L între ei, împreună cu cărturarii, ziceau: Pe 
alții a mîntuit, dar pe Sine nu poate să se mîntuiască ! Hristos, 
regele lui Israel, să se coboare de pe cruce, ca să vedem şi să cre- 
dem. Şi cei împreună răstigniti cu El îl ocărau (Mc. 15, 29-32). Şi 
cei care treceau pe cale, și aceia îl huleau pe Domnul, batjoco- 
rindu-L ca pe un înşelător. La fel și arhiereii ziceau: Cel ce pe alţii a 
mântuit, pe sine însuși nu se mîntuieşte ? lar aceasta ziceau, luînd în 
rîs minunile, ca şi cum toate după nălucire ar fi fost făcute. Căci 
tăcînd Domnul minuni, pe mulți i-a mîntuit. Iar diavolul îi îndeam- 
nă să spună: Pogoară-te de pe cruce, căci, cunoscînd începătorul 
răutății că mîntuirea prin cruce se va face, de aceea iarăși îl ispitește 

pe Domnul, ca, de se va pogori de pe cruce, să se adeverească că nu 
este Fiu al lui Dumnezeu și așa să se strice mântuirea prin cruce. Dar 
Acela Fiu al lui Dumnezeu era cu adevărat şi de aceea mai vîrtos nu 
S-a pogorît. Căci de-ar fi voit să se pogoare, dintru început nici nu 
s-ar fi suit pe cruce. Dar ştiind că așa va fi mîntuire pentru oameni, a 
suferit și a se răstigni şi toate celelalte a le pătimi şi a săvîrși lucrul 
Său. Și-L ocărau cei împreună cu EI răstigniţi, la început amîndoi, 
apoi unul L-a cunoscut că este nevinovat, precum spune Luca (Lc. 
24, 40) şi îl certa pe celălalt că hulește. 

lar cînd a fost ceasul al şaselea, întuneric s-a făcut peste tot pă- 
mîntul pînă la ceasul al nouălea. Și la al nouălea ceas, a strigat 
lisus cu glas mare: Eloi, eloi, lama sabahtani ?, care se tălmăceşte: 
Dumnezeul meu, Dumnezeul meu, de ce M-ai părăsit ? lar unii din 
cei ce stăteau acolo, auzind ziceau: Iată, îl strigă pe Ilie. Și, aler- 
gînd, unul a înmuiat un burete în otet, l-a pus într-o trestie şi i-a dat 
să bea, zicînd: Lăsaţi să vedem dacă vine Ilie ca să-l coboare. lar 
lisus, scoțind un strigăt mare, şi-a dat duhul (Mc. 15, 33-37; Mt. 
27, 45; Lc. 23, 44; Ps. 21, 1; Ps. 62, 25). S-a făcut întuneric, nu 
într-un loc, ci peste tot pămîntul. Şi de-ar fi fost vremea întunecării 
soarelui (eclipsă), ar putea zice cineva că firească a fost patima și 
firească întunecarea. Dar lumina lunii era de 14 zile, cînd este cu 
neputinţă a se face întunecare firească a soarelui. Şi strigă Domnul 
evreiește cuvîntul cel proorocesc (Ps. 21, 1), arătînd că pînă la 
suflarea cea din urmă în cinste le ţine pe cele evreieşti. Şi ceea ce 
spune: Pentru ce M-ai părăsit ?, dinspre partea firii omeneşti o 
spune, ca și cum ar fi zis: O, Dumnezeule, pentru ce m-ai părăsit pe 
Mine, omul ! Ca să arate că are trebuinţă de Dumnezeu cel care se 
răstigneşte pentru Hristos, adică cel care-şi ia crucea sa și-l urmează 
Lui. Căci noi oamenii am fost părăsiţi, iar EI niciodată n-a fost pă- 
răsit de Tatăl. Căci auzi-L pe EI ce zice: „Nu sînt singur, ci Tatăl Meu 
cu Mine este“ (loan). Sau și pentru evrei zice aceasta, ca Cel ce a fost 
evreu după trup: De ce pe mine, adică pe norodul iudaic, ai părăsit, ca 
să răstignească pe Fiul Tău ? Căci, precum ne-am obișnuit a zice: 
Dumnezeu S-a îmbrăcat cu mine, în loc de: cu firea omenească, așa 
şi aici aceasta să înţelegi: M-ai lăsat, adică: firea Mea cea omenească 
sau pg norodul Meu iudaic. Şi alergînd unul, I-a dat să bea oţet, ca 
mai degrabă să-L, omoare cu iuţimea oţetului. Iar lisus, strigînd cu 
glas mare, și-a dat Duhul, ca şi cum ar fi chemat la Sine moartea, ca 
un Stăpîn care-și cheamă robul; și aşa cu stăpînire a murit. lar ce-a 

spus atunci, a arătat Luca (Lc. 23, 46): Părinte, în mîinile Tale încre- 
dințez Duhul Meu. Căci şi aceasta a făcut pentru noi Domnul, adică 
în mâinile lui Dumnezeu a făcut să se suie duhurile sfinților. Căci mai 
înainte, sufletele tuturor erau ţinute în iad, pînă ce s-au împlinit cele 
ce au propovăduit celor robiți slobozire. 

Și catapeteasma templului s-a rupt în două, de sus pînă jos. lar 
sutaşul care stătea în fata Lui, văzînd că astfel şi-a dat duhul, a zis: 
Cu adevărat omul acesta era Fiul lui Dumnezeu ! Și erau şi femei 
care priveau de departe: între ele: Maria Magdalena, Maria, mama 
lui Iacov cel mic și a lui losi, și Salomeea, care, pe cînd era El în 
Galileea, mergeau după EI şi îi slujeau, şi multe altele care se sui- 
seră cu el la Ierusalim (Mc. 15, 38-41; Mt. 27, 51). S-a rupt catape- 
teasma, arătînd Dumnezeu că darul Duhului s-a îndepărtat de la 
templu și că Sfintele Sfintelor vor fi la vederea tuturor şi de toţi căl- 
cate, ceea ce s-a și întîmplat, după ce au intrat romanii în lerusalim. 
Încă arată plîngerea templului, căci ceea ce obișnuiau să facă iudeii 
întru primejdie şi necaz, adică a-și rupe hainele, aceasta face şi tem- 
plul, ca şi cînd ar fi fost însuflețit: văzînd pe Ziditorul care pătimea, 
și-a rupt haina sa. Încă și aceasta se arată: trupul nostru este cata- 
peteasmă a Bisericii noastre, adică a minţii. Deci puterea trupului, 
care stăpînea asupra duhului, s-a rupt cu Patimile lui Hristos, de sus 
pînă jos, adică de la Adam pînă la cei mai de pe urmă oameni. 
Pentru că Adam s-a sfinţit cu patimile lui Hristos şi trupul aceluia 
nu va mai fi blestemat, nici supus stricăciunii, ci cu nestricăciune 
toţi am fost cinstiţi. Şi văzînd sutașul că aşa cu stăpînire și-a dat du- 
hul, s-a minunat și a mărturisit. Însă vezi şi rânduiala întoarsă: iudeii 
omoară, păgînul mărturisește. Ucenicii fug, femeile stau lîngă cru- 
ce. Că erau, spune, femei care priveau de departe, între care Maria 
Magdalena şi Maria, mama lui Iacov şi a lui losi; iar aceasta era 
Născătoarea de Dumnezeu, care, fiindcă era logodită cu Iosif, ma- 
mă a fiilor lui losif se chema, iar aceștia erau lacov și losi. Deci este 
numită mama lor, în loc de mamă vitregă. Precum s-a numit și fe- 
meie a lui Iosif, în loc de logodnică. lar Salomeea era mama fiilor 
lui Zevedeu. Încă şi altele multe erau, dar numai pe cele mai însem- 
nate le pomeneşte pe nume. 

Și făcîndu-se seară, fiindcă era vineri, care este înaintea sîm- 
betei,-şi venind Iosif cel din Arimateea, sfetnic ales, care aştepta şi 
el împărăţia lui Dumnezeu, și, îndrăznind, a intrat la Pilat şi a cerut 
trupul lui lisus. lar Pilat s-a mirat că a şi murit şi, chemînd pe 

sutuş, l-a întrebat dacă a murit de mult. Și aflînd de la sutas, a dă- 
ruit lui losif trupul. Şi Iosif, cumpărînd giulgiu şi coborîndu-L de pe 
cruce, L-a înfăşurat în giulgiu şi L-a pus într-un mormânt care era 
săpat în stîncă, și a prăvălit o piatră la ușa mormîntului. lar Maria 
Magdalena și Maria, mama lui losi, priveau unde L-au pus (Mc. 
15, 42-47; Mt. 27, 56; Lc. 23, 50; In. 19, 38). Fericitul losif încă 
slujind Legii, pe Hristos l-a cunoscut că este Dumnezeu și de acea 
îndrăzneşte; şi n-a socotit: iată, sînt bogat și voi cădea din bogăţie 
dacă voi cere trupul celui osîndit pentru răpirea de împărăție şi voi 
fi clevetit de iudei. Nimic din acestea n-a zis întru sine, ci toate 
acestea nesocotindu-le şi cu vederea trecîndu-le, a cerut ca să în- 
groape trupul Celui osîndit. Iar Pilat s-a mirat că a murit aşa degra- 
bă, căci socotea că va suferi mai mult, ca și tîlharii. Și a întrebat pe 
sutaș dacă a murit de mult. Deci Iosif, luînd trupul, a cumpărat giul- 
giu şi pogorîndu-L de pe cruce, L-a înfășurat în giulgiu, pe Cel cin- 
stit cu cinste îngropîndu-L, căci era în taină ucenic al lui Hristos şi 
ştia cum se cuvine a cinsti pe Stăpînul. Și este Iosif sfetnic ales, 
adică cinstit, cucernic; și mai vîrtos slujbă cu greutate politică avea, 
căci cerceta pricinile cetăţii. Și multora, de multe ori, dintru această 
slujbă primejdii le veneau asupră-le, pentru răutăţile din cetate. Să 
audă cei bogaţi şi cei care se îndeletnicesc la lucrurile cele de obște 
ale norodului, cum pe Iosif cu nimic nu l-a împiedicat în fapta bună 
dregătoria sa. Iar Iosif se tîlcuiește „adăugire“. Iar Arimateea, ţinînd 
pe Acela. Deci, o, facă-se ca și noi ca Iosif să fim, pururea adăugînd 
la drumul faptei bunei și ținînd pe Acela, adică pe cel cu adevărat 
bun ! Să luăm şi trupul lui lisus prin împărtășire și să-L punem în 
mormânt săpat în piatră, adică în suflet ce ţine minte și nu uită de 
Dumnezeu. Fie încă sufletul acela din piatră săpat, adică de la 
Hristos — care este piatra — avînd întemeiere. Și să-L înfăşurăm pe 
EI în giulgiu, adică să-L primim în trup curat, că, în oarece chip, 
giulgiu al sufletului şi haină este trupul. Deci se cuvine nu numai în 
suflet curat să primim dumnezeiescul trup al Domnului, ci şi întru 
acest fel de trup, adică curat, să-L și înfășăm, adică să-L întoarcem 
şi să-L strîngem, iar nu să-L întindem la vedere, pentru că taina este 
strînsă și ascunsă, iar nu întinsă la vedere. 

Și după ce a trecut ziua sîmbetei, Maria Magdalena, Maria, 
mama lui lacov, şi Salomeea au cumpărat miresme, ca să vină să-L 
ungă. Și dis-de-dimineată, în prima zi a săptămînii (duminica), pe 
cînd răsărea soarele, au venit la mormînt. Și ziceau între ele: Cine 

ne va prăvăli nouă piatra de la ușa mormîntului ? Dar, ridicîndu-și 
ochii, au văzut că piatra fusese răsturnată; căci era foarte mare. Și, 
intrînd în mormînt, au văzut un tînăr sezînd în partea dreaptă, îm- 
brăcat în veșmânt alb, și s-au spăimîntat. lar el le-a zis: Nu vă spăi- 
mîntați ! Căutați pe lisus Nazarineanul, Cel răstignit ? A înviat ! Nu 
este aici. lată locul unde L-au pus. Dar mergeţi și spuneți uceni- 
cilor Lui şi lui Petru că va merge în Galileea, mai înainte de voi; 
acolo îl veți vedea, după cum v-a spus. Și ieșind, au fugit de la mor- 
mâînt, că erau cuprinse de frică şi de uimire, şi nimănui nimic n-au 
spus, căci se temeau (Mc. 16, 1-8; Mt. 28, |; Lc. 24, 1; In. 20, 1). 
Nimic mare, nici vrednic de dumnezeirea lui lisus cugetînd femeile, 
şedeau lîngă mormînt cu miruri, ca să ungă trupul celui mort, după 
obiceiul iudaic, ca să aibă bună mireasmă și să nu pătimească oare- 
ce împuţiciune din stricăciune. Căci mirurile au puterea de a usca, 
sugînd toată umezeala trupului. Unele ca acestea socoteau femeile. 
Și dis-de-dimineaţă (la Matei 28: cînd se lumina de ziua întîi a săp- 
tămînii, iar la Luca 24: foarte de dimineaţă), după ce a trecut ziua 
sîmbetei, în ziua întîi a săptămînii, adică duminica, au venit la mor- 
mâînt şi cugetau cine le va prăvăli piatra. Și pe cînd vorbeau între 
ele, îngerul a prăvălit piatra, nesimţind femeile, ceea ce și Matei 
spune: că după ce au venit femeile, a prăvălit îngerul piatra (Mt. 
28). lar Marcu nu spune aceasta, fiindcă a spus-o Matei. Şi să nu te 
tulburi că Marcu spune că l-au văzut pe înger după ce au intrat în 
mormînt, iar Matei zice că îngerul şedea pe piatra prăvălită, căci 
este cu putinţă ca pe cel care mai întîi şedea pe piatră afară să-l fi 
văzut mai apoi înlăuntru în mormînt, apucînd el a intra înaintea 
femeilor. Unii spun că Matei vorbește despre unele femei, iar Marcu 
despre altele, dar că amîndoi spun că Maria Magdalena era cu ele, 
ca mai fierbinte fiind şi înfocată cu osîrdia. Deci îngerul le spune 
femeilor: Nu vă temeţi ! Căci mai întîi le izbăveşte de temere, apoi 
le binevesteşte cele despre înviere. Şi-L numeşte răstignit și nu se 
rușinează de cruce, căci aceasta este mîntuire a oamenilor şi începă- 
tură a bunătăţilor. S-a sculat ! Dar de unde se vede aceasta ? Că nu 
este aici. Și voiţi să vă încredințaţi ? lată locul unde L-au pus; căci 
pentru aceasta a ridicat îngerul piatra, ca să le arate locul gol. Ci 
mergeţi de spuneţi ucenicilor Lui şi lui Petru. Îl deosebește pe Petru 
de ucenici, ca pe un verhovnic, cu mai multă cinste numindu-l pe el. 
Sau, fiindcă Petru s-a lepădat, de-ar fi venit şi ar fi zis femeile: Ni 
s-a poruncit să spunem ucenicilor, Petru ar fi zis: Eu m-am lepădat, 

de acum nu mai sînt ucenic al Lui, şi m-a lepădat și El pe mine; 
pentru aceasta, deci, adaugă: și lui Petru, ca să nu se smintească 
Petru, ca cel ce ar fi cugetat că nu s-a învrednicit de cuvîntul acesta, 
fiindcă s-a lepădat și de aceea nu este vrednic a fi rînduit împreună 
cu ucenicii. Iar în Galileea îi trimite, ca să scape de tulburare și de 
multa lor frică de iudei. Iar pe femei le cuprinde frica, pentru ved- 
erea îngerului şi pentru înfricoşata înviere. Si de aceea n-au spus 
nimănui nimic, că se temeau; ori de iudei se temeau ori de frica cea 
din vederea îngerului fiind ţinute, mintea şi-au pierdut și de acea 
nimănui nimic n-au spus, uitînd şi cele ce au auzit. 

Și înviind, dimineața, în ziua cea dintii a săptămînii (duminică), 
EI s-a arătat întîi Mariei Magdalena, din care scosese șapte de- 
moni. Aceea, mergînd, a vestit pe cei ce fuseseră cu El și care se tîn- 
guiau şi plingeau. Și ei, auzind că este viu și că a fost văzut de ea, 
n-au crezut. După aceea, S-a arătat în alt chip, la doi dintre ei, care 
mergeau la o țarină. Și aceia, mergînd, au vestit celorlalti, dar nici 
pe ei nu i-au crezut. La urmă, pe cînd cei unsprezece şedeau la 
masă, li S-a arătat şi i-a mustrat pentru necredința şi împietrirea 
inimii lor, căci n-au crezut pe cei ce-L văzuseră înviat (Mc. 16, 
9-14). Arată că după ce a înviat, lisus S-a arătat dimineaţa; nu că a 
înviat dimineaţa — pentru că cine a văzut cînd a înviat ?, dar 
dimineaţa s-a arătat, în ziua duminicii, căci aceasta este cea dintii a 
săptămînii. Şi s-a arătat Mariei Magdalena, din care scosese şapte 
demoni, adică mulţi; căci așa obişnuieşte Scriptura a spune numărul 
şapte în loc de multe; precum: cea stearpă a născut şapte (1 Regi 2, 
5); sau poate şapte demoni numește pe cei ce sînt împotriva celor 
şapte duhuri ale faptei bune, adică duhul îndrăznelii, duhul nepri- 
ceperii, duhul necunoștinţei, duhul minciunii și câți alţii sînt 
potrivnici darurilor Duhului [pentru darurile Duhului vezi Isaia 11, 
2-3]. lar după aceea, mergînd doi ucenici la o țarină, li s-a arătat în 
alt chip; despre aceştia vorbeşte şi Luca: „Și aceia au vestit celor- 
lalţi şi nici pe aceia nu i-au crezut“ (Lc. 24, 15). 

Și le-a zis: Merseţi în toată lumea și propovăduiți Evanghelia la 
toată fiptura. Cel ce va crede şi se va boteza se va miîntui; iar cel ce 
nu va crede se va osîndi. lar celor ce vor crede, le vor urma aceste 
sempe: în numele Meu, demoni vor izgoni, în limbi noi vor grăi, 
serpi vor lua în mînă şi chiar ceva dătător de moarte de vor bea nu-i 
va vătăma, peste cei bolnavi îşi vor pune mîinile şi se vor face sănă- 
toşi. Deci Domnul lisus, după ce a vorbit cu ei, s-a înălțat la cer şi a 

șezut de-a dreapta lui Dumnezeu. lar ei, plecînd, au propovăduit 
pretutindeni și Domnul lucra cu ei şi întărea cuvîntul, prin semnele 
care urmau. Amin (Mc. 16, 15-20). Vezi porunca Domnului: 
Propovăduiţi la toată zidirea; nu a zis: la cei supuși propovăduiţi, ci 
la toată zidirea, sau de se vor supune, sau de nu se vor supune. Cel ce 
va crede, și nu ajunge aceasta, căci adaugă: şi se va boteza; căci cel 
ce va crede, dar nu se va boteza, iată că nu se va și mîntui. Și semne, 
zice, vor urma celor ce vor crede: demoni vor scoate, vor grăi în 
limbi noi, şerpi vor lua în mînă — poate fiare, sau poate șerpi gîndi- 
tori, căci zice: veţi călca peste șerpi şi peste scorpii (Lc. 10, 19). Dar 
este cu putință și așa a înțelege: şerpi vor lua, cum Pavel a luat năpîr- 
ca în mîna sa şi cu nimic n-a fost vătămat (Fapte 28, 3). Şi de vor bea 
ceva dătător de moarte, nu vor fi vătămați. Şi cu adevărat unele ca 
acestea s-au întîmplat, după cum aflăm din istorii, că mulţi și otravă 
bînd, prin semnul crucii, nevătămatţi s-au păzit. lar după ce a spus 
acestea, s-a înălțat și a șezut de-a dreapta lui Dumnezeu. lar aceia au 
propovăduit pretutindeni, Domnul împreună cu ei lucrînd și cuvîntul 
adeverindu-l prin semnele care urmau. 

Vezi ? Pretutindeni ale noastre sînt cele dintîi, apoi ajutorul lui 
Dumnezeu. Că noi lucrând şi începătură dînd, Domnul împreună cu 
noi lucrează; iar dacă noi nu vom da prilej, nici Domnul nu va lucra 
împreună cu noi. Socoteşte încă şi aceasta: că pe urma cuvîntului 
sînt faptele, și cuvîntul prin fapte se adeverește. Precum și la apostoli 
atunci, cuvîntul le era adeverit de faptele care urmau și de minuni. 

O, fie, dar, Cuvîntule Hristoase, ca și cuvintele noastre pe care le 
grăim pentru fapta cea bună, prin lucruri să se adeverească şi prin 
fapte, ca, desăvîrşiţi fiind noi, să stăm înaintea Ta, Cel care ne ajuţi 
nouă întru toate lucrurile și cuvintele. Că Ţie se cuvine slava, și cea 
prin cuvinte, și cea prin fapte. Amin. 


Sfirşitul tîlcuirii lui Teofilact la Evanghelia de la Marcu 


